প্রকাশিত: ১৪ মার্চ, ২০২১ ১২:৫৭:০৬\nপবিত্র শাবান মাসের ফজিলত ও ইবাদত! হাফিজ মাছুম আহমদ দুধরচকী। ইসলাম ধর্মে চন্দ্রমাসের মধ্যে শাবান মাস হলো বিশেষ ফজিলত পূর্ণ। এ মাসে রয়েছে লাইলাতুল বরাতের মতো অত্যন্ত বরকতময় রজনী। যাকে বলা হয় মাহে রমজানের আগমনী বার্তা।\nউম্মুল মুমিনীন হজরত আয়েশা (রা.) বলেছেন, নবী করিম (সা.) কখনো নফল রোজা রাখতে শুরু করলে আমরা বলাবলি করতাম, তিনি বিরতি দেবেন না। আর রোজার বিরতি দিলে আমরা বলতাম যে তিনি মনে হয় এখন আর নফল রোজা রাখবেন না। আমি রাসূলুল্লাহ (সা.)-কে রমজান ব্যতীত অন্য কোনো মাসে পূর্ণ এক মাস রোজা পালন করতে দেখিনি। কিন্তু শাবান মাসে তিনি বেশি নফল রোজা রেখেছেন।’ (মুসলিম)।\nঅন্য একটি হাদিসে বর্ণিত আছে, শাবান মাস ছাড়া অন্য কোনো মাসে রাসূলুল্লাহ (সা.) এত অধিকহারে নফল রোজা আদায় করতেন না। (বুখারি)\nএ সম্পর্কে হযরত আনাস (রা.) বলেছেন, নবী করিম (সা.)-কে জিজ্ঞেস করা হলো, আপনার কাছে মাহে রমজানের পর কোন্ মাসের রোজা উত্তম? তিনি বললেন, রমজান মাসের সম্মান প্রদর্শনকল্পে শাবানের রোজা উত্তম। (তিরমিযি)।\nমাহে রমজানে দীর্ঘ ৩০টি রোজা পালনের কঠিন কর্মসাধনা সহজে আদায় করার প্রস্তুতির ক্ষেত্রে শাবান মাসের বিশেষ ভূমিকা রয়েছে। হযরত আয়েশা (রা.) থেকে বর্ণিত আছে যে, রাসূলুল্লাহ (সা.)-এর প্রিয় মাসের একটি হলো শাবান। এ মাসে নফল রোজা আদায় করেই তিনি মাহে রমজানের রোজা পালন করতেন।(আবু দাউদ)।\nহযরত আয়েশা (রা.) বর্ণিত হাদিসে উল্লেখ আছে যে, রাসূলুল্লাহ (সা.) শাবান মাসের চাঁদের কথা অধিক যত্নের সঙ্গে স্মরণ রাখতেন, যা অন্য মাসের বেলায় হতো না। (মুসনাদে আহমাদ)। দেখা যায়, বেশ কয়েকটি হাদিসে শাবান মাসের মাহাত্ম্য সম্পর্কে অত্যন্ত গুরুত্বপূর্ণ বিবরণ বিধৃত হয়েছে।\nহযরত উসামা বিন যায়েদ (রা.) থেকে বর্ণিত, তিনি বলেন, আমি নবী করিম (সা.)-কে জিজ্ঞেস করলাম, হে আল্লাহর রাসূল! আপনাকে শাবান মাসে অন্যান্য মাস অপেক্ষা বেশি নফল রোজা রাখতে দেখি। এ কথা শুনে রাসূলুল্লাহ (সা.) বললেন, রজব ও রমজানের মধ্যবর্তী এ মাস অনেকেই খেয়াল করেনা। এটি এমন একটি মাস, যে মাসে মানুষের সব কর্মকান্ড আল্লাহর সামনে উপস্থাপন করা হয়। তাই আমি চাই এমন সময়ে আমার কর্মকান্ডের খতিয়ান আল্লাহর কাছে উপস্থাপন করা হোক, যখন আমি রোজা অবস্থায় রয়েছি।(নাসাঈ ও আবু দাউদ)।\nএকটি হাদিসে নবী করিম (সা.) বলেছেন, যখন মধ্য শাবানের রাত আগমন করে, আল্লাহ তাআলা স্বীয় বান্দাদের দিকে মনোযোগ দেন এবং মুমিনবান্দাদের ক্ষমা করেন, আর হিংসা-বিদ্বেষ পোষণকারীদের তাদের অবস্থায় ছেড়ে দেন (যতক্ষণ না তারা তওবা করে সুপথে ফিরে আসে) (বায়হাকি)।\nহযরত মুয়াজ ইবনে জাবাল (রা.) বর্ণিত একটি হাদিসে রাসূলুল্লাহ (সা.) ইরশাদ করেছেন, আল্লাহ তাআলা মধ্য শাবানের রজনীতে তার সৃষ্টির (বান্দাদের) প্রতি দৃষ্টি দেন এবং সবাইকে ক্ষমা করে দেন, তবে তারা ব্যতীত যারা আল্লাহর সঙ্গে কাউকে অংশীদার সাব্যস্ত করে এবং অপরকে ক্ষতি সাধনের বাসনা পোষণ করে। (ইবনে হিব্বান)।\nশাবান মাসে ভারসাম্যপূর্ণ নেক আমলের তাগিদ দিয়ে রাসূলুল্লাহ (সা.) বলেছেন, তোমরা তোমাদের সাধ্যানুযায়ী আমল করবে, কেননা আল্লাহর কাছে প্রিয় আমল তা-ই যা সর্বদা পালন করা হয়।(বুখারি)। রাসূলুল্লাহ (সা.) প্রায় গোটা শাবানে নফল রোজা পালন করতেন এবং অন্যদেরও বিশেষভাবে আমল করার উৎসাহ দিতেন। তাই বলা হয়, রজব মাসে শস্য বপন করা হয়, শাবান মাসে ফসল কাটা হয় এবং রমজান মাসে ফসল কর্তন করা হয়।\nশাবান মাসের ফজিলত সম্পর্কে নবী করিম (সা.) ইরশাদ করেছেন, রজব আল্লাহর মাস, শাবান আমার মাস এবং রমজান আমার উম্মতের মাস। শাবান মাসকে রমজান মাসের প্রস্তুতি ও সোপান মনে করে রাসূলুল্লাহ (সা.) বিশেষ দোয়া করতেন এবং অন্যদের তা শিক্ষা দিতেন।\nরাসূলুল্লাহ (সা.)-এর কাছে শাবান মাসের মর্যাদা এতই বেশি যে, যখন তিনি এ মাসে উপনীত হতেন, তখন মাহে রমজানকে স্বাগত জানানোর উদ্দেশ্যে আল্লাহর কাছে অধিক হারে এই বলে প্রার্থনা করতেন, হে আল্লাহ! আপনি আমাদের রজব ও শাবান মাসের বিশেষ বরকত দান করুন এবং আমাদের রমজান পর্যন্ত পৌঁছিয়ে দিন। (মুসনাদে আহমাদ)। মহানবী (সা.)-এর এ দোয়ার মাধ্যমে সবার কাছে শাবান মাসের ফজিলত প্রতীয়মান হয়।\nঅতএব, পরম করুণাময় আল্লাহর অশেষ দয়া ও ক্ষমার দৃষ্টি লাভের আকাক্সক্ষায় শাবান মাসব্যাপী অন্যান্য মাসের তুলনায় অধিক পরিমাণে ইবাদত-বন্দেগি ও মধ্য শাবানের রজনীতে তওবা-ইস্তেগফার করে অতীতের সব গুনাহ থেকে মুক্ত হয়ে আল্লাহর আনুগত্য ও রাসূলুল্লাহ (সা.)-এর সুমহান আদর্শ অনুসরণে নিজেদের জীবন পরিচালনার দৃঢ় প্রত্যয় ও শপথ গ্রহণ করা উচিত। মহান আল্লাহ রাব্বুল আলামিন আমাদের সবাইকে আমল করার তৌফিক দান করুন। আমিন, আল্লাহুম্মা আমিন ছুম্মা আমিন।#


Home/Lifestyle/আপনি কি জানেন হাতের কব্জির এই রে’খাগুলোতে আপনার সম্পর্কে অনেক কিছু আছে?\nআপনি কি জানেন হাতের কব্জির এই রেখাগুলোতে আপনার সম্পর্কে অনেক কিছু আছে? জানলে আফসোস করবেন আগে কেন জানেন নি- হাতের রেখা দেখে মানুষের ভবিষ্যৎ কথনের প্রক্রিয়া ভারতীয় জ্যোতিষে বহুদিন থেকেই প্রচলিত।\nতবে অনেকক্ষেত্রে হস্তরেখা বিচারের সময়ে হাতের কবজির রেখাকেও গুরুত্ব দেওয়া হয়। জ্যোতিষ শাস্ত্র বলে, সেই রেখা থেকেই নাকি জানা যেতে পারে কোনও মানুষের স্বাস্থ্য, জীবন, এবং প্রেম সম্পর্কে নানা তথ্য। এমনকী, একটু চেষ্টা করলে এই রেখাগুলি থেকে আপনিও জেনে নিতে পারেন আপনার ভবিষ্যৎ। কীভাবে? আসুন, জেনে নিই\n১. প্রথমেই জেনে নিন কোন রেখা’গুলির উপর নজর দিতে হবে। হাতের ভিতরের দিকে (অর্থাৎ তালুর দিকে) তালুর ঠিক নীচে যে রেখাগুলি থাকে সে গুলিকেই ইংরেজিতে বলা হয় ব্রেসলেট লাইনস। এই ব্রেসলেট লাইন গুলোর উপরেই আপনাকে মনোযোগ দিতে হবে।২. এবার ভাল করে হাত ধুয়ে কবজিতে ময়েশ্চারাইজার লাগিয়ে দিন একটু। তাতে কবজির রেখাগুলো স্পষ্ট হবে।৩. এবার কবজির রেখা গুলোর সংখ্যা গুনুন।\nআপনার আয়ু নিহিত রয়েছে এই রেখার সংখ্যার উপরেই। রেখার সংখ্যা যত বেশি হবে তত বেশি দিন আপনার বাঁচার সম্ভাবনা।১টি দাগ থাকলে আয়ু ২৫-২৮ বছর, ২ দাগ থাকলে ৪৫-৪৭, আর তিনটি দাগ থাকলে ৮৫ বছরের বেশি আয়ু হওয়ার সম্ভাবনা।৪. এবার তালুর দিক থেকে প্রথম লাইনটির দিকে তাকান। যদি লাইনটি স্পষ্ট হয় তাহলে আপনার স্বাস্থ্য ভাল।যদি লাইনটি হয় অস্প’ষ্ট আর লাইনটির উপরে অনেক কাটাকুটি দাগ থাকে তাহলে নানা রোগে আপনার আক্রা’ন্ত হওয়ার সম্ভাবনা রয়েছে।\n৫. আপনি যদি মহিলা হন, আর আপনার এই লাইনটি উপরে তালুর দিকে বেঁকে যায় তাহলে আপনার স্ত্রীরো’গ ঘটিত জটিলতা দেখা দিতে পারে।৬. পুরুষদের ক্ষেত্রে প্রথম লাইনটির এই ধরনের ঊর্ধ্বগামী বাঁক বোঝায়, প্রস্টেট বা কিডনির রো’গ কিং’বা যৌ’ন সম’স্যা দেখা দিতে পারে।৭. তালুর দিক থেকে দ্বিতীয় লাইনটি জীবনে সম্পদের প্রতীক। এই লাইনটি যত স্পষ্ট আর কাটাকুটি দাগবিহীন হবে, আপনার জীবনে সম্পদশালী হওয়ার সম্ভাবনা তত বেশি।৮. তালুর দিক থেকে তৃতীয় লাইনটি আপনার পেশা, প্রতিপত্তি ও খ্যাতির প্রতীক।\nলাইনটি যদি হয় স্পষ্ট এবং টানা (অর্থাৎ লাইনের মাঝে কোনও ফাঁ’ক ছাড়া) তাহলে জীবনে প্রভাব’শালী ব্যক্তিত্ব হয়ে উঠবেন আপনি।৯. কবজিতে চারটি দাগ খুব অল্প মানুষেরই থাকে। যদি আপনি সেই বিরল মানুষদের মধ্যে একজন হন তাহলে দেখুন, সেই রেখাটি তৃতীয় রেখাটির সঙ্গে সমান্তরাল ভাবে রয়েছে কি না।যদি তাই হয়, তাহলে জানবেন তৃতীয় রেখাটি আপনার জীবনে যে প্রভাব ফেলবে, চতুর্থ রেখা সেই প্রভাবকেই আরও শক্তিশালী করে তুলবে।


দেশের রাজনৈতিক মাঠ এখন সরগরম। সকল দল তাদের প্রার্থী মনোনয়ন প্রায় চূড়ান্ত করে ফেলেছে। তারপরই দলগুলো তাদের নির্বাচনী ইশতেহার ঘোষণা করবে। দেশের বহুবিধ সমস্যা, সমাধানের শক্তি, মানুষের চাহিদা, তরুণদের প্রত্যাশা এবং বৈশ্বিক প্রেক্ষাপট বিবেচনায় তারা ইশতেহার ঘোষণা করবে। সবকিছুর মূলে রয়েছে শিক্ষা, তাই চিন্তা করছি নির্বচনী ইশতেহারে শিক্ষা কতটা গুরুত্ব পাবে।\nআমরা আশা করবো যে, অষ্টম শ্রেণি পাস করার পর একজন শিক্ষার্থী নিজ ভাষায় অর্থাৎ বাংলায় সুন্দর করে নিজ সম্পর্কে লিখতে পারবে, দরখাস্ত লিখতে পারবে, প্রমিত বাংলায় কথা বলতে পারবে। কিন্তু অনন্য ব্যতিক্রম ছাড়া অনেকেই তা পারে না। গণিত বা বিজ্ঞান যে কোনো বিষয়েই হোক প্রশ্ন সব সময় ট্রাডিশনাল। ট্রাডিশনের বাইরে গেলেই শিক্ষার্থীরা আর পারছে না। গণিত একটু ফিগার পরিবর্তন করে দিলেই আর পারে না। ইংরেজির ক্ষেত্রে ভয়াবহ অবস্থা। তাদের ইংরেজিতে কথা বলে কমিউনিকেট করতে শেখানো হয় না, ইংরেজি শুনে বুঝতে পারার প্র্যাকটিস করানো হয় না। নিজ থেকে কিছু লিখতে দিলে লিখতে পারে না, নিজ বইয়ের নির্দিষ্ট স্থানটুকু যেখান থেকে পরীক্ষায় আসবে সেটুকু ছাড়া বাইরের কিছু দিলে পড়ে বুঝতে পারে না। অথচ ইংরেজিতে মার্কস পেয়ে যাচ্ছে আশি, নব্বই এবং একশর কাছাকাছি। এই অবস্থা সবাইকে ভাবিয়ে তুলছে যে, শিক্ষার্থীরা পাস করে যাচ্ছে, উচ্চতর গ্রেড পাচ্ছে কিন্তু মানসম্মত শিক্ষা তারা পাচ্ছে না। একটি উদাহরণের মাধ্যমে আমরা কী ধরনের শিক্ষা দিচ্ছি তা বুঝা যাবে। আমাদের শিক্ষার্থীদের অধিকাংশ ক্ষেত্রেই যেসব পরীক্ষায় অংশগ্রহণ করতে হয় সেগুলোর প্রশ্ন এরূপ_ 'ঢাকার অপর নাম কি?' উত্তর : জাহাঙ্গীরনগর। এটি নিজের তৈরি করার কিছু নেই, যে মুখস্থ করবে সে জানবে, যে করবে না সে জানবে না। কিন্তু প্রশ্নটি যদি এরূপ হতো- 'ঢাকার অপর নাম জাহাঙ্গীরনগর কেন?' এটি বিশ্লেষণমূলক। শিক্ষার্থীদের চিন্তায় ফেলে দেবে। তাদের চিন্তন দক্ষতা বাড়বে, বিশ্লেষণমূলক ক্ষমতা বাড়বে। কিন্তু এ ধরনের প্রশ্ন শিক্ষার্থীরা দেখে না, তাদের এ জাতীয় প্রশ্নের উত্তর দেয়ার জন্য প্রস্তুতও করা হয় না।\nদেশের বেশিরভাগ শিক্ষা প্রতিষ্ঠানেই ছাত্রীদের জন্য পৃথক টয়লেট নেই। থাকলেও হাত ধোয়ার ব্যবস্থা স্বাস্থ্যসম্মত নয়। অনেক স্কুলে বিশুদ্ধ পানির ব্যবস্থা আছে কিন্তু এক গ্লাসে সবাইকে পানি পান করতে হয়। যদিও প্রাইমারী শিক্ষা উন্নয়ন প্রকল্প-৩ এর লক্ষ্য ছিল ২০১৭ সালের জুন মাসের মধ্যে দেশের ৯৫ শতাংশ স্কুলে মেয়েদের জন্য পৃথক পয়ঃনিস্কাশন ব্যবস্থা নিশ্চিত করা। কিন্তু করা হয়নি। সরকারের প্রাথমিক শিক্ষা অধিদপ্তরের এক প্রতিবেদনে শিক্ষা প্রতিষ্ঠানসমূহে স্বাস্থ্যসেবার বেহাল অবস্থার চিত্র ফুটে উঠেছে। প্রতিবেদনে বলা হয়, মাত্র ৩২.৬ শতাংশ স্কুলে ছাত্রীদের জন্য পৃথক টয়লেট ব্যবস্থা রয়েছে। অর্থাৎ সরকারি প্রাথমিক বিদ্যালয়গুলোর প্রায় ৬৭ শতাংশেই ছাত্রীদের পৃথক পয়ঃনিস্কাশন ব্যবস্থা নেই। ২০১৬ সালের তথ্য নিয়ে অধিদপ্তরের 'অ্যানুয়াল সেক্টর পারফরম্যান্স রিপোর্ট-২০১৭' শীর্ষক প্রতিবেদেনে এ তথ্য উঠে এসেছে। প্রতিবেদনের 'প্রাইমারী স্কুল কোয়ালিটি লেভেল'-এ আরও বলা হয়, সরকারি ১৮ শতাংশ প্রাথমিক বিদ্যালয়ে একটি শৌচাগারও নেই। একটি টয়লেট বিদ্যমান থাকা স্কুলগুলোতে ছেলেমেয়েরা যৌথভাবে তা ব্যবহার করে। অথচ শিক্ষাপ্রতিষ্ঠানে জেন্ডারবান্ধব স্যানিটেশন নিশ্চিত করা উচিত। কমন টয়লেটের পাশে ছাত্রীদের আলাদা টয়লেটের ব্যবস্থা রাখতে হবে। ২০১৪ সালে প্রকাশিত বাংলাদেশ ন্যাশনাল হাইজিন বেজলাইন সাভের্র প্রাথমিক প্রতিবেদনে বলা হয়েছে, বাংলাদেশে প্রতি ১৮৭ জন শিক্ষার্থীর জন্য টয়লেট রয়েছে একটি। শিক্ষা প্রতিষ্ঠানের ৪৫ শতাংশ টয়লেট বন্ধ থাকে। চালু থাকা টয়লেটের দুই-তৃতীয়াংশের ভেতরে বা কাছকাছি পানি ও হাত ধোয়ার সাবানের ব্যবস্থা থাকে না। ঋতুকালীন অনেক মেয়েকে স্কুলে অনুপস্থিত দেখা যায়।\nস্কুলের টয়লেট বা মানসম্পন্ন স্যানিটেশন না থাকায় অনেক শিক্ষার্থী বিশেষ করে মেয়েরা পানি পান করে না। এতে তারা ইউরিন ইনফেকশনে আক্রান্ত হয়। ফলে জ্বর, পেটে ব্যথা ইত্যাদি সমস্যা লেগেই থাকে। অনেকের শরীরে পানিশূন্যতাও দেখা দেয়। মেয়েদের একটি প্রাকৃতিক সমস্যা হলো ঋতুকালীন সমস্যা। অনেকের জীবনে প্রথম মাসিক হয় স্কুলে। কিন্তু স্কুলগুলোতে এ সময় প্রয়োজনীয় সেবা দেয়ার ব্যবস্থা না থাকায় তারা বিপাকে পড়ে। আবার অনেকেরই স্কুলে ঋতুস্রাব হয়। তাৎক্ষণিক ব্যবস্থা গ্রহণ করতে না পারায় এসব ছাত্রী লোকাল ইনফেকশনে ভোগে। পরিষ্কার পরিচ্ছন্নতা, যথেষ্ট গোপনীয়তা এবং মেয়েদের জন্য আলাদা মাসিক স্বাস্থ্য ব্যবস্থাপনা উপযোগী টয়লেট_ বিষয়গুলো শিক্ষা গ্রহণের পরিবেশ নিশ্চিত করে। তাই, দেশের প্রত্যেক স্কুল কর্তৃপক্ষ, শিক্ষার্থী, অভিভাবক, সংশ্লিষ্ট সরকারি কর্মকর্তা এবং জনপ্রতিনিধিসহ সবার অংশগ্রহণে প্রতিটি পর্যায়ে এ সম্পর্কে সচেতনতা বৃদ্ধি করা প্রয়োজন, কিন্তু আমাদের প্রতিনিধিরা এসব বিষয়ে চিন্তা করছেন কি?\nউচ্চশিক্ষার ক্ষেত্রে সমস্যা যেন আরও প্রকট। এখানে আদর্শিক কোন শিক্ষার যেন স্থানই নেই। ভর্তি হতে রাজনীতি, ভতির্র পরে হলে সিট পেতে রাজনীতি, তারপরে অস্ত্রের মহড়া, প্রতিপক্ষকে যখন তখন বনের পশুদের মতো আঘাত করা নিত্যদিনের চিত্র। শিক্ষকদের উলঙ্গ রাজনীতি উচ্চশিক্ষার বেহাল অবস্থার জন্য অনেকাংশে দায়ী। এগুলো বিশ্ববিদ্যালয়ে চলতেই থাকবে নাকি আগামী নির্বচনের মাধ্যম যারা সরকার গঠন করবে তাদের নতুন কোন চিন্তা-ভাবনা আছে? গ্লোবাল ইনডেঙ্-২০১৮ তে দেখা যায়, উদ্ভাবনের ক্ষেত্রে সবচেয়ে পিছিয়ে আছে বাংলাদেশে। শুধু তাই নয়, ফিলিপাইন, ইন্দোনেশিয়া এবং নেপালও আমাদের চেয়ে এগিয়ে। আমাদের শিক্ষার্থীরা ভর্তি পরীক্ষায় টেকে না। অনেকে পাবলিক বিশ্ববিদ্যালয়ে ভর্তি হতে পারে না, ভর্তি যারা হয় তারা একুশ শতকের চ্যালেঞ্জ মোকাবিলার জন্য শিক্ষা গ্রহণ করতে অপারগ। অথচ এসব শিক্ষার্থীরাই আন্তর্জাতিক মানের অ্যাসেসমেন্ট যেমন জিআরই, টোফেল, আইএলটিএস টেস্টে চমৎকার স্কোর করে, বিদেশী বিশ্ববিদ্যালয়ে ভর্তি হয়, সেসব বিশ্ববিদ্যালয়ে অনেক ভালো রেজাল্ট করে, অনেকে বিদেশী বিশ্ববিদ্যালয়ের শিক্ষকও হচ্ছেন। যারা শিক্ষক হচ্ছে না তারাও অনেক ভালো প্রতিষ্ঠানে চাকরি করছেন, বড় বড় গবেষক হয়েছেন। এসব বাস্তব প্রেক্ষিত বিবেচনা করলে আমাদের প্রশ্ন জাগে আমাদের জাতীয় পরীক্ষা নেয়ার পদ্ধতি ও বিশ্ববিদ্যালয়গুলোর ভর্তি পরীক্ষা কতটা নিভর্রযোগ্য! আমরা বিশ্ববিদ্যালয়ে ভর্তিচ্ছুদের দেশের একপ্রান্ত থেকে অপর প্রান্তে ঘোরাচ্ছি। এ নিয়ে রাজনৈতিক দলগুলো কী ভাবছে? সমন্বিত ভর্তি পরীক্ষা চালু করা কি সম্ভব হবে, নাকি যা আছে তাই থাকবে?\nরাষ্ট্র পরিচালিত বিশ্ববিদ্যালয়গুলোর পক্ষে প্রয়োজনীয় উচ্চ ডিগ্রিসম্পন্ন জনবল তৈরি করা সম্ভব হচ্ছে না। শিক্ষকদের বর্তমানে স্নাতক ও স্নাতকোত্তর পর্যায়ে শিক্ষা কার্যক্রম পরিচালনা করতে হচ্ছে। ফলে উচ্চতর গবেষণা পরিচালনার জন্য যে সময়ের প্রয়োজন সেটা তারা পাচ্ছেন না। এমন পরিস্থিতিতে দেশে দক্ষ শিক্ষক তৈরির লক্ষ্যে বিশেষায়িত মেডিকেল বিশ্ববিদ্যালয়, কৃষি বিশ্ববিদ্যালয় বিজ্ঞান ও প্রযুক্তি বিশ্ববিদ্যালয় আরও প্রতিষ্ঠা করা প্রয়োজন। এসব বিশ্ববিদ্যালয় শুধুমাত্র স্নাতকোত্তর ডিগ্রি প্রদান করবে। পাশাপাশি দেশের আর্থ-সামাজিক ও জনগুরুত্বপূর্ণ বিষয়ে গবেষণা পরিচালনা করবে, যাতে গবেষণালব্ধ ফলাফল দেশের সমস্যা সমাধানে ভূমিকা রাখতে পারে। বেশিরভাগ বিশ্ববিদ্যালয়ে গবেষণার পর্যাপ্ত সুযোগ-সুবিধা নেই। নেই গবেষণার জন্য পর্যাপ্ত ল্যবরেটরি। সরকারি বিশ্ববিদ্যালয়গুলোতে গবেষণা কার্যক্রম কিছুটা বাড়লেও আশানুরূপ পর্যায়ে যায়নি। যদিও বিশ্ববিদ্যালয়গুলোতে ইতিমধ্যে গবেষণা খাতে বরাদ্দ বাড়ানো হয়েছে তবে সেটা প্রয়োজনের তুলনায় নিতান্ত অল্প। ২০২১, ২০৩০ ও ২০৪১ সালের লক্ষ্যমাত্রা অর্জন করতে হলে গবেষণা খাতে বরাদ্দ বাড়ানোর বিকল্প নেই। এ ছাড়া 'স্ট্রাটেজিক প্লান ফর হায়ার এডুকেশন ২০১৮-২০৩০' কোন দল কীভাবে বাস্তবায়ন করবে তার সুনির্দিষ্ট নীতিমালা এবং পদ্ধতি জনগণের জানার অধিকার রয়েছে। রাজনৈতিক দলগুলো সেই অধিকার সম্পর্কে কতটা সচেতন?


নির্বাচিত বই ।। খানসাহেবের খন্ড জীবন ।। সিরাজুদ দাহার খান – লেখালেখির উঠান\nখানসাহেবের খন্ড জীবন\nলেখক: সিরাজুদ দাহার খান\nপ্রকাশনী: বটেশ্বর বর্ণন\nপ্রচ্ছদ: এ. কে. এম. খালেকুজ্জামান\nখানসাহেব কোনো কাল্পনিক চরিত্র নয়; বাস্তব জীবনভিত্তিক! তিনি বিচিত্র প্রকৃতির এক মানুষ! কখনো জটিল ও দুর্বোধ্য, কখনো রহস্যঘেরা ও হেঁয়ালীময়। আবার কখনো শিশুর মতো সরল তাঁর জীবনাচরণ; বাইরে হাস্যরসে তোলপার করা মানুষ একজন। আবার কখনো কখনো এমন ভাব-গম্ভীর যে, অন্যরা তো দূরের কথা, তিনি নিজেও নিজেকে চিনতে পারেন না।\nআমার সাথে হায়দার আলি খানের পরিচয় ও অন্তরঙ্গতা জন্মজন্মান্তরের। কিন্তু আমিও এতদিনে তাঁকে নিখুঁতভাবে চিনে উঠতে পারিনি; বিশেষ করে তাঁর অবচেতন মনে কী খেলা করে, তা আমার কাছে এখনও অস্পষ্ট। তাঁর চিন্তা-ভাবনা, জীবনবোধ, সমাজভাবনা-রাষ্ট্রচিন্তা, জীবনজীবিকার ধরন এবং ম্যানারস- কোনো কিছুই একতালে যায় না; পরস্পরবিরোধী। একেকসময় একেকরকম।\nজন্ম ৯ জুলাই ১৯৫৭ পাবনায়। পড়াশোনা করেছেন ফজলুল হক উচ্চবিদ্যালয়, পাবনা জিলা স্কুল, পাবনা সরকারি এডওয়ার্ড কলেজ এবং রাজশাহী বিশ্ববিদ্যালয়। বাংলাভাষা ও সাহিত্যে সম্মান ও স্নাতকোত্তর। পরামর্শক প্রতিষ্ঠান ‘ইন্টার‍্যাকশন’ এর নির্বাহী পরিচালক। এ পর্যন্ত প্রকাশিত গ্রন্থ ১৮ টি।\nPrevious Previous post: নির্বাচিত বই ।। সাহিত্যের আলাপ ।। সৈয়দ তারিক\nNext Next post: নির্বাচিত বই ।। মেঘে ঢাকা তারা (বিস্মৃতির মেঘে ঢেকে যাওয়া বাঙালি বিজ্ঞানী)


বর্ধমানে পুরনো রেলব্রীজ এখনই ভাঙা হচ্ছে না, রেল-জেলা প্রশাসন বৈঠক - Focus Bengal. বর্ধমানে পুরনো রেলব্রীজ এখনই ভাঙা হচ্ছে না, রেল-জেলা প্রশাসন বৈঠক - Focus Bengal.\nHome > রাজ্য > বর্ধমানে পুরনো রেলব্রীজ এখনই ভাঙা হচ্ছে না, রেল-জেলা প্রশাসন বৈঠক\nবর্ধমানে পুরনো রেলব্রীজ এখনই ভাঙা হচ্ছে না, রেল-জেলা প্রশাসন বৈঠক\nফোকাস বেঙ্গল ডেস্ক,পূর্ব বর্ধমান: ২০১৯ সালের সেপ্টেম্বর মাসে রাজ্যের পঞ্চায়েত মন্ত্রী সুব্রত মুখোপাধ্যায়ের হাত দিয়ে বর্ধমানে নতুন রেলওয়ে ওভারব্রীজ চালু হওয়ার পর এখনও সেই ফ্লাইওভার জেলা প্রশাসন হাতে না নেওয়ায় বেশ কিছু সমস্যা দেখা দিচ্ছিল। এই সমস্যা দ্রুত মেটানোর ব্যাপারে মঙ্গলবার পূর্ব বর্ধমান জেলা প্রশাসনের সঙ্গে দক্ষিণ পূর্ব রেলের ডিআরএম সঞ্জয় কুমার সাহা বৈঠক করলেন।\nবৈঠকে রেলের নতুন ও পুরোনো ওভারব্রীজ নিয়ে আলোচনা হয়।\nডিআরএম সঞ্জয় কুমার সাহা এদিন জানিয়েছেন, এখনই বর্ধমানের পুরনো রেলওয়ে ওভারব্রীজকে ভেঙে ফেলা হচ্ছে না। তিনি জানিয়েছেন, ফ্লাইওভার হস্তান্তর না হওয়ায় তা রক্ষণাবেক্ষণের ক্ষেত্রে সমস্যা দেখা দিচ্ছে। তাই এদিন জেলা প্রশাসনের কাছে দ্রুত এই হস্তান্তর প্রক্রিয়া সম্পন্ন করার জন্য আবেদন জানানো হয়েছে। তিনি জানিয়েছেন, ২০২১ সালের জানুয়ারী মাসের প্রথম সপ্তাহেই এই হস্তান্তর প্রক্রিয়া সম্পন্ন হয়ে যাবে বলে জেলা প্রশাসনের পক্ষ থেকে জানানো হয়েছে। ডিআরএম জানিয়েছেন, পুরনো রেলব্রীজের অবস্থা অত্যন্ত বিপদজনক হয়ে থাকায় নতুন ফ্লাইওভারটি নির্মাণ করা হয়েছে। এখন নতুন ফ্লাইওভার দিয়ে সমস্ত গাড়িই যাতায়াত করছে। কিন্তু সাইকেল বা পায়ে হাঁটার ক্ষেত্রে পুরনো ব্রীজকে এখনও রেখে দেওয়া হয়েছে।\nতিনি জানিয়েছেন, এখনই এই পুরনো রেলব্রীজকে ভাঙা হচ্ছে না। কারণ এই ব্রীজ ভেঙে দিলে পথচলতি মানুষ নানাবিধ অসুবিধায় পড়বেন। তিনি এদিন জানিয়েছেন, বিকল্প ব্যবস্থা করার জন্য তাঁরা জানুয়ারী মাস নাগাদ ফের জেলা প্রশাসনের সঙ্গে আলোচনায় বসবেন। অন্যদিকে, এদিন পূর্ব বর্ধমানের জেলাশাসক মহম্মদ এনাউর রহমান জানিয়েছেন, এদিন দক্ষিণ পূর্ব রেলের ডিআরএমের সঙ্গে ফ্লাইওভার হস্তান্তর নিয়ে আলোচনা হয়েছে। জানুয়ারী মাসেই পূর্ত দপ্তরের হাতে এই ব্রীজকে রক্ষণাবেক্ষণের জন্য তুলে দেওয়া হবে। পাশাপাশি পুরনো ব্রীজকে এখনই ভেঙে ফেলার বিষয়ে কোনো সিদ্ধান্ত নেওয়া হয়নি বলেও তিনি জানিয়েছেন।\nএদিকে, এদিন ডিআরএমের আসাকে কেন্দ্র করে আরপিএফের বিরুদ্ধে ব্যাপক অত্যাচার করার অভিযোগ উঠেছে। এদিন হটুদেওয়ান পীড়তলার বাসিন্দা পেশায় টোটো চালক সেখ আবসার জানিয়েছেন, এদিন তিনি একটি ভাড়া নিয়ে ষ্টেশনের মুখে নামান। এই সময় হঠাতই একজন আরপিএফের উর্দি পরা জওয়ান এসে তাঁকে বেধড়ক গালিগালাজ করে ব্যাপকভাবে মারতে থাকে। মারের চোটে তিনি রাস্তায় পড়ে গেলে তারপরেও তাঁকে মারধর করা হয়। কিন্তু কি কারণে তাঁকে মারধর করা হচ্ছে তা তাঁকে জানানো হয়নি।\nএদিকে, এই ঘটনায় ব্যাপক ক্ষোভে ফেটে পড়েন ষ্টেশনে আসা মানুষ। প্রত্যক্ষদর্শী সবিতাব্রত হাটি, আলমগীর ভুঁইঞা প্রমুখরা জানিয়েছেন, আরপিএফ এদিন রীতিমত নির্মম এবং অন্যায়ভাবে অত্যাচার চালিয়েছে। এব্যাপারে এদিন ডিআরএম সঞ্জয় কুমার সাহা জানিয়েছেন, লিখিত অভিযোগ পেলে যথোপযুক্ত ব্যবস্থা নেওয়া হবে ওই আরপিএফ জওয়ানের বিরুদ্ধে।\nTitle : বর্ধমানে পুরনো রেলব্রীজ এখনই ভাঙা হচ্ছে না, রেল-জেলা প্রশাসন বৈঠক\nItem Reviewed: বর্ধমানে পুরনো রেলব্রীজ এখনই ভাঙা হচ্ছে না, রেল-জেলা প্রশাসন বৈঠক9out of 10 based on 10 ratings.9user reviews.


প্রচ্ছদ > আইন আদালত > বাবরি মসজিদের মতোই ধ্বংস হবে তাজমহল!\n| ২০ অক্টোবর ২০১৭ | ১২:০৭ অপরাহ্ণ\nতাজমহলও কি বাবরি মসজিদের পরিণতি ভোগ করতে যাচ্ছে? এ বিতর্ক বেশ জোরেসোরেই শুরু হয়েছে ভারতজুড়ে। এতে নতুন মাত্রা যোগ করেছেন দেশটির সমাজবাদী পার্টির (সপা) নেতা আজম খান। তিনি আশঙ্কা প্রকাশ করেন, বাবরি মসজিদের মতো ধ্বংস হতে পারে তাজমহলও!\nসম্প্রতি উত্তরপ্রদেশের বিজেপি বিধায়ক সঙ্গীত সোম মন্তব্য করেছেন, তাজমহল ভারতীয় সংস্কৃতিতে কলঙ্কের চিহ্ন। একইসঙ্গে তাজমহলের নাম বদলে তেজো মহল করার দাবি তুলেছেন বিজেপি সংসদ সদস্য বিশ্ব হিন্দু পরিষদের নেতা বিনয় কাটিয়ার। তার দাবি, মন্দির ভেঙেই তাজমহল বানানো হয়েছে। বুধবার আর এক বিজেপি নেতা সুব্রহ্মণ্যম স্বামী আবার দাবি করেন, যে জমিতে তাজমহল দাঁড়িয়ে আছে সেই জমিটি জয়পুরের রাজাদের কাছ থেকে ছিনিয়ে নিয়েছিলেন মুঘল সম্রাট শাহজাহান। তার কথায়, আমার হাতে এমন নথি এসেছে যা থেকে স্পষ্ট যে, জয়পুরের রাজামহারাজাদের তাজমহলের জমিটি বেচতে বাধ্য করেছিলেন শাহজাহান। ক্ষতিপূরণ বাবদ সেই রাজাদের ৪০টি গ্রাম দেয়া হয়েছিল। যাকে কোনোভাবেই ওই জমির দামের সঙ্গে তুলনা করা যায় না।\nতিনি বলেন, নথিতে আরও দেখা যাচ্ছে—ওই জমিতে একটি মন্দির ছিল। কিন্তু মন্দির ভেঙেই তাজমহল বানানো হয়েছিল, তা অবশ্য স্পষ্ট নয়। শিগগিরই ওই নথি তিনি সংবাদমাধ্যমে প্রকাশ করবেন বলেও জানিয়েছেন স্বামী।\nবিজেপি নেতাদের এই সব মন্তব্যের পরেই তাজমহল নিয়ে আশঙ্কা প্রকাশ করেন আজম খান। তিনি বলেন, যদি বাবরি মসজিদ গুঁড়িয়ে দেয়া যায়, তাহলে দেশে যেকোনো সৌধই ভেঙে ফেলা হতে পারে। এই পরিস্থিতিতে যেকোনো দিন তাজমহলও ধ্বংস হয়ে যেতে পারে। এতে আশ্চর্য হওয়ার কিছু নেই। দেশের কোনো সৌধই এখন নিরাপদ নয়।


পাচারের অর্থ ফেরত আনা জটিল\nপ্রকাশিত: ১৬ সেপ্টেম্বর ২০২০, বুধবার ০৩:০৪ পিএম | আপডেট: ১৬ সেপ্টেম্বর ২০২০, বুধবার ০৩:০৪ পিএম\nঢাকা : দেশ থেকে প্রতিবছর অর্থ পাচার হচ্ছে। নানা কারণে পাচার হওয়া টাকা ফেরতও আসছে না। ফেরত আনার প্রক্রিয়া জটিল হওয়ায় অর্থ পাচারের মতো অবৈধ সুযোগ নিচ্ছে একশ্রেণির ব্যক্তি।\nসংশ্লিষ্টরা বলছেন, পাচার অর্থ ফেরত আনা খুবই জটিল প্রক্রিয়া ও সময়সাপেক্ষ ব্যাপার; কিন্তু অসম্ভব নয়। বিএনপি চেয়ারপারসন খালেদা জিয়ার ছোট ছেলে প্রয়াত আরাফাত রহমান কোকোর পাচার করা অর্থ ফেরত এসেছে। ২০১২ ও ২০১৩ সালে তিন দফায় সিঙ্গাপুরের একটি ব্যাংকে থাকা ২১ কোটি টাকারও বেশি অর্থ ফেরত আনা হয়েছিল।\nসংশ্লিষ্ট সূত্রে জানা যায়, অর্থ পাচারের ব্যাপারে কোনো ব্যক্তির বিরুদ্ধে সুনির্দিষ্ট অভিযোগ থাকতে হবে। ওই ব্যক্তির বিরুদ্ধে দেশের আদালতে রাষ্ট্রপক্ষকে মামলা করতে হবে। স্থানীয় আদালতে পাচার হওয়া অর্থ ফেরত আনার পক্ষে রায় থাকতে হবে। আদালতের এই রায়ের কপি অ্যাটর্নি জেনারেলের অফিস থেকে যে দেশে অর্থ পাচার করা হয়েছে, ওই দেশের অ্যাটর্নি জেনারেলের অফিসকে অবহিত করতে হবে।\nসংশ্লিষ্ট দেশের অ্যাটর্নি জেনারেল অফিসের আগ্রহের ওপর নির্ভর করে পাচারের অর্থ ফেরত আসবে কি আসবে না। পাচার হওয়া অর্থ ফেরত দেওয়ার বিষয়ে ওই দেশের আগ্রহ থাকলে তবেই ফেরত পাওয়া সম্ভব। এ ক্ষেত্রে অর্থ ফেরত দেওয়ার বিষয়ে ওই দেশের আদালতে মামলা করবে দেশটির অ্যাটর্নি জেনারেল অফিস।\nসংশ্লিষ্ট দেশে পাচার হওয়া অর্থ ফেরত দেওয়ার ব্যাপারে আইনি জটিলতা রয়েছে কি না, তা যাচাইবাছাই করবে দেশটির অ্যাটর্নি জেনারেল অফিস। পাচার অর্থ ফেরত দেওয়ার ব্যাপারে আইনি জটিলতা না থাকলে সংশ্লিষ্ট দেশের আদালত পাচার হওয়া অর্থ ফেরত দেওয়ার বিষয়ে রায় দেবেন। এরপরই কেবল পাচার হওয়া অর্থ ফেরত আনার প্রক্রিয়া শুরু হবে।\nতবে মামলা মোকদ্দমায় না গিয়েও পাচার হওয়া অর্থ ফেরত আনা যায়, যদি সংশ্লিষ্ট দেশের আইনি কোনো জটিলতা না থাকে। এ ক্ষেত্রে সংশ্লিষ্ট দুই দেশকেই আন্তর্জাতিক অপরাধ দমন সংস্থা এগমন্ড গ্রুপের সদস্য হতে হবে। এ ক্ষেত্রে এক দেশের অ্যাটর্নি জেনারেলের অফিস থেকে অন্য দেশের অ্যাটর্নি জেনারেলের অফিসকে সংশ্লিষ্ট ব্যক্তির পাসপোর্ট নম্বরসহ সুনির্দিষ্ট তথ্য সরবরাহ করবে। ওই দেশের আর্থিক গোয়েন্দা ইউনিট সংশ্লিষ্ট ব্যক্তির তথ্য যাচাইবাছাই করবে। যাচাইবাছাইয়ে তথ্যের গরমিল না পেলেই কেবল পাচার হওয়া অর্থ ফেরত আনা সম্ভব। এ প্রক্রিয়া সম্পন্ন করতেও ৮ থেকে ২০ বছর লেগে যেতে পারে।\nঅর্থপাচারের তথ্য উদ্ঘাটনে বড় ভূমিকা রাখছে বাংলাদেশ ফিন্যান্সিয়াল ইন্টেলিজেন্স ইউনিট (বিএফএফআই)। প্রতিষ্ঠান এ পর্যন্ত ৬৮টি দেশের সঙ্গে সমঝোতা স্মারক স্বাক্ষর করেছে। টাকা পাচারের তথ্য আদানপ্রদান করার জন্যই মূলত এই চুক্তি করা হয়। যদিও টাকা পাচার থেমে নেই, বরং বেড়েই চলছে।\nজানা গেছে, চুক্তি করায় সুইস ব্যাংকে ভারতীয় হিসাবধারীদের তথ্য পাওয়া শুরু করেছে নয়াদিল্লি। ইতোমধ্যেই সুইজারল্যান্ডের রাষ্ট্রায়ত্ত ব্যাংকের তরফে প্রথম দফায় তথ্য ভারত সরকারের হাতে তুলে দেওয়া হয়েছে। এখন নিয়মিত সুইস ফেডারেল ব্যাংক ভারতকে আমানতকারীদের সম্পর্কে তথ্য দেবে। একইভাবে বাংলাদেশও সুইস ব্যাংকে রাখা টাকা ফেরত আনতে পারলে করোনার দুর্দিনে কাজে লাগবে বলে মনে করেন অর্থনীতিবিদরা।\nযুক্তরাষ্ট্রভিত্তিক আন্তর্জাতিক সংস্থা গ্লোবাল ফাইন্যান্সিয়াল ইন্টিগ্রিটির (জিএফআই) এক প্রতিবেদনের তথ্যমতে, গত সাত বছরে বাংলাদেশ থেকে পাঁচ হাজার ২৭০ কোটি ডলার পাচার হয়েছে। স্থানীয় মুদ্রায় যা সাড়ে চার লাখ কোটি টাকা। আর সুইজারল্যান্ডের কেন্দ্রীয় ব্যাংক সুইস ন্যাশনাল ব্যাংক (এসএনবি) ‘ব্যাংকস ইন সুইজারল্যান্ড-২০১৮’ শীর্ষক যে বার্ষিক প্রতিবেদন প্রকাশ করেছে, তাতে দেখা যায়, ২০১৯ সালের ডিসেম্বর পর্যন্ত সুইজারল্যান্ডের বিভিন্ন ব্যাংকে বাংলাদেশিদের জমা করা অর্থের পরিমাণ বাংলাদেশি টাকায় পাঁচ হাজার ৪২৭ কোটি টাকা।\nবাংলাদেশ ফিন্যান্সিয়াল ইন্টেলিজেন্স ইউনিটের কর্মকর্তারা বলেন, সবকিছু অনুকূলে থাকলে সব প্রক্রিয়া সম্পন্ন করে পাচার হওয়া অর্থ ফেরত আনতে ৫ থেকে ২০ বছর পর্যন্ত লেগে যেতে পারে।\nবিষয়টি নিয়ে অর্থনীতিবিদরা বলেন, সুইস ব্যাংকসহ পৃথিবীর বিভিন্ন দেশে পাচার হওয়া অর্থ ফেরানো অনেকটা কষ্টসাধ্য হলেও অসম্ভব নয়। এক্ষেত্রে সরকারের জোরালো পদক্ষেপ জরুরি বলে মনে করেন তারা। তারা বলছেন, ভারতের মতো চুক্তি করে সুইস ব্যাংকের টাকা ফেরত আনা সম্ভব। তবে তার জন্য লাগবে রাজনৈতিক সদিচ্ছা। একইসঙ্গে অর্থ পাচারকারীদের ওপর সামাজিক ও প্রশাসনিক চাপ তৈরি করতে হবে। পাশাপাশি অর্থপাচারের ফাঁক-ফোকর বন্ধ করতে হবে।\nবাংলাদেশ ফিন্যান্সিয়াল ইন্টেলিজেন্স ইউনিটের (বিএফএফআই) প্রধান আবু হেনা মোহাম্মদ রাজী হাসান বলেন, ‘অ্যাটর্নি জেনারেলের অফিস, দুর্নীতি দমন কমিশন, স্বরাষ্ট্র মন্ত্রণালয়, বিএফএফআই ছাড়াও আরো কয়েকটি প্রতিষ্ঠানের প্রচেষ্টার ফলে কোকোর পাচার করা অর্থ ফেরত আনা সম্ভব হয়েছে।’ তিনি বলেন, ‘পাচার হওয়া অর্থ ফেরত আনা একটি জটিল প্রক্রিয়া। অর্থ পাচার হয়েছে- এটা প্রমাণ করাই বড় চ্যালেঞ্জ। তারপর দুই দেশের আদালতের বিষয় থাকার কারণে সময়সাপেক্ষ ব্যাপার হয়ে দাঁড়ায়।’\nবেসরকারি গবেষণা সংস্থা পলিসি রিসার্চ ইনস্টিটিউটের নির্বাহী পরিচালক ড. আহসান এইচ মনসুর বলেন, ‘সরকার চাইলেই পাচার হওয়া টাকা ফেরত আনা সম্ভব। কারণ, এখন আর সুইস ব্যাংক আগের মতো গোপনীয়তা রক্ষা করে না। তারা অনেক কিছুই শেয়ার করে। ফলে সরকারের সদিচ্ছা থাকলে পাচার হওয়া অর্থ ফেরত আসবে। আবার পাচারও অনেকাংশে কমে যাবে।’\nবাংলাদেশ ব্যাংকের সাবেক ডেপুটি গভর্নর খোন্দকার ইব্রাহিম খালেদ মনে করেন, আমাদের সরকারের উচিত হবে, ভারতের আদলে চুক্তি করে সুইস ব্যাংকে কারা টাকা রাখছে- তা খুঁজে বের করে তাদের আইনের আওতায় আনা।\nতিনি বলেন, অবৈধ অর্থ পাচার রোধে বিভিন্ন ইন্টেলিজেন্স এজেন্সির কাজ করার কথা। কিন্তু তারা কেউ ওইভাবে কাজ করছে না। এমনও শোনা যায়- যারা বিভিন্ন ইন্টেলিজেন্স সংস্থার সঙ্গে জড়িত, তারাও বিদেশের বেগম পাড়ায় বাড়ি করেছেন। ফলে টাকা পাচারকারীদের ধরবে কে? সর্ষের মধ্যে যদি ভূত থাকে, তাহলে তাকে কে সরাবে? বিদেশে টাকা পাচার এবং কালো টাকা উপার্জন করার ক্ষেত্রে আমরা বেশ শক্তিশালী হলেও টাকা পাচার রোধ করার ক্ষেত্রে আমরা সাংগঠনিক ও ব্যক্তিগতভাবে বেশ দুর্বল।\nতিনি আরো বলেন, রাষ্ট্র হলো একটি প্রতিষ্ঠান। এই প্রতিষ্ঠানের যেসব ব্যক্তি কাজ করছেন, তাদের ওপর রাষ্ট্রকে নির্ভর করতে হয়। এ ক্ষেত্রে রাষ্ট্রের মধ্যে অর্থ পাচার রোধে যারা দায়িত্বে রয়েছেন, তারা যদি সত্যিকার অর্থে কমিটমেন্ট নিয়ে কাজ করেন, তাহলে অর্থ পাচার প্রতিরোধ করা সম্ভব। অথচ প্রায়ই শোনা যায়- এই সংস্থাগুলোতে যারা কাজ করেন, তাদের কেউ কেউ নিজেরাও কালোটাকা উপার্জন করে বিদেশে পাচার করছেন। আবার ঘুষ ও বিভিন্ন অনিয়মের মাধ্যমে বিদেশে টাকা পাচার করার সুযোগ দিয়ে দিচ্ছেন বলেও জানা যায়।


ডিসেম্বর 13, 2016 বাইনারি বিকল্প ফরেক্স কী লেখক মুন্নি হাসান 30126 দর্শকরা\nএই কারণে, আমি প্রযুক্তিগত বিশ্লেষণ ভর মনোবিজ্ঞান গবেষণা সম্পর্কে ট্রেডিং সম্পর্কে কম এবং আরও বিশ্বাস করি যে. আমরা মানুষ বাজারে নির্দিষ্ট পরিস্থিতিতে প্রতিক্রিয়া এবং ঘরে বসে এবং objectively সম্ভাব্য সর্বাধিক আমাদের নিয়ম আবেদন করতে পারেন উপায় অধ্যয়ন. উপরন্তু, প্রযুক্তিগত বিশ্লেষণ সৌন্দর্য মানুষের প্রকৃতি বিশ্বের প্রায় একই হিসাবে এটি বিশ্বের বাজারে সমান কার্যকর হয়. মাত্র ২০ বছর বয়েসী গ্রিক তারকা স্ট্রাইকার গিওর্গাস কাটিদিস লোকাল লিগের খেলায় গোল করে তার উদযাপন করতে গিয়ে নাৎসি সময়ের মতন হিটলারি নড করলেন ডান হাত উঁচু করে। আর যায় কোথায়, তাকে ব্যান করা হল জাতীয় দল থেকে বাকি জীবনের জন্য (বলা বাহুল্য গ্রিকের একটি বাইনারি বিকল্পের খবর ন্যাশনালিস্ট পার্টিকে দেখা গেছে নিও নাৎসিকে সমর্থন দিয়ে র‍্যালি করতে)। নাৎসিদের প্রতি ঘৃণা জানিয়ে সমস্ত বিশ্বেই হিটলার ও তার আদর্শকে সমর্থনের দায়ে শাস্তি পেয়েছে এমন অনেকেই।\nআমরা আমাদের গ্রাহকদের রান্নাঘর কাজ এলাকায় সজ্জিত করার জন্য ব্যাপক সমাধান প্রস্তাব। রান্নাঘরে 60% বেশি সময় একজন ব্যক্তি বেসিনে ব্যয় করেন। একটি BLANCO ™ সিঙ্ক নির্বাচন করার সময়, আপনি সবসময় আপনার রান্নাঘর কার্যকরী মান বৃদ্ধি এবং বৃদ্ধি যে মানের নির্বাচন করুন। BLANCO ™ দ্বারা তৈরি - এই ব্র্যান্ডের দৃঢ় অবস্থান ইউরোপের গাড়ী ধোয়ার বাজার দ্বারা নির্ধারিত হয়। তাই আমাদের পছন্দ BLANCO ™ পক্ষে তৈরি করা হয়। আমরা বিভিন্ন রং দিয়ে তৈরি মূল ডিজাইনের 50 টিরও বেশি সিঙ্ক এবং উচ্চ-মানের মিক্সার, বর্জ্য সাজানোর সিস্টেম এবং আনুষাঙ্গিকগুলির বিস্তৃত অফার করি। অ্যাল থিংসস ফাইন্যান্স এ জে ওয়েইন লিখেছেন 8 আয় রোজগারের হার যখন সাশ্রয়ী মূল্যের সাশ - 8 টি বিনিয়োগ কৌশল যা সিডি এবং অর্থ বাজার অ্যাকাউন্টগুলির তুলনায় অনেক বেশি আয় উত্পন্ন করবে। হার নিম্ন ফলন পণ্য আপনার টাকা বিনিয়োগ খুব কম।\nট্রেডিং সময় পণ্যের ধরন অনুযায়ী ভিন্ন। নীচে বিভিন্ন দেশের / অঞ্চলের বিভিন্ন ট্রেডিং সময় তালিকায় দেখানো হল। ঝাকিংকাম, একটি ব্যক্তিগত কুটির বা একটি মহান অ্যাপার্টমেন্টে বাইনারি বিকল্পের খবর বসবাসকারী, একটি শিশুর শিবির পোস্ট নিয়ন্ত্রণ, একটি শিশুর মনিটর ব্যবহার করার পদ্ধতি জানেন। সি প্রলাদডি দুটি ব্লক (এক রোজমিশ্ছি বিলিয়া দিতিনি, ইন্শ্ছ পেরেবুভা পারো বাবা), প্রথম ভিপদ্কুতে আপনি শব্দটি শুনতে পান এবং অন্যটি অন্য ছবিতে যুক্ত করেন। একটি বিশেষ সংযুক্তি কম্পন সংকেত অনুযায়ী, সংকেত এর রেডিও ব্যাসার্ধ খরচ দিক নির্ধারণ করা উচিত।\nHUAWEI Y9 PRIME 2019 ফোনটি অ্যামাজনে টিজ করা হয়েছে তাড়াতাড়ি ভারতে এসে যাবে\nমিত্রশক্তি এখন একে অপরের ভবনে গ্যারিসন করতে পারে। শেষ পর্যন্ত এটি একটি ট্রেড অফ - নিরাপত্তা নিরাপত্তার খরচ কত বেশি নিরাপদ পন্থা বাস্তবায়নের ব্যয়। একদিন, আমরা একটি যথাযথ PKI ব্যাপকভাবে গৃহীত হতে পারি এবং তাই বাইনারি বিকল্পের খবর নিজের কোনও ঘূর্ণিত প্রমাণীকরণ ফর্ম এবং ডেটাবেসগুলি দেখতে পারি না। এক দিন.\nকুটির বা অ্যাপার্টমেন্টগুলির প্যানোরামিক গ্লাসিং একই স্টাম্বলিং ব্লক রয়েছে - এটি কি উষ্ণ অ্যাপার্টমেন্ট বা এমন একটি বড় উইন্ডো এলাকা সহ একটি ঘর হবে? প্রশ্ন, এক উপায় বা অন্য, বাজেটের বিরুদ্ধে আসে - যদি আমরা এখন উষ্ণ জানালাগুলির জন্য অর্থ প্রদান করতে চাই না, তাহলে গরম করার এবং তার বিপরীতে ব্যয় হওয়া শক্তির জন্য আমাদের অর্থ প্রদান করতে হবে। গ্ল্যাজিংয়ের জন্য দুটি বিকল্প রয়েছে। এবং এখানে সম্ভব উত্তর। যদি আপনার "মিয়াউইউ" নামক বিড়ালটি থাকে এবং তার নামটি পাসওয়ার্ড হিসাবে ব্যবহার করে তবে আপনি ভুলে গেছেন, তবে আপনি কী মনে করেছিলেন তা মনে করতে চান বা "# zy * RW (ew") এর মতো কিছু পাঠানো হয়েছে?\nতারও আগে, ১৯৮১ সালেই শেখ হাসিনার অনুপস্থিতিতে তাঁকে সর্বসম্মতিক্রমে বাংলাদেশ আওয়ামী লীগের সভাপতি নির্বাচিত করা হয়। সৌদি,রাশিয়া ও উত্তর কোরিয়ার পাশাপাশি ইমরান খানের পাকিস্তান সরকারও জাতিসংঘে পাঠানো ওই চিঠিতে স্বাক্ষর করেছে।\nটাগল্লি শেখার জন্য গেম এবং পণ্য শেখার জন্য টিংগ্লিফটো সৌজন্যে দ্য হাঙ্গার গেমস : মকিংজে ২ (থ্রিডি) প্রদর্শনী : ১২-০০, ৩-৪০, ৫-১০, ৭-৩০\nবাইরের বিকল্প দালালের 24option পর্যালোচনা এবং প্রতিক্রিয়া - বাইনারি বিকল্পের খবর\nসাউথ এশিয়ান ভভিনাম চ্যাম্পিয়নশিপে সেরা হয়েছে স্বাগতিক বাংলাদেশ। আজ শনিবার মিরপুর শহীদ সোহরাওয়ার্দী ইনডোর স্টেডিয়ামে শেষ হওয়া টুর্নামেন্টে ১৮টি স্বর্ণ, ১৬টি রৌপ্য ও ৬টি ব্রোঞ্জ জিতে চ্যাম্পিয়ন হয়েছে বাংলাদেশ। অপরদিকে ৯টি স্বর্ণ, ৭টি রৌপ্য ও ৩টি ব্রোঞ্জ জিতে রানার্সআপ হয় ভারত। প্রতিযোগিতায় নেপাল একটি ব্রোঞ্জ পদক জেতে। আপনি প্রায় কোনো বাইনারি বিকল্পের খবর বিষয়ে লিখতে পারেন, কোন কঠিন সীমাবদ্ধতার আছে। শুধু বলতে হবে যে নিবন্ধটি 1000 এরও বেশি অক্ষর থাকতে এবং কমপক্ষে একটি ছবি থাকা উচিত।\nবাইনারি বিকল্পের খবর - ভাল Broker কিভাবে চিনতে পারবো\nইনফিনিটির এক শোরুমেই পাওয়া যায় প্রায় সব ধরনের পোশাক, প্রসাধনসামগ্রী থেকে সব। পাঞ্জাবি থেকে শুরু করে শাড়ি, জামা, জুতো, টুপি, ব্যাগ, সুগন্ধি কি নেই সেখানে। শাখার ম্যানেজার এএনএম আসাদুজ্জামন বললেন, মেয়েদের পোশাকের ক্ষেত্রে এবার ওয়েস্টার্ন টপস ও থ্রি পিসের চাহিদা বেশ। তিনি আরও জানালেন, অনেকেই মনে করে ইনফিনিটি মানেই বুঝি অনেক দাম। ক্রেতাদের বাইনারি বিকল্পের খবর বলতে চাই ইনফিনিটিতে মধ্যবিত্ত থেকে উচ্চবিত্ত সবার জন্যই সুন্দর সুন্দর পোশাক রয়েছে। বিভিন্ন কোম্পানীর বিবিধ ব্র্যান্ডের জন্য জন্য ফেসবুক, টুইটার, ইউটিউব, ইন্সটাগ্রামের মত বড় বড় সোশ্যাল মিডিয়াতে যথোপযুক্ত পেজ বা চ্যানেল তৈরী করে সঠিক ভাবে ও সময়ে কনটেন্ট আপলোড করা এবং ফলোয়ারকে পণ্য ও সেবা সম্পর্কে অবহিত করা।\nশীর্ষ: টনি সিপ্পের পরিবর্তে রিথথান্ডার রায়ান প্রেসলি, জ্যাকি ব্র্যাডলি জুনিয়রকে আউট করার জন্য আউটডোর শুরু করেন। তারপর অ্যালেক্স ব্রেগম্যান একটি মুকি Betts স্থল বল bareheaded এবং দ্বিতীয় আউট জন্য প্রথম বেস এটি rifled। অ্যান্ড্রু বেনিন্টি আউট সুইং আউট - ব্রায়ান ম্যাককন বল অবরোধ এবং তৃতীয় পরিমাপ জন্য এটি ভাল পরিমাপ জন্য প্রথম ছুড়ে ফেলে। চীনা কোম্পানি হুয়াওয়ে এই অভিযোগও অস্বীকার করছে।


হাইমচরে মুক্তিযোদ্ধাদের সাথে মতবিনিময়কালে জেলা পরিষদ চেয়ারম্যান আলহাজ্ব ওচমান গনি পাটোয়ারী\nপ্রকাশ : ২১ মার্চ, ২০১৭ ১১:২৪:৩৮\nচাঁদপুর:জেলা পরিষদ চেয়ারম্যান আলহাজ্ব ওচমান গনি পাটোয়ারী বলেছেন, ১৯৭১’র মুক্তিযুদ্ধে মুক্তিযোদ্ধারা একটি সুসজ্জিত বাহিনীর বিরুদ্ধে যুদ্ধ করেছেন। তাদের মহান ত্যাগের কল্যাণে আমরা একটি স্বাধীন জাতি পেয়েছি। একটি জাতীয় পতাকা পেয়েছি। জাতির পিতা ও মুক্তিযোদ্ধারা এক সূত্রে গাঁথা। মুক্তিযোদ্ধারা দেশের সূর্য সন্তান।\nতিনি গতকাল ২০ মার্চ সোমবার বিকেলে হাইমচর উপজেলায় মুক্তিযোদ্ধাদের সাথে এক মতবিনিময় সভায় প্রধান অতিথির বক্তব্যে এসব কথা বলেন। তিনি বলেন, মুক্তিযোদ্ধাদেরকে জাতি সর্বক্ষেত্রে সর্বোচ্চ সম্মান দিবে। তাদের সুখে-দুঃখে পাশে থাকবে। কিন্তু আমরা কথা রাখতে পারিনি। ১৫ আগস্ট বঙ্গবন্ধুকে হত্যার মধ্যদিয়ে দেশে মুক্তিযুদ্ধের চেতনার কবর রচিত করতে চেয়েছে। যে দল রাজাকারদেরকে রাষ্ট্রের ক্ষমতায় বসায়, তাদেরকে বিশ^াস করিনা। সেদিন বঙ্গবন্ধুকে হত্যা না করা হলে আজ বাংলাদেশ বিশে^র নেতৃত্ব দিতো।\nতিনি আরো বলেন, আগামী নির্বাচন হবে জাতির জন্যে গণভোট। এই নির্বাচনেই নির্ধারিত হবে দেশে মুক্তিযুদ্ধের স্বপক্ষের শক্তি থাকবে কি থাকবে না। আপনারা এখন থেকেই এক ও অভিন্ন হয়ে মুক্তিযুদ্ধের স্বপক্ষের শক্তির জন্যে কাজ করতে নেমে পড়–ন। জেলার সকল উপজেলায় বঙ্গবন্ধুর স্মৃতিস্তম্ভ তৈরি করা হবে। আমি সব সময়ই মুক্তিযোদ্ধাদের সাথে আছি, থাকবো। কোন অবস্থাতেই স্বাধীনতা বিরোধীদের পাশে থাকা যাবে না।\nহাইমচর উপজেলা মুক্তিযোদ্ধা কমান্ডার সন্তোষ চন্দ্র কুমারের সভাপতিত্বে ও দপ্তর সম্পাদক মুক্তিযোদ্ধা মো. শাহ আলমের পরিচালনায় অনুষ্ঠানে বক্তব্য রাখেন হাইমচর উপজেলা নির্বাহী কর্মকর্তা আবু হাসনাত মো. মঈনুদ্দিন উপজেলা যুবলীগ সভাপতি আতিক পাটোয়ারী।


Kushtia24 | Latest online bangla world news bd | » ঈদ ‘লিটনের ফ্ল্যাট’কে!\nঈদ ‘লিটনের ফ্ল্যাট’কে!\nadmin | আগস্ট ২৩, ২০১৮\nইমপ্রেস টেলিফিল্মের প্রযোজনায় মোস্তফা সরয়ার ফারুকীর প্রথম চলচ্চিত্র ‘ব্যাচেলর’-এ প্রথমবার শোনা যায় ‘লিটনের ফ্ল্যাট’ শব্দযুগল। ২০০৪ সালে নির্মিত যে ছবিতে নির্মাতা দেখিয়ে ছিলেন সামাজিক সম্পর্কের অসংগতির চিত্র। এরপর থেকে ‘লিটনের ফ্ল্যাট’ নামটি মানুষের মুখে মুখে ফিরে। বিগত দিনে মানুষ অনেক গুরুত্বপূর্ণ জিনিষ ভুলে বসলেও এক যুগেরও বেশি সময় ধরে মনে রেখেছে ‘লিটনের ফ্ল্যাট’কে!\nযে নামটি নিয়ে অনেকে বিগত চৌদ্দ বছর ধরে শ্লেচ্ছ করছেন, ট্রল করছেন, সমালোচনা করছেন কিংবা আপন ভেবেই মনে রেখেছেন তাদের জন্যে আসছে মহা চমক! কারণ আসছে ঈদে এরকম কৌতুহল প্রবন, আলোচিত, সমালোচিত ‘লিটনের ফ্ল্যাট’-এর গল্প দেখানোর প্রস্তুতি নিচ্ছেন দুই তরুণ নির্মাতা।\nআসছে ঈদ। আর ঈদ মানেই চ্যানেল আইয়ের বিশেষ আয়োজন। আর এবারের প্রধান চমক মোস্তফা সরয়ার ফারুকীর ‘ভাই ব্রাদার এক্সপ্রেস’! ঈদের পরো অনুষ্ঠানমালা জুড়ে ভিন্ন গল্পের ৮ টি নাটক থাকছে চ্যানেল আইয়ের পর্দায়। নাটকগুলো নির্মাণ করেছেন জনপ্রিয় নির্মাতা মোস্তফা সরোয়ার ফারুকী এবং ভাই ব্রাদার্স এক্সপ্রেসের নাট্য নির্মাতারা। আর এই প্রকল্পেরই একটি নাটকের নাম ‘লিটনের গরিবি ফ্ল্যাট’। যে নাটকটি নির্মাণ করেছেন মোমিন বিশ্বাস ও লোটাস মজুমদার।\n‘লিটনের ফ্ল্যাট’ নিয়ে নাটক কেন?-এমন প্রশ্নে তরুণ দুই নির্মাতা চ্যানেল আই অনলাইনকে জানালেন, লিটনের ফ্ল্যাট বিষয়টাতো একটা ভাইরাল টার্ম। আবাল বৃদ্ধবনিতা সবাই এই নামের সাথে পরিচিত। কিন্তু এই লিটন কে, তাকেতো আমরা কখনো দেখিনি। তার গল্প, তার কাহিনি আমরা জানি না। ‘লিটনের গরিবি ফ্ল্যাট’-এ আমরা তার গল্পটাই দর্শককে দেখাতে চাই।\nলিটন আসলে কে? জানতে চাইলে তরুণ নির্মাতা লোটাস মজুমদার জানান, লিটন আসলে এতোদিন আমেরিকা থাকতো। সেখানে থাকতেই তার নামের ফ্ল্যাট নিয়ে আমরা যে তর্ক বিতর্ক করেছি সে দেশে আসার পর এগুলো নিয়ে তাকে নানা ক্রাইসিসের মধ্যে পড়তে দেখা যাবে। এরবেশি আপাতত বলতে চাইছি না। ‘লিটনের গরিবি ফ্ল্যাট’ নাটকের মধ্য দিয়ে আশা করছি দর্শক লিটনকে খুঁজে পাবেন।\n‘নাটকে লিটন কে?’-এমনটাও আপাতত বলতে চাইছেন না দুই নির্মাতা। জানালেন, নাটকে অভিনয় করছেন মুকিত জাকারিয়া, সোহেল খান, সামিয়া অথৈ এবং নাদের চৌধুরীর মতো অভিনেতারা। এরইমধ্যে নাটকের শুটিংও সম্পন্ন করেছেন তারা। ধানমন্ডি ও উত্তরার বিভিন্ন লোকেশনে হয়েছে নাটকটির শুটিং। ক্লোজ-আপ নিবেদিত ‘লিটনের গরিবি ফ্ল্যাট’ চ্যানেল আইয়ের পর্দায় দেখা যাবে ঈদের পঞ্চম দিন রাত ৯টা ৩৫ মিনিটে।\nফারুকীর তত্ত্বাবধানে ‘ভাই ব্রাদার এক্সপ্রেস’-এর মোট নয় নির্মাতা। ‘লিটনের গরিবি ফ্ল্যাট’ ছাড়াও ‘পাতা ঝরার দিন’ নির্মাণ করবেন রেদওয়ান রনি, ‘সোনালী ডানার চিল’ নির্মাণ করবেন আশফাক নিপুন, ‘দ্য অরিজিনাল আর্টিস্ট’ নির্মাণ করবেন মাহমুদুল ইসলাম, ‘পাতলা খান লেনে বাঘ আসিয়াছিলো’ যৌথভাবে নির্মাণ করবেন আব্দুল্লাহ আল মুক্তাদির ও ফাহাদ খান, ‘মডার্ন টাইমস’ যৌথভাবে নির্মাণ করবেন নাজমুল নবীন ও মাহমুদুল হাসান আদনান।\n« নগরবাসীর সাড়া মেলেনি নির্ধারিত স্থানে পশু কোরবানিতে (Previous News)\n(Next News) সড়ক দুর্ঘটনায় ১১ জনের প্রাণহানি »


ইরান, 25 মে 2011 : রেডিও রাশিয়া\nইরান, 25 মে 2011\nইরান নিম্ন-পরিশোধিত ইউরেনিয়ামের সঞ্চয় বাড়িয়েছে\nইরান নিম্ন-পরিশোধিত ইউরেনিয়াম উত্পাদনের পরিমাণ বাড়াচ্ছে. এ সম্বন্ধে বলা হয়েছে ভিয়েনায় প্রচারিত আন্তর্জাতিক পারমাণবিক শক্তি এজেন্সির রিপোর্টে. এ থেকে স্পষ্ট হচ্ছে যে, ইরানের ইউরেনিয়ামের সঞ্চয় ৪.১ টনের মতো. মার্কিন যুক্তরাষ্ট্র ও ইউরোসঙ্ঘের দেশগুলি তেহেরানকে সন্দেহ করছে পারমাণবিক অস্ত্র সৃষ্টির প্রচেষ্টার. সোমবার ইউরোসঙ্ঘ ইরানের বিরুদ্ধে বাধানিষেধ কটোর করেছে.\n25 মে 2011, 17:09


স্কুল খুলে দেওয়ার আহ্বান জানাল ইউনিসেফ-ইউনেস্কো। - Voice of Kulaura\nস্কুল খুলে দেওয়ার আহ্বান জানাল ইউনিসেফ-ইউনেস্কো।\nপ্রকাশিত: ৭:২৭ পূর্বাহ্ণ, জুলাই ১৩, ২০২১\nনিউজ ডেস্কঃ- জাতিসংঘের আন্তর্জাতিক শিশু বিষয়ক সংস্থা (ইউনিসেফ) ও শিক্ষা, বিজ্ঞান এবং সংস্কৃতি বিষয়ক সংস্থা (ইউনেস্কো) টিকা ও সংক্রমণ শূন্যের কোঠায় আনার অপেক্ষায় না থেকে স্কুল খুলে দেওয়ার আহ্বান জানিয়েছে।\nসংস্থা দুটির মতে, স্কুল পুনরায় চালু করতে আর অপেক্ষা করা যায় না, এভাবে চলতে পারে না, বন্ধের ক্ষেত্রে স্কুল সব শেষে এবং পুনরায় খোলার ক্ষেত্রে সবার আগে থাকা উচিত। সম্প্রতি একটি যৌথ বিবৃতিতে এ কথা বলেন ইউনিসেফের নির্বাহী পরিচালক হেনরিয়েটা ফোর ও ইউনেস্কোর মহাপরিচালক অড্রে অ্যাজুল।\nবিবৃতিতে বলা হয়, করোনাভাইরাস সংক্রমণ শুরু হওয়ার পর ১৮ মাস পেরিয়ে গেছে। লাখ লাখ শিশুর পড়াশোনা এখনও ব্যাহত হচ্ছে। এখন পর্যন্ত বিশ্বের ১৯টি দেশে প্রাথমিক ও মাধ্যমিক বিদ্যালয় বন্ধ রয়েছে। যে কারণে ১৫ কোটি ৬০ লাখেরও বেশি শিক্ষার্থী ক্ষতিগ্রস্ত হচ্ছে। এভাবে চলতে পারে না।\nআরো পড়ুনঃ ব্রিটিশ বাংলাদেশি সাদিয়ার ভলটিক স্প্রে রাখবে দুই সপ্তাহ করোনামুক্ত!\n‘সংক্রমণ সীমিত পর্যায়ে রাখার প্রচেষ্টায় এসব দেশের সরকার স্কুল বন্ধ করে দিয়েছে এবং দীর্ঘকাল ধরে সেগুলো বন্ধই রেখেছে। এমনকি মহামারি পরিস্থিতি যখন ছিল না, তখনও। স্কুল বন্ধের সিদ্ধান্ত শেষে নেওয়ার বদলে প্রথমে নেওয়া হয়েছে। আবার স্কুল বন্ধ রাখা হলেও বার ও রেস্তোরাঁ ঠিকই খোলা ছিল।’\nবিবৃতিতে আরো বলা হয়, স্কুলে যেতে না পারার কারণে শিশু ও তরুণ জনগোষ্ঠী যে ক্ষতির সম্মুখীন হবে, তা হয়তো কখনোই পুষিয়ে নেওয়া যাবে না। শেখার ক্ষতি, মানসিক সংকট, সহিংসতা ও নির্যাতনের সম্মুখীন হওয়া থেকে শুরু করে স্কুলভিত্তিক খাবার ও টিকা না পাওয়া বা সামাজিক দক্ষতার বিকাশ কমে যাওয়া ছাড়াও কম সুবিধা পাওয়া শিশুদের আরো বেশি ক্ষতি হচ্ছে।\nতারা জানান, বাবা-মা এবং লালন-পালনকারীদেরও সমপরিমাণ ক্ষতির ভার বইতে হচ্ছে। শিশুদের ঘরে থাকা বিশ্বজুড়ে বাবা-মায়েদের বাধ্য করছে তাদের চাকরি ছেড়ে দিতে। বিশেষ করে এমন দেশগুলোতে, যেখানে পারিবারিক ছুটির নীতিমালা নেই বা সীমিত। এসব কারণেই ব্যক্তিগতভাবে উপস্থিত হয়ে শিক্ষা গ্রহণের জন্য স্কুলগুলো পুনরায় চালু করার ক্ষেত্রে অপেক্ষা করা যায় না।\n‘স্কুল খোলার ব্যাপারটি সংক্রমণের ঘটনা শূন্যের কোঠায় যাওয়ার অপেক্ষায় থাকতে পারে না। এটি সুস্পষ্টভাবে প্রমাণিত, সংক্রমণের প্রধান চালিকাশক্তিগুলোর মধ্যে প্রাথমিক ও মাধ্যমিক বিদ্যালয় নেই। এ ছাড়া বেশির ভাগ ক্ষেত্রে উপযুক্ত প্রশমন কৌশলে স্কুলগুলোতে করোনা সংক্রমণ ঝুঁকি সামাল দেওয়া সম্ভব।\nস্কুল খুলে দেওয়া বা বন্ধ রাখার সিদ্ধান্ত ঝুঁকি বিশ্লেষণের ভিত্তিতে এবং যে কমিউনিটিতে স্কুল অবস্থিত সেখানকার মহামারি পরিস্থিতি বিবেচনা করে নেওয়া উচিত।’\nবিবৃতিতে আরো বলা হয়, সব শিক্ষক ও শিক্ষার্থীর টিকা দেওয়ার জন্যও অপেক্ষা করা যায় না। বৈশ্বিক পর্যায়ে টিকা ঘাটতি নিম্ন ও মধ্যম আয়ের দেশগুলোকে বিপর্যয়ের মুখে ফেলে দিয়েছে। এ অবস্থায় টিকাদানের ক্ষেত্রে সম্মুখসারির কর্মী ও মারাত্মক অসুস্থ ও মৃত্যু ঝুঁকিতে থাকা জনগোষ্ঠীকে অগ্রাধিকার দেওয়া অব্যাহত থাকা উচিত।\nস্কুলে প্রবেশের আগে টিকাদান বাধ্যতামূলক করা নয়; সব স্কুলের উচিত যত দ্রুত সম্ভব ব্যক্তিগতভাবে স্কুলে উপস্থিত হয়ে শিক্ষার্থীরা যাতে কোনো ধরনের বাধা ছাড়াই শিক্ষা গ্রহণ করতে পারে, সে ব্যবস্থা করা। সূত্রঃ- ইউনেস্কো।\nব্রিটিশ বাংলাদেশি সাদিয়ার ভলটিক স্প্রে রাখবে দুই সপ্তাহ করোনামুক্ত!\nবিশ্বে দ্রুত ছড়িয়ে পড়ছে করোনা ভাইরাসের ডেলটা ভ্যারিয়েন্ট। গরীব দেশগুলো দিশেহারা।\nকরোনাভাইরাস ( কোভিড-১৯ ) এর মানসিক প্রভাব।\nশরীরের বাড়তি ওজন কমানোর সহজ ১০ টি ব্যায়াম।\nব্ল্যাক ফাঙ্গাস ছড়ানোর কারণ ও করণীয়\nডায়াবেটিস রোগীর আদর্শ এক খাবার হলো- বাদাম।\nতীব্র গরমে নিজেকে সুস্থ রাখার উপায়।


প্রকাশিত: ১৮:১৬ ২২ অক্টোবর ২০২০ আপডেট: ২০:২৩ ২২ অক্টোবর ২০২০\nস্পিকার ড. শিরীন শারমিন চৌধুরী - ফাইল ছবি\nজাতীয় সংসদের স্পিকার ড. শিরীন শারমিন চৌধুরী বলেছেন, প্রধানমন্ত্রী শেখ হাসিনার দক্ষ নেতৃত্বে দেশে সব ধর্মের মানুষ সুষ্ঠু, সুন্দর, নির্মল ও শান্তিপূর্ণ পরিবেশে নিজ নিজ ধর্মীয় উৎসব পালন করতে পারছেন।\nবৃহস্পতিবার নিজ সংসদীয় আসন রংপুর-৬ এলাকায় শারদীয় দুর্গোৎসব উদ্বোধন অনুষ্ঠানে প্রধান অতিথি হিসেবে ভার্চুয়ালি যুক্ত হয়ে এসব কথা বলেন স্পিকার। এ সময় তিনি পীরগঞ্জের শারদীয় দুর্গোৎসব উদ্বোধন করেন এবং হিন্দু ধর্মাবলম্বীদের শারদীয় শুভেচ্ছা জানান।\nজাতির পিতা বঙ্গবন্ধু শেখ মুজিবুর রহমানের স্বপ্নের সোনার বাংলা নির্মাণে ধর্ম-বর্ণ নির্বিশেষে একযোগে কাজ করার আহ্বান জানান স্পিকার। শান্তিপূর্ণ ও সুশৃঙ্খলভাবে স্বাস্থ্যবিধি মেনে সবাইকে শারদীয় দুর্গাপূজা পালন করার পরামর্শ দেন তিনি।\nএ সময় প্রধানমন্ত্রী শেখ হাসিনার পক্ষ থেকে স্পিকারের পরামর্শে ৯২টি পূজামণ্ডপে ৫০০ কেজি চাল বিতরণ করেন স্থানীয় নেতারা। পরে ৮ জন ভিক্ষুককে পুনর্বাসন ও স্বাবলম্বী করতে গাভী পালনের লক্ষ্যে ৫০ হাজার করে টাকার অনুদানের চেক বিতরণ করা হয়।\nউপজেলা নির্বাহী কর্মকর্তা ফিরোজা রাণী রায়ের সভাপতিত্বে অনুষ্ঠানে উপজেলা চেয়ারম্যান নূর মোহাম্মদ মন্ডল, পীরগঞ্জ পৌরসভার মেয়র আবু সালেহ মো. তাজিমুল ইসলাম শামিম, পৌর আওয়ামী লীগের সভাপতি অধ্যাপক খলিল, ৯২টি পূজামণ্ডপের সভাপতি-সাধারণ সম্পাদকবৃন্দ ও আওয়ামী লীগের স্থানীয় নেতা-কর্মীরা উপস্থিত ছিলেন।


‘সুজন’, এবার তুমি ‘সুমন′ চেনো | বিশ্ব | DW | 05.08.2015\n‘সুজন’, এবার তুমি ‘সুমন' চেনো\nনা, শুধু ‘সুশাসনের জন্য নাগরিক' সুজন-কে বলছি না৷ বলছি, দেশের সব নাগরিককে৷ বলছি সেই সুমনের কথা, যিনি কাউকে হত্যা করেন না, একটি শিশুকে বাঁচাতে গিয়ে নিজের জীবনটাই দিয়ে দেন৷ আমরা তাঁকে শ্রদ্ধা জানাতে শিখিনি!\nনাজিম, রাজন এবং রাকিব – গত পাঁচ মাসে নৃশংস হত্যাকাণ্ডের শিকার হওয়া আলোচিত তিন শিশু৷ এ সময়ে এর বাইরেও যে অনেক শিশু নিষ্ঠুরতার বলি হয়েছে, তাতে কোনো সন্দেহ নেই৷ কত শিশুরই তো লাশ পাওয়া যায়, গত পাঁচ মাসের অনেক আগে থেকেই পাওয়া যায়৷ কিন্তু সেই শিশুদের হত্যারহস্য উদঘাটনের কোনো চেষ্টা হয়? জানাই হয় না, কোন গৃহিনী, কোন প্রতিবেশী, কোন চাকুরিদাতা বা কোন নিকটাত্মীয়ের নিষ্ঠুরতায় ওদের ভবলীলা সাঙ্গ হলো৷ ওই মৃতদেহগুলো কাগজে বড়জোর এক কলাম খবরের মর্যাদা পায়, কখনো কখনো ওইটুকুও নয়৷\nবেঁচে থাকা সব শিশু, তাদের প্রিয়জন এবং সমব্যথীদের সৌভাগ্য যে, রাজন এবং রাকিব হত্যার ঘটনা অন্তত প্রচারে এসেছে৷ হত্যার নিন্দা, হত্যাকারীদের কঠোর শাস্তি দাবি – এ সবে সবাই সমস্বরে সোচ্চার হয়েছি৷ আশা করা যায়, বিচার হবে, রাজন-রাকিবের বাবা-মা তাঁদের সন্তানকে ফিরে না পেলেও খুনিদের কঠোর শাস্তির সান্ত্বনা অন্তত পাবেন৷ ‘‘বিচারহীনতার দেশে এর বেশি কিছু আশা করা ভুল'' – অনেকের এমন বক্তব্যের সঙ্গে অনেকটাই একমত আমি৷ অপরাধীর কঠোরতম শাস্তি হলে মানুষের মধ্যে অপরাধপ্রবণতা কমবে – এটা খুবই সত্যি৷ তবে যাঁরা মনে করেন, কঠোর শাস্তি দিলেই সমাজ থেকে অপরাধ মুছে যাবে – তাঁরা খুবই ভুল৷\nপ্রতিবেদন: মুস্তাফিজ মামুন, ঢাকা\nকঠোর শাস্তি সমাজ থেকে কখনোই অপরাধ মুছে দিতে পারে না৷ তাহলে যেসব দেশে চুরির জন্যে হাত কাটা, হত্যার অপরাধে শিরশ্ছেদ হয়, সেসব দেশে এমন শাস্তি একবার করে দিলেই পুরো দেশ চিরতরে পূতপবিত্র হয়ে যেত৷ বলা বাহুল্য, তা কোনোদিন হয়নি৷\nঅপরাধকর্ম আর অপরাধী যতটা প্রচার পাচ্ছে, সমাজে অনুকরণীয় হতে পারে এমন কর্মের দৃষ্টান্ত বা দৃষ্টান্ত স্থাপনকারী মানুষগুলো কিন্তু তার কিয়দংশ মনযোগ বা প্রচারও পাচ্ছে না৷ পন্য বিক্রয়ের বেলায় ‘প্রচারে প্রসার'– তত্ত্বে খুব আস্থা আমাদের, কিন্তু সমাজের ভালো মানুষদের বেলায় ঠিক উল্টোটা৷ ‘বিশেষ কোনো কারণ' না থাকলে ভালো মানুষকে রাখি প্রচারের আলোর বাইরে৷\nসময় এসেছে রাজন, রাকিব, নাজিম হত্যায় জড়িতদের অপকর্মের কথা বারবার জানানোর পাশাপাশি এখনো যাঁরা ‘প্রত্যেকে মোরা পরের তরে' দর্শন নিয়ে বাঁচেন, তাঁদের কথাও খুব ভালো করে সবাইকে জানানো৷ তা কি জানানো হয়?\nমাগুরায় যুবলীগের দুই গ্রুপের গোলাগুলির মাঝে পড়ে এক ব্যক্তি নিহত এবং এক নারীর গুলিবিদ্ধ হওয়ার খবর পড়ছি প্রতিদিন৷ সেই নারীর গর্ভে ছিল ৩৪ সপ্তাহের সন্তান৷ মায়ের গর্ভেই গুলিবিদ্ধ হয়েছে সে৷ শিশুটি এখনো বাঁচার জন্য লড়ছে৷ অপরাধীর কঠোর শাস্তি এখানেও নিশ্চয়ই হতে হবে৷ বিচারের আওতায় নিতেই হবে অপরাধীদের৷ সংবাদমাধ্যমের খবর অনুযায়ী, সেই প্রক্রিয়া ইতিমধ্যে শুরু হয়েছে৷ গ্রেপ্তার করা হয়েছে যুবলীগের তিন নেতা-কর্মীকে৷ গ্রেপ্তারকৃতদের একজনের নাম সুমন৷ প্রতিদিন পড়ছি এই সুমনের কথা৷ কিন্তু আরেক সুমনের খবর খুঁজে খুঁজে হয়রাণ হচ্ছি দু'দিন ধরে৷ ‘মন যার সুন্দর' সে-ই যদি সুমন হয়, তাহলে যাঁর খবর খুঁজছি তিনি শুধু নামে নন, প্রকৃত অর্থেই সুমন৷ তাঁর খবর একদিন পর আর পাচ্ছিই না!\nঅথচ মোহাম্মদ সুমনদেরই বেশি চেনা উচিত, চেনানো উচিত৷ যেসব পরিবার এখনো এমন মনের মানুষ লালন-পালন করে, তাদের দিক থেকে মুখ ফিরিয়ে রাখাও অপরাধ৷ সবাই মানতে চাই বা না চাই, সবচেয়ে বড় সত্যি হলো, আমরা সেই অপরাধটা করছি৷ রাজনীতিবিদ, সমাজসেবী, মানবাধিকার কর্মী, সংবাদকর্মী – সবাই মিলে করছি৷\nমো. সুমন কোনো শিশুকে গুলি করেননি, কোনো শিশুকে খুঁচিয়ে খুঁচিয়ে মারেননি, পায়ুপথে বায়ু দিয়ে কেড়ে নেননি কোনো শিশুর প্রাণ৷ মো. সুমন প্রাণ দিয়েছেন একটা শিশুর জন্য৷ যে শিশুটি ট্রেনে কাটা পড়ত, পোশাক শ্রমিক সুমন তাকে বাঁচিয়েছেন নিজে কাটা পড়ে৷ দেশের সর্বাধিক প্রচারিত বাংলা এবং ইংরেজি দৈনিকও সুমনের এই আত্মত্যাগের খবরটিকে সামান্য গুরুত্বই দিয়েছে৷ সুমনের দাফন ঠিকভাবে হলো কিনা, এমন আকস্মিক বিদায়ে তাঁর পরিবারটির কী হাল – এ সব খবর কোনো পত্রিকার পাতায় নেই৷\nএকজন সংবাদকর্মী হিসেবে প্রথমে নিজেকে এবং তারপর আর যাঁরা প্রতিনিয়ত সমাজের দোষ-ত্রুটি তুলে ধরে তৃপ্তির ঢেঁকুর তুলছেন তাঁদের বলি, ‘সুজন, এবার তুমি ‘সুমন' চেনো৷' ‘সুমন'কে অবহেলা করে সুদিনের প্রত্যাশা করা ভুল, ‘সুজন'!\nকি-ওয়ার্ডস বিশ্ব, বাংলাদেশ, শিশু, শুশু হত্যা, শিশু নির্যাতন, সুমন, নাজিম, রাজন, রাকিব\nনির্যাতিত শিশুরা অধিকাংশই নিম্নবিত্ত পরিবারের 15.02.2016\nসব বিচারবহির্ভূত হত্যাকেই ‘না' বলুন 23.09.2015\n‘মানসিকতাতেই লুকিয়ে শিশুর প্রতি সহিংসতা বীজ' 18.02.2016


রামপুরহাটের বগটুই কাণ্ডে CBI তদন্তের নির্দেশ দিলেন প্রধান বিচারপতির ডিভিশন বেঞ্চ - Rplus\nHome » রাজ্য » রামপুরহাটের বগটুই কাণ্ডে CBI তদন্তের নির্দেশ দিলেন প্রধান বিচারপতির ডিভিশন বেঞ্চ\nরামপুরহাটের বগটুই কাণ্ডে CBI তদন্তের নির্দেশ দিলেন প্রধান বিচারপতির ডিভিশন বেঞ্চ\nPosted on 25/03/2022 / 25/03/2022 / by Rplus\nশুক্রবার বীরভূমের রামপুরহাটের বগটুই কাণ্ডে হাইকোর্টের প্রধান বিচারপতি প্রকাশ শ্রীবাস্তব ও বিচারপতি রাজর্ষি ভারদ্বাজের ডিভিশন বেঞ্চ রায় দিতে গিয়ে পর্যবেক্ষণে জানান রামপুরহাট এর ঘটনা অত্যন্ত গুরুত্বপূর্ণ এবং হৃদয়গ্রাহী। জনমানুষের যথেষ্ট প্রভাব ফেলেছে এই ঘটনা। মানুষের মনে আস্থা জোগাতে উপযুক্ত তদন্তের প্রয়োজন। যাতে প্রকৃত সত্য উদঘাটিত হয়। তাই আদালত জনমানুষের মনের প্রভাবের কথা মাথায় রেখে সিবিআই তদন্তের নির্দেশ দিতে হলো।\nআগামী ৭ই এপ্রিল সিবিআইকে প্রাথমিক তদন্তের রিপোর্ট পেশ করবেন।এবং SIT যে তদন্ত করছিলেন যে নথিপত্র তাদের কাছে আছে তা সিবিআই আধিকারিকদের হাতে তুলে দিতে হবে বলেও এদিন নির্দেশ দিয়েছেন ডিভিশন বেঞ্চ।\nবৃহস্পতিবার মামলার শুনানি চলাকালীন সিপিএইএমের পক্ষের আইনজীবী সব্যসাচী চট্টোপাধ্যায় অভিযোগ করেন\nআদালতের নির্দেশ সত্ত্বেও এখনো সিসিটিভি লাগানো হয়নি।এবং যেখানে তদন্ত চলছে সেখানে মুখ্যমন্ত্রী ইতিমধ্যে প্যাকেজ ঘোষণা করে দিল । এটা সঠিক নয়।পাশাপাশি এর ফলে তদন্ত বিঘ্নিত হতে পারে।\nআইনজীবী রবি শঙ্কর চট্টোপাধ্যায় বক্তব্য নন্দীগ্রামে গুলিচালনার ঘটনায় কলকাতা হাইকোর্ট সিবিআই তদন্তের নির্দেশ দিয়েছিল।\nআইনজীবী শামিম আহমেদ বলেন মিহির লাল শেখ যার আত্মীয় মারা গেছে। তিনি আমাদের বলেছেন। রাত ৮.৩০ উপপ্রধান খুন হন। রাত ন’টা নাগাদ সমর্থকদের থানা এলাকা ঘিরে ফেলা হয়েছিল। ৫০০ মিটারের মধ্যে রামপুরহাট পুলিশ স্টেশন থাকলেও তাদের ফোনে জানানো সত্ত্বেও তারা ব্যবস্থা নেয়নি।\nএখনো পর্যন্ত তার গোপন জবানবন্দি নেওয়া হয়নি।\nকাল বিনা বিবির মৃত্যু হয়েছে হাসপাতালে মৃত্যুর আগে পর্যন্ত তার কোনো গোপন জবানবন্দি নেওয়া হয়নি।\nক্ষতিগ্রস্ত দের পক্ষের আইনজীবী শামিম আহমেদ জানান এই ঘটনার পেছনে প্রকৃত কারণ হচ্ছে অবৈধ বালি খাদান ও পাথর খাদানে তোলাবাজি।\nএলাকার দখল নিয়ে শাসকদলের গোষ্ঠীদ্বন্দ্ব তার থেকে এই ঘটনা।তদন্তকারী অফিসার জ্ঞানবন্ত সিং কে ED ২০২১ সালে নোটিশ দিয়েছিল কয়লা কাণ্ডে জড়িত থাকার সন্দেহে।\nপ্রধান বিচারপতির প্রশ্ন কতজন এখনো পর্যন্ত হাসপাতালে ভর্তি আছে।\nউত্তরে আইনজীবী শামীম আহমেদ :– ৪ জন। প্রত্যক্ষদর্শী ওই ১৪ বছরের ছেলেকে পুলিশ ইতিমধ্যে কাস্টডিতে নিয়েছে কিন্তু সে কোথায় আছে তা জানা যাচ্ছে না।\nআইনজীবী সব্যসাচী চট্টোপাধ্যায় প্রশ্ন পুলিশ মন্ত্রীর অধীনে থাকা কোন সংস্থা কে দিয়ে এই ঘটনার তদন্ত করা উচিত নয়। কোনো নিরপেক্ষ তদন্তকারী সংস্থা দিয়ে এই ঘটনা তদন্ত করানো হোক।\nভাদু শেখের মৃত্যুর পেছনে ষড়যন্ত্র রয়েছে। এই ঘটনার পেছনে তৃণমূলের জেলা সভাপতি জড়িত থাকার বিষয়টি কেউ একেবারে ফেলে দেওয়া যায় না। ইতিমধ্যে তাকে সিবিআই বারবার ডেকে পাঠিয়েছে।\nকিছুক্ষণ আগে মুখ্যমন্ত্রী বলেছেন এই ঘটনার পেছনে ব্লক প্রেসিডেন্ট কে গ্রেপ্তার করার জন্য। তাহলে শাসকদলের সঙ্গে জড়িত আছে প্রমাণিত। মুখ্যমন্ত্রীর কথা থেকে পরিষ্কার ঘটনার পেছনে কারা জড়িত আছেন তিনি তা জানেন।\nজাতীয় কংগ্রেসের আইনজীবী কৌস্তব বাগচীবলেন সুপ্রিম কোর্টের বহু নির্দেশে সিবিআই তদন্তের উল্লেখ রয়েছে। যেখানে দশ-বারোজন মারা গেছে সেখানে কেন সিবিআই তদন্ত হবে না।\nআইনজীবী নীলাঞ্জন ভট্টাচার্য\nছোট আঙারিয়া ঘটনার সময় আদালতের নির্দেশ দিয়েছিল সে নির্দেশে উল্লেখ ছিল সিপিআইএম পার্টি সঙ্গে জড়িত লোকেরা ঘটনার সঙ্গে যুক্ত। সুতরাং শাসকদলের তদন্তকারী সংস্থা কি দিয়ে তদন্ত করানো সঠিক নয়। সেই সময়ের আদালতের নির্দেশ কি আমি তুলে ধরলাম।\nবিজেপির আইনজীবী প্রিয়াঙ্কার তেব্রিওয়ালের প্রশ্ন হচ্ছে এখনো পর্যন্ত কোনো গোপন জবানবন্দি নেওয়া হয়েছে কিনা।\nভাদু শেখ এবং তার সংগীতের সঙ্গে কি ব্যবহার হয়েছে তার বিস্তারিত চিঠি অনুব্রত মণ্ডল মুখ্যমন্ত্রী কে দিয়েছেন।\nএরপরেও কি করে পুলিশ মন্ত্রী হিসাবে তার পুলিশ সঠিক তদন্ত করবে। সেই থেকেই বোঝা যাচ্ছে তদন্তের কিভাবে হবে।\nমুখ্যমন্ত্রী তথা পুলিশ মন্ত্রী জানেন সেখানে কি হয়েছে।দমকল বাহিনী জল দিয়ে সমস্ত এভিডেন্স নষ্ট করার চেষ্টা করেছে।\nরামপুরহাট কাণ্ডে হাই কোর্টে কেস ডায়েরি জমা দিলেন রাজ্যের এডভোকেট জেনারেল\nএডভোকেট জেনারেল:— ১) সিসিটিভি ইতিমধ্যে লাগানো হয়েছে।\nপ্রধান বিচারপতির ফের প্রশ্ন এজিকে কখন এটা লাগানো হয়েছে।\nআজ কেই লাগানো হয়েছে। কারণ জেলা জজকে অন্য জেলা থেকে যোগাযোগ করে আনতে হয়েছে সেই সময়ের জন্য বিলম্বিত হয়।\n২) ইতিমধ্যে সেন্ট্রাল ফরেনসিক ল্যাবরটরি সঙ্গে যোগাযোগ করা হয়েছে। আজ সকালে তাদের আনার কথা ছিল কিন্তু কেন আসেনি বলতে পারবোনা।\n৩) ইতিমধ্যে প্রত্যক্ষদর্শী বা সাক্ষীদের নিরাপত্তা দেওয়া হয়েছে।\n৪) ময়নাতদন্ত ইতিমধ্যে শেষ হয়ে গেছে।\nএডভোকেট জেনারেল :– এবারের আদালত বলুক আদালতের নির্দেশ মানা হয়েছে কি হয়নি। আবেদনকারীরা অযথা আদালতের সামনে চিৎকার করছে।\nএই ধরনের মামলায় দেখা যায় আবেদনকারীরা তাদের আবেদন পত্র নথিভূক্ত হয়নি এমন বিষয়ক মৌখিকভাবে আদালতের সামনে বলতে থাকেন। এটা জনস্বার্থ মামলার একটা হ্যাবিট হয়ে দাঁড়িয়েছে। আদালতের স্বতঃপ্রণোদিত মামলা কে আমি সাধুবাদ জানিয়েছি।\nসমস্ত রাজনৈতিক দলের প্রতিনিধি কি ওই গ্রামে যাওয়ার অনুমতি দেওয়া হয়েছে।\nসিপিআইএম-এর মোঃ সেলিম গেছেন, বিজেপি গেছে, কংগ্রেসের বিষয়টা আমি খোঁজ নিয়ে বলতে পারবো।\nরাজ্যের একজন মুখ্যমন্ত্রী হিসাবে যদি তিনি ঘটনাস্থলে যান সেখানেও অপরাধ কি। তিনিতো মুখ্যমন্ত্রী হিসেবে ঘটনাস্থলে যেতে পারেন। এতে তদন্তের কোথায় ব্যাঘাত ঘটবে।\nপ্রধান বিচারপতির প্রশ্ন এডভোকেট জেনারেলের উদ্দেশ্য মি AG , যারা মারা গেছেন তারা কি শিক্ষিত খুব?\nমৃত্যকালীন জবানবন্দি গুলোতে একইরকমের লেখা এবং একই হাতের লেখা কেন মিঃ এজি???\nএজি :– ডঃ উপস্থিতিতে এগুলো নেওয়া হয়েছে। কোনও একজন চিকিৎসক পর্যবেক্ষণে নেওয়া হয়েছে।\nমামলাকারি আইনজীবী ফিরোজ এদুলজি :–\nFIR উল্লেখ থাকতে হবে পুলিশ কখন গিয়ে পৌঁছে ছিল? ঘটনা কখন হয়েছিল? পুলিশ কখন খবর পেয়েছিল?\nদমকল আগে পৌঁছেছে না পুলিশ আগে পৌঁছেছে।\nতাহলেই বোঝা যাবে খবর পাওয়ার পর পুলিশের উদ্যগ কি রকম ছিল। সামগ্রিক বিষয়টি কেস ডাইরিতে উল্লেখ থাকতে হবে।\nপ্রধান বিচারপতি জানালেন,\nউচ্চ আদালতের কার্য সময় শেষ হলেও এই মামলার শুনানি চলবে। কোনও আইনজীবীর অসুবিধা না থাকলে কোর্টের সময় পেরিয়ে গেলেও মামলা শোনা হবে।\nসি জে :– mr AG আপনি কি বলেন?\nএজি :— রাজ্য তদন্ত করছে। তদন্ত সংক্রান্ত বিষয়ে একটি রিপোর্ট কেন্দ্রীয় সরকারকে ও পাঠানো হয়েছে। কেন্দ্রীয় স্বরাষ্ট্রমন্ত্রক রাজ্যের রিপোর্টিং এখনো পর্যন্ত খুশি। তাই এই মুহূর্তে সিবিআই তদন্তের কোন প্রয়োজন আছে বলে আমি মনে করি না। প্রধান বিচারপতি জিজ্ঞাস্য কেস ডায়েরি ফেরত দেওয়া হল প্রয়োজনে আবার যাওয়া হতে পারে।\nরামপুরহাট কাণ্ডে হাইকোর্টে স্বতপ্রণোদিত মামলায় শুনানি শেষ রায়দান স্থগিত রেখেছিলেন প্রধান বিচারপতি ডিভিশন বেঞ্চ\nকাজুর উপকারীতা জাননেন?দ্বিতীয়বার উত্তরপ্রদেশের মুখ্যমন্ত্রী হিসেবে শপথ যোগী আদিত্যনাথের\nনেতাজির ট্যাবলো বিতর্কের সমাধান চেয়ে মামলা হাইকোর্টে


সিলেটের পুণ্যভূমিতে অন্যায় কিছু হয় না : আরিফুল\nঢাকা, রোববার, ২৬ মে ২০১৯, ১২ জ্যৈষ্ঠ ১৪২৬, ২০ রমজান ১৪৪০ | আপডেট ৩ মি. আগে\n৩১ জুলাই ২০১৮, ১৯:১০\nসিলেটে হজরত শাহজালাল (রহ.)-এর দরগাহ প্রাঙ্গণে মঙ্গলবার দুপুরে সাংবাদিকদের সঙ্গে কথা বলেন বিএনপি মনোনীত মেয়র প্রার্থী আরিফুল হক চৌধুরী। ছবি : এনটিভি\nসিলেট সিটি করপোরেশন নির্বাচনে এগিয়ে থাকা বিএনপির মেয়র পদপ্রার্থী আরিফুল হক চৌধুরী বলেছেন, ‘আজকে প্রমাণ হয়েছে এই সিলেটে পুণ্যভূমিতে নগরীতে যে বিমান বিধ্বস্ত হলেও লোক মারা যায়নি। ঠিক সব ষড়যন্ত্র, চক্রান্ত যা কিছু হোক না কেন পবিত্র মাটিতে অন্যায় কিছু হয় না।’\nআজ মঙ্গলবার দুপুর আড়াইটায় হজরত শাহজালাল (রহ.)-এর দরগাহ প্রাঙ্গণে সাংবাদিকদের এ কথা বলেন আরিফুল।\nএ সময় আরিফুল বলেন, সিলেটের মানুষ রাজনৈতিক দুর্বৃত্তায়ন ও সন্ত্রাসের পক্ষ নয়, তারা উন্নয়নের পক্ষে। সিলেটের উন্নয়নের স্বার্থে দলমতের ঊর্ধ্বে উঠে কাজ করে যাবেন বলেও জানান তিনি। তিনি নিজেকে জনগণের সেবক হিসেবে উল্লেখ করেন\nসাংবাদিকদের আরিফুল বলেন, ‘এখানে আমরা সবাই কোনো ধরনের শোভাযাত্রা, কোনো মিছিল কোনো কিছু হবে না। আমরা দোয়া করি, আল্লাহতায়ালা আমাদের অতীত ঐতিহ্য, রাজনৈতিক সম্প্রীতি আমরা একে অপর মিলে মিশে এ নগরীকে সামনের দিকে নিয়ে যাব। আমাদের ৩০ তারিখ নির্বাচন শেষ। আমাদের সবচেয়ে বড় যে বৈশিষ্ট্য, আমরা সবাই সিলেটি। আমরা কে আওয়ামী লীগ, কে বিএনপি, কে জামায়াত, কে জাতীয় পার্টি আমাদের কাছে সে প্রশ্ন নেই। আমরা সিলেটি। আমরা প্রাউড ফিল করি। আমাদের মধ্যে রাজনৈতিক সম্প্রীতি, আমাদের মধ্যে ধর্মীয় সম্প্রীতি, এটাকে বজায় রাখা আমাদের নৈতিক দায়িত্ব।\nসিটি নির্বাচনে এগিয়ে থাকায় এর আগে বাদ জোহর হজরত শাহজালাল (রহ.)-এর দরগাহ মসজিদে শুকরিয়া আদায় করে মিলাদ মাহফিলের আয়োজন করা হয়। এরপর সেখানে দেশ ও জাতির মঙ্গল কামনায় দোয়া করা হয়।\nগতকাল সোমবার সিলেট সিটি করপোরেশনে (সিসিক) ভোট গ্রহণের সময় গোলযোগের কারণে স্থগিত করা হয় দুটি কেন্দ্রের ভোট। এই দুই কেন্দ্রে পুনরায় ভোট গ্রহণ করা হবে কি না, সে বিষয়ে প্রধান নির্বাচন কমিশনার (সিইসি) কে এম নুরুল হুদা সিদ্ধান্ত নেবেন বলে জানিয়েছেন সিলেট সিটি করেপারেশনের নির্বাচনের দায়িত্বে থাকা রিটার্নিং কর্মকর্তা মো. আলীমুজ্জামান। তাই ১৩২টি কেন্দ্রে এগিয়ে থেকেও অপেক্ষা করতে হবে আরিফুল হককে।\nগতকাল সকাল ৮টা থেকে বিকেল ৪টা পর্যন্ত নির্বাচন সুষ্ঠু ও শান্তিপূর্ণভাবে সম্পন্ন হয়েছে বলে আওয়ামী লীগ মনোনীত মেয়র প্রার্থী বদর উদ্দিন আহমদ কামরান দাবি করেছিলেন। কিন্তু ভোটের ফল প্রকাশের একপর্যায়ে আওয়ামী লীগের কেন্দ্রীয় সাংগঠনিক সম্পাদক মিসবাহ উদ্দিন সিরাজ রিটার্নিং কর্মকর্তা বরাবর ভোটের ফল ঘোষণা স্থগিতের আবেদন করেন।\nআবেদনে মিসবাহ উদ্দিন সিরাজ বলেন, স্থানীয়ভাবে আওয়ামী লীগের এজেন্টদের মাধ্যমে পাওয়া ফলাফলের সঙ্গে নির্বাচন কমিশনের ঘোষিত ফলাফলে ১০-১৫ হাজার ভোটের ব্যবধান রয়েছে। তাই ফল ঘোষণা বন্ধ রেখে পুনর্গণনা করার অবেদন করা হয়েছে।\nঅন্যদিকে, বিএনপির মনোনীত প্রার্থী আরিফুল সোমবার দিনভর জাল ভোট এবং কেন্দ্র দখলের অভিযোগ করেছিলেন ক্ষমতাসীন দলের নেতাকর্মীদের বিরুদ্ধে।\nএদিকে আগামী ১০ দিনের মধ্যে সিলেট সিটি করপোরেশন নির্বাচনের স্থগিত হয়ে যাওয়া দুটি কেন্দ্রে পুনরায় ভোট গ্রহণ করা হবে বলে জানিয়েছেন নির্বাচন কমিশনার (ইসি) মো. রফিকুল ইসলাম।\nআজ মঙ্গলবার বিকেল ৩টার দিকে রাজধানীর আগারগাঁওয়ের নির্বাচন ভবনে নিজ কার্যালয়ে সিলেট সিটি নির্বাচনের পর্যবেক্ষণের দায়িত্বে থাকা এই কমিশনার এনটিভি অনলাইনকে এ কথা বলেন।\nরফিকুল ইসলাম বলেন, নতুন করে ব্যালট পেপার ছাপানোসহ নির্বাচনের জন্য প্রক্রিয়াগত যত কাজ আছে আশা করছি, আগামী ১০ দিনের ভেতরে সব শেষ হয়ে যাবে। তার পরেই পুনরায় নির্বাচনের তারিখ নির্ধারণ করা হবে।\nবরিশালে বিএনপির প্রার্থীর সঙ্গে মার্কিন প্রতিনিধি দলের বৈঠক\n‘জাল নোটসহ’ বিএনপি ও সাবেক ছাত্রলীগ নেতা গ্রেপ্তার\nসুষ্ঠু ও সুন্দর নির্বাচন হবে : স্বরাষ্ট্রমন্ত্রী\nআমার জীবননাশের চেষ্টা করতে পারে : মির্জা আব্বাস\nভোটারদের নির্বিঘ্নে ভোট দেওয়ার আহ্বান এইচ টি ইমামের\nভোট ঘিরে ঢাকা হলো ফাঁকা\nআওয়ামী লীগের নিরঙ্কুশ বিজয় হবে : হানিফ\nগুজব ও উসকানিমূলক ভিডিও ছড়ানোর অভিযোগে আটজন গ্রেপ্তার\nকোনো ভয়ভীতির কাছে নতি স্বীকার করবেন না : সিইসি\nসারা দেশে নিয়োগ দেবে ইস্টার্ন ব্যাংক


সিলেটের হ্যাট্রিক, পারলেন না নাহিদ-মুহিত! – Brit Bangla 24\nসিলেটের হ্যাট্রিক, পারলেন না নাহিদ-মুহিত!\nসিলেট অফিস :: সরকারের টানা তিন মেয়াদে গঠিত মন্ত্রীসভায় স্থান পেয়েছেন সিলেট জেলার কোন না কোন জনপ্রতিনিধি। সিলেট জেলা থেকে মন্ত্রীসভায় এবারে হ্যাট্রিকের সুযোগ ছিলো সদ্য সাবেক অর্থমন্ত্রী আবুল মাল আব্দুল মুহিত এবং শিক্ষামন্ত্রী নুরুল ইসলাম নাহিদের। কিন্তু শেখ হাসিনার নতুন মন্ত্রিসভায় স্থান পাওয়া ৪৭ জনের বেশীরভাগই নতুন। বাদ পড়েছেন নাহিদ-মুহিতসহ হেভিওয়েট মন্ত্রীরা। নাহিদ-মুহিত না পারলেও মন্ত্রীসভায় জেলা হিসেবে হ্যাট্রিক করেছে সিলেট জেলা।\n২০০৯ সালে সরকার গঠনের সময় মন্ত্রিসভায় স্থান পান ৩১ জন। পরে একাধিকবার অদলবদলে এ সংখ্যা দাঁড়ায় অর্ধশতকের কাছাকাছি। দ্বিতীয় দফায় ২০১৪ সালে মন্ত্রীসভায় সদস্য ৪৪ নিয়ে শুরু হলেও শেষপর্যন্ত সেই সংখ্যা দাঁড়ায় ৫৭তে। আর এবার ২৪ জন মন্ত্রী, ১৯ জন প্রতিমন্ত্রী ও তিন জন উপমন্ত্রীসহ ৪৭ জন সদস্য নিয়ে টানা ৩য় বারের মতো যাত্রা শুরু করেছে আওয়ামী সরকার।\nটানা এই তিন সরকারের মন্ত্রীসভায় সিলেটসহ মাত্র ১৭টি জেলার কোন না কোন প্রতিনিধি তিনটি মন্ত্রীসভায়ই স্থান পেয়েছেন। তাই জেলা হিসেবে পর পর তিনবার মন্ত্রীসভায় স্থান পেয়ে হ্যাট্রিক করলো সিলেট জেলা।\nমোট ৬টি সংসদীয় আসন নিয়ে গঠিত সিলেট জেলা। ২০০৮ সালে বর্তমান সরকারের মেয়াদে মর্যাদাপূর্ণ সিলেট-১ আসন থেকে নির্বাচিত হন আবুল মাল আব্দুল মুহিত। সরকারের গঠিত মন্ত্রীসভায় অর্থমন্ত্রী হিসেবে স্থান করে নেন সিলেটের এই কৃতি সন্তান। এছাড়াও সিলেট-৬ থেকে মন্ত্রীসভায় শিক্ষামন্ত্রীর দ্বায়িত্ব পান নুরুল ইসলাম নাহিদ। ২০১৪ সালে টানা ২য় মেয়াদে সরকার গঠনের পরও তারা আবারো দ্বায়িত্ব পান।\nটানা ৩য় বারের মতো সিলেট-৬ থেকে আবারো সংসদ সদস্য নির্বাচিত হন নুরুল ইসলাম নাহিদ। এবারো তার সামনে সুযোগ ছিলো মন্ত্রীসভায় স্থান করে নিতে। তাছাড়া, সিলেট-১ থেকে এবার ছোটভাই ড. মোমেনকে সুযোগ করে দিতে নির্বাচন থেকে সরে দাঁড়িয়ে \_’অবসর\_’ নিয়েছিলেন আবুল মাল আব্দুল মুহিত। তবে শেখ হাসিনা চাইলে আরো এক বছর মন্ত্রীসভায় থাকতে চেয়েছিলেন তিনি। শেষপর্যন্ত, নতুন মন্ত্রীসভার ৪৭ সদস্যের মধ্যে স্থান হয়নি এই দুই মন্ত্রীর।\nতবে এবারের মন্ত্রীসভায় পররাষ্ট্রমন্ত্রী হিসেবে স্থান করে নিয়েছেন সদ্য সাবেক অর্থমন্ত্রীর ছোটভাই ড.একে আব্দুল মোমেন। তিনি সিলেট-১ থেকে প্রথমবারের মতো সংসদ সদস্য নির্বাচিত হয়েছিলেন। এছাড়া সিলেট-৪ থেকে নির্বাচিত ইমরান আহমদও স্থান পেয়েছেন মন্ত্রীসভায়। তিনি প্রবাসী ও কর্মসংস্থান প্রতিমন্ত্রীর দ্বায়িত্ব পালন করবেন।\nব্যক্তি হিসেবে কেউ না পারলেও জেলা হিসেবে হ্যাট্রিক করলো সিলেট জেলা। নির্দিষ্ট করে বললে আরো একটি হ্যাট্রিক হলো সিলেট জেলার মর্যাদাপূর্ণ আসন খ্যাত সিলেট-১ এর।\nপ্রতিবারের মতো সিলেট জেলা তথা সিলেট বিভাগ থেকে একাধিক মন্ত্রী-প্রতিমন্ত্রী পাওয়ায় খুশি সিলেটবাসী। তবে সিলেটবাসীর দাবী আগামীতে মন্ত্রীসভার সম্প্রসারন হলে সিলেট থেকেও যেনো এক বা একাধিক প্রতিনিধি স্থান পান।


হীরক গ্রহের সন্ধান! (পাতা ১) - বিজ্ঞান - প্রজন্ম ফোরাম\nহীরক গ্রহের সন্ধান!\nপ্রজন্ম ফোরাম » বিজ্ঞান » হীরক গ্রহের সন্ধান!\n১ লিখেছেন সাইদুল ইসলাম ৩০-০৮-২০১১ ১০:০৬\nটপিকঃ হীরক গ্রহের সন্ধান!\nজ্যোতির্বিজ্ঞানীরা দাবি করেছেন, তাঁরা বিশ্বব্রহ্মাণ্ডে এমন এক গ্রহের সন্ধান পেয়েছেন, দেখে মনে হয় এটি হীরক দিয়ে তৈরি। গ্রহটি কম ঘূর্ণমান একটি ছোট নক্ষত্রকে কেন্দ্র করে ঘুরছে। নক্ষত্রটির নাম পালসার।\nনিউট্রন তারাকে বলা হয় পালসার যা ঘুরপাক খেতে খেতে পৃথিবীর দিকে রশ্মি বিকিরণ করে। নিউট্রন তারা হচ্ছে সেই তারা, যেটি সংকুচিত হতে হতে একটি চরম ঘনীভূত অবস্থাপ্রাপ্ত হয়। সাধারণত পালসার ঘূর্ণমান এমন এক নক্ষত্র, যা ২০ কিলোমিটার ব্যাসার্ধের সমান কিংবা ছোট শহরের মতন। এই নক্ষত্র থেকে বেতার তরঙ্গের মতো রশ্মির বিচ্ছুরণ ঘটে পৃথিবীর দিকে। নক্ষত্রটি যখন ঘোরে এবং বেতার রশ্মি পৃথিবীতে আছড়ে পড়ে, তখন টেলিস্কোপে নিয়মিতভাবে রেডিও স্পন্দন ধরা পড়ে।\nইউনিভার্সিটি অব ম্যানচেস্টার এবং অস্ট্রেলিয়া, জার্মানি, ইতালি ও যুক্তরাষ্ট্রের সংশ্লিষ্ট প্রতিষ্ঠানের গবেষক দল উল্লেখ করেছে, পৃথিবীতে রেডিও স্পন্দন পৌঁছার সময় শৃঙ্খলভাবে তা নিয়ন্ত্রণ করা হয়। তাঁরা বলেছেন, ছোট প্রতিবেশী গ্রহের মাধ্যাকর্ষণ শক্তির কারণে এটা ঘটে থাকে। আর আবিষ্কৃত এই গ্রহটি যুগ্ম পদ্ধতিতে পালসারকে প্রদক্ষিণ করছে।\nনতুন এই গ্রহটির অবস্থান চার হাজার আলোকবর্ষ দূরে। গ্রহটির ঘনত্ব অন্য যেকোনো গ্রহের চেয়ে খুব বেশি এবং এখানে কার্বনের পরিমাণও খুব বেশি। এই বেশি ঘনত্বের কারণেই বিজ্ঞানীদের ধারণা, এখানকার কার্বনগুলো ‘ক্রিস্টালাইজড’ আকারে রয়েছে। আর এ কারণেই গ্রহটির এক বড় অংশজুড়ে হীরা থাকার সম্ভাবনা খুবই উজ্জ্বল। যে কারণে বিজ্ঞানীরা এই গ্রহটিকে বলছেন ‘ডায়মন্ড প্লানেট’ (হীরক গ্রহ)।\nআকারে ছোট হলেও নতুন আবিষ্কৃত গ্রহটি বৃহস্পতির চেয়ে বড়। অধ্যাপক বেইলিস বলেছেন, গ্রহটির গভীর ঘনত্বই এর উৎ পত্তিসংক্রান্ত যোগসূত্রের ধারণা দেয়। এই ঘনত্বের অর্থ হলো, এখানে কার্বন ক্রিস্টালাইজ আকারে রয়েছে। গবেষকেরা মনে করেন, গ্রহটি একসময়কার বড় একটি নক্ষত্রের অবশিষ্টাংশ। আর ওই নক্ষত্রের ধ্বংসাবশেষের অধিকাংশ পালসারের দিকে নির্গত হয়েছে।\nগবেষক দলের সদস্য মাইকেল কেইথ বলেন, এই ধ্বংসাবশেষের মধ্যে বিপুল পরিমাণ কার্বন ও অক্সিজেন থাকার সম্ভাবনা রয়েছে। কেননা হাইড্রোজেন ও হিলিয়ামের মতো হালকা উপাদান দিয়ে তৈরি একটি নক্ষত্র এতটাই বড় যে, এটি নির্দিষ্ট সময়ের মধ্যে কক্ষপথ ঘুরে আসতে পারে না।\nসুত্র- এএনআই, রয়টার্স।\nhttp://www.prothom-alo.com/detail/date/ … ews/182100\n২ উত্তর দিয়েছেন অন্তহীন ৩০-০৮-২০১১ ১১:৫৯\nRe: হীরক গ্রহের সন্ধান!\nচার হাজার আলোকবর্ষ দূরে অবস্থান........মানুষ কবে যাবে সেখানে ??\n৩ উত্তর দিয়েছেন আগন্তুক মিলন ৩০-০৮-২০১১ ১৫:২৮\nইস আমার যদি একটা রেডিও টেলিস্কোপ থাকত।\n৪ উত্তর দিয়েছেন সদস্য_১ ৩১-০৮-২০১১ ০০:৩১\nরেডিও টেলিস্কোপদিয়ে কি করবেন? ৪ হাজার আলোক বর্ষ দূরে গ্রহ ভর্তি হীরা... সেটে জেনে বা দেখে কি লাভ। তারচেয়ে বলুন ইস আমার যদি হাইপার ড্রাইভ দিতে পারা একটা স্পেসসীপ থাকত!\n৫ উত্তর দিয়েছেন শ্রাবন ৩১-০৮-২০১১ ০১:১০\nআমি আজকে ইউ এফ ও দেখেছি ... ইস আমার যদি একটা টেলিস্কোপ থাকতো ... যাই হোক পড়ে ভালো লাগলো\n৬ উত্তর দিয়েছেন mizvibappa ৩১-০৮-২০১১ ০১:১৩\n৭ উত্তর দিয়েছেন ইলিয়াস ৩১-০৮-২০১১ ১১:৩৬\nতথ্যবহুল পোস্ট ধন্যবাদ ।\n৮ উত্তর দিয়েছেন দ্যা_থটমেকার ৩১-০৮-২০১১ ১৭:৩৭\nআমি আজকে ইউ এফ ও দেখেছি ... ইস আমার যদি একটা টেলিস্কোপ থাকতো ... যাই হোক পড়ে ভালো লাগলো\nখাইছে কই দেখলেন জলদি কন, আমিও দেখবার চাই\n৯ উত্তর দিয়েছেন শ্রাবন ৩১-০৮-২০১১ ১৮:৩১\nআজকে রাতে আবার দেখার চেষ্টা করবো ... যদি দেখতে পাই তাহলে ... জানাবো ...\n১০ উত্তর দিয়েছেন rabby saikat ০৯-০৫-২০১২ ০৯:৫৩\nits long time to go there\nits not possible to go there\nrabby saikat'এর ওয়েবসাইট\n০.০৬৪৫৩১০৮৭৮৭৫৩৬৬ সেকেন্ডে তৈরী হয়েছে, ৮৬.০২২২৪০৯১২১৩১ টি কোয়েরী চলেছে


প্রকাশিত: ২০ মে, ২০২০ ৫:০১ পূর্বাহ্ণ\nশহিদুল ইসলাম সজীব, আইনজীবী\nকোভিড-১৯ এর প্রভাবে পুরো বিশ্ব থমকে গেছে। বাংলাদেশও তার ব্যতিক্রম না। ৫ দফায় সরকারি ছুটি বাড়ানো হয়েছে। গণপরিবহন চলাচল যথারীতি বন্ধ, সেই সাথে সকল সরকারি চাকুরীজীবীদের নিজ নিজ কর্মস্থল ত্যাগে জারি করা হয়েছে নিষেধাজ্ঞা। রাষ্ট্রীয় গুরুত্বপূর্ণ সেবা ছাড়া কার্যত সরকারি-বেসরকারি সব প্রতিষ্ঠানই বন্ধ। যদিও এর মাঝেই আসন্ন ঈদ সামনে রেখে স্বাস্থ্যবিধি মেনে সীমিত পরিসরে খুলে দেয়া হয়েছে শপিং সেন্টারসহ ছোট-বড় কিছু শিল্পকারখানা। কোন কিছুই স্বাভাবিক না। এক ধরনের তালমাতাল অবস্থা বিরাজ করছে সর্বত্র। বিচার বিভাগেও লেগেছে তার ছোয়াঁ।\nবিগত ২৫ মার্চ থেকে বন্ধ আছে সুপ্রিম কোর্টসহ দেশের সব আদালত। কিন্তু একটা দেশে এভাবে সাংবিধানিক শূন্যতা চলতে পারে না। এটা ভাবনাতীত। ফলে হাইকোর্ট ডিভিশন সপ্তাহে দুই দিন পর্যাপ্ত স্বাস্থ্যবিধি মেনে শুধু হাজতী আসামীদের জরুরী জামিন শুনানির জন্য খুলে দেয়ার প্রজ্ঞাপন জারি করে। কিন্তু বিধিবাম। সংবিধানের রক্ষাকর্তা বিজ্ঞ আইনজীবীদের প্রতিবাদ আর তোপের মুখে প্রজ্ঞাপন স্থগিত করা হয়। স্বাভাবিক কারণেই বিচার বিভাগ ভিন্নপথে হাটতে বাধ্য হয়। ৭ মে মন্ত্রীসভায় অনুমোদন পায় আদালতে তথ্য প্রযুক্তি ব্যবহার সংক্রান্ত অধ্যাদেশের। ৯ তারিখে যা রাষ্ট্রপতির স্বাক্ষরে পাশ হয়ে সারাদেশে একযোগে অনতিবিলম্বে কার্যকর হয়। ১০ তারিখে সুপ্রিম কোর্ট এই অধ্যাদেশের ব্যবহার সংক্রান্ত নির্দেশনা দেয়। ১১ তারিখ সারাদেশে চালু হয় ই-জুডিশিয়ারির প্রথম ধাপ ভার্চুয়াল কোর্ট। ইতিমধ্যে কয়েক হাজার জামিন শুনানি সফলভাবে সমাপ্ত হয়েছে৷ খুব দ্রুত ভার্চুয়াল কোর্ট চালু হওয়ায় অনেক আইনজীবী এর সাথে মানিয়ে উঠতে পারছেন না। দেশের কিছু বার তো ভার্চুয়াল কোর্ট বর্জনের ঘোষনাই দিয়ে দিয়েছে! দেশের বিচার বিভাগের ইতিহাসে এক নতুন দিগন্ত উন্মোচিত হওয়ার পরেও আইনজীবীদের মধ্যে ভার্চুয়াল কোর্ট নিয়ে মিশ্র প্রতিক্রিয়া দেখা যাচ্ছে। সমালোচকদের প্রতিক্রিয়াগুলো মোটামুটি এরকম এমন….\nএক. ভার্চুয়াল কোর্টে শুধু বিজ্ঞ বিচারকগণের নিরাপত্তা নিশ্চিত করা হয়েছে। আইনজীবীদের বিভিন্ন কারনে আদালত প্রাঙ্গণে যেতেই হচ্ছে।\nদুই. কোন ধরনের পূর্ব ঘোষণা, প্রাক-প্রস্তুতি বা কর্মশালা না করে হুট করে ভার্চুয়াল কোর্ট চালু করাতে খেই হারাতে হয়েছে আইনজীবীদের।\nতিন. প্রবীণ আইনজীবীদের অনেকেই ডিজিটাল সিস্টেমে অভ্যস্থ না, তাদের জন্য বিষয়টা একটু কঠিন হয়ে গেছে।\nচার. জি.আর সেকশন, পুলিশ স্টেশন, কারা কর্তৃপক্ষকে ডিজিটালাইজ না করে শুধু ভিডিও কলে শুনানি গ্রহণ করলেই ভার্চুয়াল কোর্টের উদ্দেশ্য সফল হবে না।\nপাচঁ. এই সিস্টেমে আদালতের মত স্পর্শকাতর জায়গার তথ্যগত নিরাপত্তা হুমকির মুখে পড়েছে।\nছয়. ইমেইলে আবেদন পাঠানোর পরে সাথে সাথে রিসিভ সংক্রান্ত বার্তা দেয়া হয় না। আবেদন ঠিকভাবে করা গেলো কিনা সেটা জানার সুযোগ নাই। ব্যক্তিগত ভাবে আমি নিজেও এই সমস্যায় পড়েছি। বিজ্ঞ জেলা ও দায়রা জজ, শরীয়তপুর, আদালতে চার দিন আগে ইমেল পাঠিয়েও কোন ফিরতি বার্তা পাইনি। আবার অনেককে ফিরতি মেইলে আবেদন অসম্পূর্ণ বলে জানানো হয়েছে। কিন্তু কি কারণে অসম্পূর্ণ সেটা জানানো হয়নি।\nসর্বশেষ শরীয়তপুরের বিজ্ঞ জেলা ও দায়রা জজ এক ইমেল বার্তা পাঠিয়েছেন সেখানে বলা হয়েছে আবেদনের ৭২ ঘন্টা পরেও কোন রেসপন্স না পেলে যোগাযোগ করতে। কিন্তু কার সাথে এবং কোন নাম্বারে যোগাযোগ করবে সে ব্যাপারে কিছুই জানানো হয় নি! তবে এখানকার ম্যাজিস্ট্রেসি এবং নারী ও শিশু নির্যাতন ট্রাইবুনালে খুব দক্ষতার সাথে দ্রুত শুনানি নিষ্পত্তি হচ্ছে।\nআইনজীবীদের প্রতিক্রিয়াগুলো অমূলক নয়। কিন্তু এর সবগুলোই সমাধানযোগ্য। একটা নতুন সিস্টেম এডোপ্ট করতে কিছুটা সময় লাগবেই। তাই বলে সিস্টেমটা বন্ধ করে দেয়ার দাবি অযৌক্তিক। একমাত্র বিচারক এবং আইনজীবীদের নামের আগে “বিজ্ঞ” শব্দের ব্যবহার করা হয়। আইনজীবীরা বিচার প্রার্থীর জন্য লড়াই করেন। দুনিয়ার প্রায় সব বিষয়ে তাদের জ্ঞান রাখতে হয়। মামলা পরিচালনার সময় মানুষের সমস্যার বৈচিত্র্যতার কারণে নানান বিষয়ে ব্যাপক পড়াশোনা করতে হয়। প্রয়োজনের তাগিদ আর ক্লায়েন্টকে সর্বোচ্চ সেবা দিতে তাকে এমনটা করতে হয়। আমার মনে হয় সামান্য ভার্চুয়াল কোর্টের সাথে খাপ খাইয়ে নেয়া কোন বিজ্ঞ আইনজীবীর জন্যই কঠিন কিছু হবে না।\nতরুন এবং উদ্যোমী আইনজীবীরা বিচার বিভাগের এই যুগান্তকারী অধ্যায়কে স্বাগত জানিয়েছে। ওকালতনামা, জামিননামাসহ আরো বেশ কিছু ডকুমেন্টের জন্য কোর্টে যাওয়া লাগলেও ঘরে বসে শুনানি করতে পেরে তারা উজ্জীবিত। তবে আদালত ব্যবস্থার সাথে জড়িত অন্যান্য প্রতিষ্ঠান যেমন- পুলিশ স্টেশন, কারাগার, বার এসোসিয়েশন, রেকর্ডরুম, হাসপাতাল ইত্যাদিকে ডিজিটালাইজ করতে পারলে ভার্চুয়াল কোর্টের মূল উদ্দেশ্য বাস্তবায়ন সহজ হবে। এসব প্রতিষ্ঠান সমন্বয় করে কাজ করলে পুরো আদালত ব্যবস্থার চিত্রই পালটে যাবে। বিচারপ্রার্থীদের হয়রানী আর আদালত প্রাঙ্গণে টাউট-দালালের দৌরাত্ম্য শূন্যের কোঠায় চলে আসবে। অনেকে মনে করছে এই সিস্টেমে একজন আইনজীবীকে তথ্য প্রযুক্তি এক্সপার্ট হতে হবে। আসলে ব্যাপারটা তেমন না। স্মার্টফোনে শুধু ইমেইল পাঠানো এবং ভিডিও কলে কথা বলতে পারলেই এই সুবিধা নেয়া যায়। আর তথ্য প্রযুক্তির এই যুগে একজন আইনজীবী এইটুকু পারবে না, এটা কল্পনাও করা যায় না। আলোচনা কিংবা সমালোচনা অবশ্যই হবে, তবে সেটা ভার্চুয়াল সিস্টেমকে আরো শক্তিশালী, সহজ আর প্রানবন্ত করা নিয়ে, সিস্টেমটা বন্ধ করে দিতে নয়।\nদেশ কেবল ই-জুডিশিয়ারির একটা ছোট ধাপে পা দিয়েছে। পৃথিবীর অন্যান্য দেশের মত প্রত্যাশিতভাবে বাংলাদেশও নিশ্চয়ই পূর্নাঙ্গ ই-জুডিশিয়ারি পথে হাঁটবে। সে পথে বিজ্ঞ আইনজীবীদের অবশ্যই প্রস্তুত হতে হবে। ভার্চুয়াল কোর্টে এখন শুধু জরুরী জামিন সংক্রান্ত আবেদন নিষ্পত্তি হচ্ছে। পাইলট বেসিসে এটাই সঠিক সিদ্ধান্ত। কিন্তু কয়েক সপ্তাহ পরে আত্মসমর্পণকৃত আসামীদের জামিন আবেদন এবং ই-ফাইলিং (নালিশী মামলার অভিযোগ) শুরু করা যেতে পারে। স্যারেন্ডারের আসামীদের পুলিশ স্টেশন থেকে ভার্চুয়ালি যুক্ত করা যেতে পারে।\nআমরা যেভাবে এখন জামিনের আবেদন করছি সেভাবে বিজ্ঞ ম্যাজিস্ট্রেটের নিকট নালিশ জানানো কঠিন কিছু হবে না। এক্ষেত্রে বিচারপ্রার্থী নিজ অবস্থানে থেকে ভার্চুয়ালি যুক্ত হতে পারে অথবা স্বাস্থ্যবিধি মেনে আইনজীবীর চেম্বার থেকেও যুক্ত হতে পারে। প্রতিদিন দু’একজন চেম্বারে দূরত্ব বজায় রেখে চলাচল করা খুব বেশি স্বাস্থ্য ঝুঁকির কারণ হবে বলে মনে হয় না। এমনিতেই আমরা এক আইনজীবীর চেম্বারে অসংখ্য আইনজীবীকে একি কম্পিউটার বা স্ট্যান্ডি মোবাইলে শুনানী করতে দেখছি। আসলে পরিবর্তিত পরিস্থিতিতে আমরা সবাই কম বেশি অনিরাপদ। বাস্তবে যেমনটা দেখা যাচ্ছে, আমাদের কিছুটা ঝুঁকি নিয়েই চলতে হচ্ছে।\nদেশের অর্থনীতির ভারসাম্য, সরকারের সক্ষমতা সব কিছু মিলিয়ে সাবধানতার মাত্রা নির্ধারিত হয়। খুব বেশি খায়েশি হয়ে সিদ্ধান্ত নেয়ার সৌভাগ্য আমাদের দেশের নেই। কার্যত কোন দেশেরই নেই। আমেরিকার মত শক্তিশালী দেশেও লকডাউন তুলে স্বাভাবিক কার্যক্রম চালু করতে হচ্ছে, যেখানে প্রতিদিন তিন-চার হাজার করে মানুষ করোনা আক্রান্ত হয়ে মারা যাচ্ছে। যুদ্ধ করে বাঁচার মানসিক সিদ্ধান্ত নিচ্ছে পুরো বিশ্ব।\nযাই হোক, যে কথা বলছিলাম, ই-ফাইলিং বা নালিশী মামলার অভিযোগ দাখিল জরুরী হয়ে পড়ার সম্ভবনাও কিন্তু প্রবল। আসলে চলমান করোনা পরিস্থিতিতে অথবা এর থেকে উত্তরনের পরেও দেশের সামাজিক ভারসাম্যে বেশ বড়সড় একটা ফাটল ধরবে। পরিস্থিতি যদি আরো ঘোলাটে হয়, সাধারণ ছুটি যদি আরো বাড়াতে হয়, মানুষের জীবনযাত্রা অনেকটাই উলট পালট হয়ে যাবে। অভাবী মানুষ প্রাকৃতিক কারণেই অপরাধপ্রবণ হয়। তাছাড়া পারিবারিক সহিংসতার ঘটনাও আশংকাজনক ভাবে বাড়তে পারে। ইতিমধ্যেই পুলিশ স্টেশনগুলোতে পারিবারিক অভিযোগের ভীর জমেছে। পুলিশের পক্ষে সব মামলা আমলে নেয়া সম্ভব না। স্বাভাবিক সময়েও এটা সম্ভব হয় না। তাছাড়া বাংলাদেশ পুলিশ দেশের এই দূর্যোগে নানামুখী কাজ করে যাচ্ছে। স্বাধীনতাযুদ্ধের পরে পুলিশের এতো বড় ত্যাগ এবং কর্মদক্ষতা আর দেখা যায় নি। করোনায় ডাক্তার-নার্সদের সাথে সম্মুখ যুদ্ধে অবিস্মরণীয় অবদান রেখে যাচ্ছে বাংলাদেশ পুলিশ। তাদের ঘাড়ে দ্বায়িত্বের বোঝা বাড়ানো অমানবিক হবে।\nসব মিলিয়ে মহামান্য সুপ্রিমকোর্ট নিশ্চয়ই আগামী কয়েক সপ্তাহ পরে দেশের ম্যাজিস্ট্রেসিগুলোতে নালিশী মামলা চালুর প্রক্রিয়া হাতে নেয়ার বিষয়ে চিন্তা ভাবনা করবেন। সব কিছুই নির্ভর করছে সামনের দিনগুলোতে করোনা আমাদের সাথে কেমন আচরণ করে তার উপর।\nঅপরাধ থেমে নেই। মানুষের উপর অন্যায় এই মহা দূর্যোগেও বন্ধ হয়ে যায় নি বরং কিছু কিছু ক্ষেত্রে বেড়েছে। সাধারণ মানুষের আদালতের আসার পথ বন্ধ থাকতে পারে না। দেশের প্রচলিত আইন, সংবিধান কিংবা প্রাকৃতিক আইন কোথাও সাধারণ মানুষের আদালতের দ্বারস্থ হওয়ার পথকে রুদ্ধ করে দেয়া সমর্থিত হয় না। আদালত আইনজীবী কিংবা বিচারকের জন্য না, আদালত সর্ব পরিস্থিতিতেই বিচারপ্রার্থীর। এই অমোঘ সত্যকে ধারণ করেই সিদ্ধান্ত নিতে হবে।\nশহিদুল ইসলাম সজীব: আইনজীবী, শরীয়তপুর।\nরিমান্ড ও উচ্চ আদালতের নির্দেশনা প্রসঙ্গ


চকবাজার অগ্নিকাণ্ড - উইকিপিডিয়া\nনন্দকুমার দত্ত সড়ক, চকবাজার, পুরান ঢাকা, বাংলাদেশ\nআগুন লাগার স্থান\nশিল্প মন্ত্রণালয়ের প্রাথমিক তদন্ত প্রতিবেদনে বলা হয়, ২০ ফেব্রুয়ারি রাত ১০টা ৩৮ মিনিটে রাজধানীর পুরান ঢাকার চকবাজার থানার চুড়িহাট্টা মসজিদ সংলগ্ন আসগর লেন, নবকুমার দত্ত রোড ও হায়দার বক্স লেনের মিলনস্থলে একটি প্রাইভেটকারের সিলিন্ডার বিস্ফোরণের মাধ্যমে অগ্নিকাণ্ডের সূত্রপাত হয়। সেই আগুনে প্রাইভেটকারের কাছেই থাকা গ্যাস সিলিন্ডারবাহী একটি পিকআপের সিলিন্ডারসমূহও বিস্ফোরিত হয়; বিস্ফোরিত হয় পার্শ্ববর্তী খাবার হোটেলের গ্যাস সিলিন্ডার এবং রাস্তার বৈদ্যুতিক ট্রান্সমিটারও। পুরো এলাকা বিদ্যুৎ-বিচ্ছিন্ন হয়ে পড়ার মধ্যেই আগুন ছড়িয়ে পড়ে নিকটস্থ রাজ্জাক ভবন, হাজী ওয়াহিদ ম্যানশনসহ পাঁচটি ভবনে। হাজী ওয়াহেদ ম্যানশনে থাকা পারফিউমের গুদাম ও অন্যান্য দোকানে রাখা প্লাস্টিক গ্রেনুলারসমূহ দাহ্য পদার্থ হিসেবে আগুন ছড়িয়ে পড়তে সাহায্য করে। আরেকটি ব্যাখ্যা অনুসারে, মোড়ে থাকা একটি বিদ্যুতের ট্রান্সফরমার থেকে আগুনের সূত্রপাত হয়। পরবর্তীতে বিস্ফোরক পরিদপ্তরের করা তদন্ত প্রতিবেদনে বলা হয়, ওয়াহেদ ম্যানশনের দ্বিতীয় তলায় রাখা সুগন্ধির ক্যানগুলো থেকে কোনো কারণে বাতাসে বিস্ফোরক মিশ্রণ তৈরি হয়েছিল। বৈদ্যুতিক স্ফুলিঙ্গ ওই মিশ্রণের সংস্পর্শে এসে বিস্ফোরণ ঘটে অগ্নিকাণ্ডের সূত্রপাত হয়। প্রতিবেদনটিতে সিলিন্ডার বিস্ফোরণে আগুনের সূত্রপাত হওয়ার বিপক্ষে যুক্তি তুলে ধরা হয়েছে।\nঘনবসতিপূর্ণ ও সরু গলিপথের পুরান ঢাকায় দ্রুত আগুন ছড়িয়ে পড়ে; নিকটস্থ এক কমিউনিটি সেন্টারে বিয়ে উপলক্ষে সড়ক ছিল জনসমাগমপূর্ণ। আগুনে পথচারী ও রিকশাযাত্রীরাসহ ভবনগুলোর বাসিন্দারা অগ্নিকাণ্ডের শিকার হন। এর মধ্যে দমকল বাহিনীর ১০টি ফায়ারস্টেশনের ৩৭টি ইউনিট অগ্নিনির্বাপনের কাজ শুরু করে; ৪টি হেলিকপ্টারের মাধ্যমে আগুনলাগা ভবনগুলোতে পানি ছিটানো হয়। রাত ৩টার দিকে আগুন মোটামুটি নিয়ন্ত্রণে আসে, তবে এরপরেও ছোটোখাটো বিস্ফোরণ হতে থাকে। পরদিন ২১ ফেব্রুয়ারি দুপুর ১টায় ১৫ ঘণ্টাব্যাপী অগ্নিনির্বাপণ অভিযান সমাপ্ত ঘোষণা করা হয়।\nদমকলবাহিনী ঘটনাস্থল থেকে ঢাকা মেডিকেল কলেজে ৭০টি লাশ প্রেরণ করে; আরো ১১টি লাশ বিভিন্নভাবে এসে পৌঁছায়। এছাড়া আহত অগ্নিদগ্ধ ৫২ জনের মধ্যে ৪১ জন প্রাথমিক চিকিৎসা নেন এবং ১১ জনকে হাসপাতালে ভর্তি করা হয় এবং হতাহতদের বেশির ভাগ লোক নোয়াখালী জেলার।\nঅগ্নিকাণ্ডে একাধিক হোটেল ও দোকানসহ পাঁচটি ভবন সম্পূর্ণ পুড়ে যায়। পুড়ে যাওয়া ওয়াহিদ ম্যানশন ধ্বসে পড়ার সম্ভাবনা জানান বুয়েটের প্রকৌশলীগণ। এছাড়া ৪টি গাড়ি, ১৫টি মোটরবাইকসহ অনেকগুলো রিকশা, ভ্যান ও ঠেলাগাড়ি অগ্নিদগ্ধ হয়।\nঅগ্নিকাণ্ডে হতাহতের ঘটনায় রাষ্ট্রপতি আবদুল হামিদ ও প্রধানমন্ত্রী শেখ হাসিনা শোক প্রকাশ করেন এবং প্রধানমন্ত্রী উদ্ধার কার্যের তত্ত্বাবধান করেন বলে জানান ঢাকা দক্ষিণ সিটি কর্পোরেশনের মেয়র সাঈদ খোকন। বিএনপি অগ্নিকাণ্ডের জন্য 'সরকারের অব্যবস্থাপনা'কে দায়ী করে এবং ২৩ ফেব্রুয়ারি শোকদিবস পালনসহ দুদিনের কর্মসূচী ঘোষণা করে।\nঅগ্নিকাণ্ডে হতাহতদের স্বজনদের তথ্য জানাতে বিশেষভাবে হটলাইন চালু করা হয়।\nঅগ্নিকাণ্ডে আহতদের চিকিৎসার খরচ সরকার বহন করবে বলে জানান স্বাস্থ্যমন্ত্রী জাহিদ মালেক। পাশাপাশি শ্রম মন্ত্রণালয় থেকে নিহত শ্রমিকদেরকে ১ লক্ষ এবং আহতদেরকে ৫০ হাজার টাকা করে আর্থিক সহায়তা দেয়া হবে বলে জানানো হয়।\nমেয়র সাঈদ খোকন পুরান ঢাকায় আর কোনো রাসায়নিক গুদাম রাখতে দেয়া হবে না এবং কঠোর পদক্ষেপ নেয়া হবে বলে জানান। পুলিশ মহাপরিদর্শক জাবেদ পাটোয়ারী জানান যে রাসায়নিক গুদাম সরাতে সংশ্লিষ্ট দপ্তরকে পুলিশ সহায়তা দিতে প্রস্তুত আছে। তবে 'অর্থনৈতিক প্রবাহ' বজায় রাখতে পুরান ঢাকার রাসায়নিক ব্যবসা বন্ধ করা যাবে না বলে মন্তব্য করেন শিল্পমন্ত্রী নুরুল মজিদ মাহমুদ হুমায়ূন। অগ্নিকাণ্ডের কারণ অনুসন্ধান, ক্ষয়ক্ষতি নিরূপণ ও ভবিষ্যতে অগ্নিকাণ্ড রোধে শিল্প মন্ত্রণালয়ের অধীনে ১২ সদস্যের একটি তদন্ত কমিটি গঠন করা হয় এবং একটি প্রাথমিক প্রতিবেদন জমা দেয়া হয়।\n২৫ ফেব্রুয়ারি, সোমবার এক দিনের রাষ্ট্রীয় শোক পালন করা হয়।\n↑ ক খ গ ঘ ঙ চ "কেমিক্যালের কারণে নয়, অগ্নিকাণ্ড গ্যাস সিলিন্ডার বিস্ফোরণে"। প্রথম আলো। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "ধুয়েমুছে সব সাফ করা হচ্ছে"। প্রথম আলো। সংগ্রহের তারিখ ২২ ফেব্রুয়ারি ২০১৯।\n↑ ক খ গ ঘ "চকবাজার অগ্নিকাণ্ড সম্পর্কে শিল্প মন্ত্রণালয়ের তদন্ত: যেভাবে আগুন লেগেছে পুরনো ঢাকার এই ব্যবসা কেন্দ্রে"। বিবিসি। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "যে গাড়ি থেকে চকবাজার মৃত্যুপুরী"। যুগান্তর। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "কীভাবে আগুনের সূত্রপাত?"। প্রথম আলো। ২০১৯-০২-২২। সংগ্রহের তারিখ ২০১৯-০২-২২।\n↑ "দোতলা থেকেই আগুনের শুরু"। প্রথম আলো। ৭ মার্চ ২০১৯।\n↑ "Old Dhaka fire death toll jumps to 70"। bdnews24.com। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "চকবাজারে অগ্নিকাণ্ড: উদ্ধার অভিযানের সমাপ্তি ঘোষণা"। বিডিনিউজ২৪.কম। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "যে কোন সময় ধ্বসে পড়তে পারে ওয়াহিদ ম্যানশন: বুয়েটের বিশেষজ্ঞ দল"। ইত্তেফাক। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "এক সার্জেন্টের অবিশ্বাস্য বেঁচে যাওয়া!"। প্রথম আলো। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "চকবাজার অগ্নিকাণ্ড: নির্ঘুম রাত কাটালেন প্রধানমন্ত্রী"। যুগান্তর। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "চকবাজারে অগ্নিকাণ্ডের পেছনে রয়েছে সরকারের দায়িত্বহীনতা: বিএনপি"। thedailystar.net। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "চকবাজার অগ্নিকাণ্ড ঘটনায় বিএনপির দুই দিনের কর্মসূচি"। যুগান্তর। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "চকবাজারে আগুন : তথ্য জানাতে হটলাইন চালু"। jagonews.con। ২১ ফেব্রুয়ারি ২০১৯। ২২ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।\n↑ "অগ্নিকাণ্ডে আহতদের চিকিৎসার খরচ বহন করবে সরকার: জাহিদ মালেক"। ইত্তেফাক। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "চকবাজারে অগ্নিকাণ্ড : হতাহত শ্রমিকদের জন্য আর্থিক সহায়তার ঘোষণা শ্রম মন্ত্রণালয়ের"। নয়া দিগন্ত। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ ক খ "চকবাজারে আগুনের পর কর্তৃপক্ষ যা বললেন..."। প্রথম আলো। সংগ্রহের তারিখ ২০১৯-০২-২২।\n↑ "পুরান ঢাকায় আর কেমিকেল গোডাউন রাখতে দেওয়া হবে না: সাঈদ খোকন"। ইত্তেফাক। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "শিল্পমন্ত্রী: এখানে কেমিক্যালের কোনো অস্তিত্ব নেই, কোনো গোডাউনও ছিল না"। dhakatribune.com। ২১ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০১৯।\n↑ "ঢাকা শহরটা ভেঙে গুঁড়িয়ে দেবো নাকি?"। banglanews24.com। ২১ ফেব্রুয়ারি ২০১৯। ২৬ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।\n↑ "সোমবার এক দিনের রাষ্ট্রীয় শোক"। প্রথম আলো। সংগ্রহের তারিখ ২৪ ফেব্রুয়ারি ২০১৯।\nঅগ্নিদগ্ধ এলাকার কিছু ছবি - প্রথম আলো।\n'https://bn.wikipedia.org/w/index.php?title=চকবাজার_অগ্নিকাণ্ড&oldid=5452272' থেকে আনীত\nএ পৃষ্ঠায় শেষ পরিবর্তন হয়েছিল ০১:৩৯টার সময়, ৩ অক্টোবর ২০২১ তারিখে।


'যৌনতার ব্যাপারে বলিউড লিঙ্গ বিচার করে না': বিস্ফোরক উক্তি দীপিকা ও রণবীরের! | Mahanagar24x7\n‘যৌনতার ব্যাপারে বলিউড লিঙ্গ বিচার করে না’: বিস্ফোরক উক্তি দীপিকা ও রণবীরের!\nডেস্ক: বলিউডে যৌনতা কেলেঙ্কারি নিয়ে এখন সরগরম হয়ে আছে ম্যাগাজিনের পাতা। সেই আগুনে ঘি দিয়েছে নানা পাটেকার ও তনুশ্রী দত্তের ঘটনা। এবার সেই বিষয় ও বলিউডের যৌনতা নিয়ে মুখ খুললেন রণবীর ও দীপিকা। দীপিকা জানিয়েছেন, যে ”বলিউডে যৌনতা লিঙ্গের বিচার করে না”। রণবীর জানিয়েছেন, ”সবাইকে নির্যাতিত হতে হয় বলিউডে। কারোর কাজের জায়গায় আবার কাউকে রাস্তায়”। তনুশ্রী দত্ত ও নানা পাটেকারের ঘটনা নিয়ে বলিউডে এখন তোলপাড় চলছে। সেই বিষয়ে রণবীর জানিয়েছেন, ”এখন বলিউডে একটাই হট টপিক। তবে এটা বলার জন্য সাহস দরকার। তাই আমাদের তাঁর কথা মন দিয়ে শোনা উচিত”। পাশাপাশি রণবীর এও জানিয়েছেন, যে ”যদি সত্যি এরকম কিছু ঘটে থাকে তাহলে তাঁর বিচার হওয়াটা জরুরি”। এই বিষয়ে একমত হয়েছেন দীপিকা।\nতিনিও জানিয়েছেন, ”আমার মনে হয় মিটু শুধুমাত্র ছেলে বা মেয়ে বা লিঙ্গে বিচার করে না। এটা হল অসৎ উদ্দেশ্যের উপর জয়। আমাদের উচিত আক্রান্ত ব্যক্তির পাশে দাঁড়ানো তাঁকে সাহায্য করা”। পাশাপাশি দীপিকা এও জানান তাঁর নিজের ভয়াবহ অভিজ্ঞতার কথা। তিনি জানিয়েছেন ”আমাকে বলিউডে আসার আগে অনেক উপদেশ দেওয়া হয়েছিল। অনেকে বলেছিল আমাকে স্তনের কাজ করতে হবে কিংবা স্তন বড় করতে হবে। তাঁরা মনে করত হয়ত এই সব কাজ করলেই বলিউডে সিনেমাত কাজ পাওয়া যায়। কিন্তু আমি কোনওদিন সেই পথে পা বাড়াই নি”।\nPrevious articleফের খাস কলকাতার বুক থেকে উদ্ধার কোটি টাকার গাঁজা, ধৃত ২\nNext article১৪ মাসের শিশুকে যৌন নির্যাতনে উত্তাল গুজরাত, গ্রেফতার ১৮০ বিক্ষোভকারী


bd24times.com.bd - Page2of 337\nবাংলাদেশি যুবক আশিক আহমেদ। ১৯৯৮ সালে যখন বয়স মাত্র ১৭ তখন বাংলাদেশ থেকে পাড়ি জমান অস্ট্রেলিয়ায়। কাজ নেন ভিক্টোরিয়া প্রদেশের রাজধানী মেলবোর্নের একটি ফাস্টফুড চেইনে। কিন্তু ১৯৯৮-২০১৯ মাত্র এই ২১ বছরে তিনি বনে গেলেন হাজার […]\nযখন বাংলাদেশ ক্রিকেট সবচেয়ে সংকটময় দিন কাটাচ্ছে। যখন বাংলাদেশ ক্রিকেটের নাম্বার ওয়ান তারকা সাকিব আল হাসানকে আইসিসি নিষিদ্ধ করেছে, সেই সময় সামাজিক যোগাযোগ মাধ্যমে একটি ছবি ছড়িয়ে পড়েছে। ছবি দুটিতে দেখা যায় বাংলাদেশ ক্রিকেট বোর্ডের […]\nআজ ৩১/১০/২০১৯ তারিখ দিনের শুরুতেই দেখে নিন আজকের টাকার রেট কত !\nআজ ৩১/১০/২০১৯ তারিখ দিনের শুরুতেই দেখে নিন আজকের টাকার রেট কত ! একমাত্র আমাদের পেইজে প্রতিদিন টাকার দাম হালনাগাদ করে থাকে ! MYR (মালয়েশিয়ান রিংগিত) = 20.24 ৳ SAR (সৌদি রিয়াল) = 22.58 ৳ SGD […]\nজম্মু-কাশ্মীর নিয়ে যখন উত্তেজনা চরমে, ঠিক তখনই ভারতের আরেকটি রাজ্যের ইঙ্গিত চিন্তার মধ্যে ফেলে দিল ভারতকে। ১৪ আগস্ট ওই রাজ্যেজুড়ে উড়তে দেখা যায় নাগা জাতীয় পতাকা। বিশেষ করে নজর কেড়েছে রাজ্যের সেনাপতি জেলা। সেখানে গোটা […]\nবোনকে উ*ত্ত্যক্ত করায় ব*খাটেকে ছয় টু’করা করে হ*ত্যা\nগত ২১ অক্টোবর ময়মনসিংহের পাটগুদাম ব্রিজের পাশে একটি লাল ট্রলিব্যাগ থেকে উদ্ধার করা হয় এক পুরুষের দেহের খ’ণ্ডিত অংশ। এরপর দুই দিন পর কুড়িগ্রামের একটি পুকুর থেকে উদ্ধার হয় হাত পা ও মাথা। দেশজুড়ে চাঞ্চল্য […]


CPM Councillor Sanjay Singh may join TMC\nতৃণমূলে যোগ দিতে পারেন অর্জুন সিংয়ের ভাই! জল্পনা তুঙ্গে\nPublished by: Tanumoy Ghosal | Posted: March 15, 2019 3:26 pm| Updated: March 15, 2019 3:26 pm\nসংবাদ প্রতিদিন ডিজিটাল ডেস্ক: কেউ সাংসদ, তো কেউ আবার বিধায়ক। ভোটের মরশুমে এ রাজ্যে শাসকদলের ভাঙন অব্যাহত। বৃহস্পতিবার নয়াদিল্লিতে দলের সদর দপ্তরে গিয়ে বিজেপিতে যোগ দিয়েছেন ভাটপাড়ার তৃণমূল বিধায়ক অর্জুন সিং। তারই পালটা হিসেবে এবার তাঁর ভাইকে তৃণমূল দলে টানার চেষ্টা করছে বলে খবর। শোনা যাচ্ছে, লোকসভা ভোটের মুখে দলবদল করতে পারেন সিপিএম কাউন্সিলর সঞ্জয় সিং। তৃণমূলে যোগ দিতে পারেন বিজেপির বেশ কয়েকজন নেতাও।\n[ বাগনানের বিধায়ককে খুনের ছক! অভিযোগের তির বিজেপির দিকে]\nদু’জনেই কাউন্সিলর। কিন্তু রাজনৈতিক প্রভাব-প্রতিপত্তিই বলুন কিংবা দাপট, ভাইকে কয়েক যোজন পিছনে ফেলে দিয়েছেন দাদা। তৃণমূল পরিচালিত ভাটপাড়া পুরসভার চেয়ারম্যান অর্জুন সিং। তিনি আবার ভাটাপাড়ার বিধায়কও বটে। ভাই সঞ্জয় সিং ভাটপাড়া পুরসভার সিপিএম কাউন্সিলর। তৃণমূল অন্দরের খবর, এবার লোকসভা ভোটে বারাকপুর কেন্দ্রে প্রার্থী হতে চেয়েছিলেন অর্জুন। দলের শীর্ষ নেতৃত্বকে নিজের ইচ্ছা জানিয়েছিলেন তিনি। তৃণমূল সুপ্রিমো মমতা বন্দ্যোপাধ্যায় বেশ কড়াভাবেই অর্জুন সিং-কে জানিয়ে দেন, দল যা ঠিক করে দেবে, সেটাই চুড়ান্ত। শেষপর্যন্ত বারাকপুর লোকসভা কেন্দ্রে ফের দীনেশ ত্রিবেদীকেই প্রার্থী করে তৃণমূল। দলের সিদ্ধান্তে ঘনিষ্ঠমহলে ক্ষোভ উগরে দেন তৃণমূল বিধায়ক অর্জুন সিং। বারাকপুরে দলের সংগঠনে তাঁর ভূমিকা যে অনস্বীকার্য, তা অনুগামীদের কাছে তুলে ধরেন তিনি। শোনা যাচ্ছে, আগেই থেকে অর্জুন সিংয়ের কাছে বিজেপির প্রস্তাব ছিল। লোকসভা ভোটে টিকিট না পেয়ে বৃহস্পতিবার আনুষ্ঠানিকভাবে গেরুয়া শিবিরে যোগ দিয়েছেন তিনি।\nএদিকে লোকসভা ভোটের মুখে বুঝিয়ে-সুঝিয়ে ডাকাবুকো বিধায়ক ও সংগঠক অর্জুন সিং-কে দলে ধরে রাখতে কম চেষ্টা করেনি তৃণমূল নেতৃত্বও। এখন অর্জুন সিংয়ের দলবদলকে অবশ্য তেমন আমল দিতে চাইছেন না শাসকদলের স্থানীয় নেতৃত্ব। তবে তলে তলে বারাকপুরে দলের সংগঠন মজবুত করারও চেষ্টা শুরু হয়ে গিয়েছে বলে খবর। শোনা যাচ্ছে, অর্জুন সিংয়ের ভাই সিপিএম কাউন্সিলর সঞ্জয় সিং তৃণমূল কংগ্রেসে যোগ দিতে পারেন। শাসকদলে নাম লেখাতে পারেন বিজেপির বেশ কয়েকজন নেতারা। বস্তত, অর্জুনের সঙ্গে ভাই সঞ্জয়ের ব্যক্তিগত সম্পর্কও ভাল নয়। আর সেই সুযোগটাকেই কাজ লাগাতে চাইছে তৃণমূল।\n[ প্রথম দফায় রাজ্যের দুই আসনে থাকবে ১২৫ কোম্পানি কেন্দ্রীয় বাহিনী]\nবৃহস্পতিবার নয়াদিল্লিতে দলের সদর দপ্তরে গিয়ে বিজেপিতে যোগ দিয়েছেন ভাটপাড়ার তৃণমূল বিধায়ক অর্জুন সিং।\nতারই পালটা হিসেবে এবার তাঁর ভাইকে তৃণমূল দলে টানার চেষ্টা করছে বলে খবর।


কার্ফু রদ হতেই চলল টিয়ার গ্যাস, আহত ১২! চাঞ্চল্যকর রিপোর্ট পেশ রয়টার্সের | Mahanagar24x7\nকার্ফু রদ হতেই চলল টিয়ার গ্যাস, আহত ১২! চাঞ্চল্যকর রিপোর্ট পেশ রয়টার্সের\nমহানগর ওয়েবডেস্ক: বিগত পাঁচদিন ধরে উপত্যকায় জারি রয়েছে কার্ফু। তারই মধ্যে রাজ্যের বিশেষ কিছু জায়গায় বিক্ষিপ্ত ভাবে আন্দোলন দেখা গিয়েছে। এবার সেই আন্দোলনই খানিক বড় আকার ধারণ করল। শুক্রবার অবধি পরিস্থিতি শান্ত থাকলেও এদিন হঠাৎই উত্তপ্ত হয়ে ওঠে কাশ্মীরের পরিস্থিতি। আন্তর্জাতিক সংবাদ সংস্থা রয়টার্স সূত্রে খবর, প্রায় ১০ হাজার মানুষের জমায়েত ঘটে উপত্যকার রাজধানী শ্রীনগরে। পুলিশ সূত্রের খবর, বিক্ষোভকারীরা সুর তুলছে দিল্লির বিরুদ্ধে। তাদের দাবি, জম্মু কাশ্মীরকে স্পেশাল স্ট্যাটাস থেকে বঞ্চিত করছে কেন্দ্র সরকার।\nপ্রসঙ্গত, রাজ্যে কার্ফু জারি হওয়ার পর থেকেই এই প্রথম এত জনসমাগম দেখা যায় উপত্যকার রাস্তায়। রয়টার্সের দাবি অন্তত এমনটাই। সংসদে বিল পাশ হওয়ার পর জম্মু কাশ্মীর ইস্যুতে শুক্রবারই প্রথম ভাষণ দেন দেশের প্রধানমন্ত্রী। ভাষণে তিনি বলেন, কাশ্মীরবাসীদের কথা মাথায় রেখেই উপত্যকায় নামাজের দিন অর্থাৎ প্রতি শুক্রবার করেই রদ থাকবে ১৪৪ ধারা। তাঁর নির্দেশ মতোই গত শুক্রবার উপত্যকা থেকে তুলে নেওয়া হয় কার্ফু। আর তারপরই সামনে আসে এই ছবি। পুলিশ আধিকারিকের কথায়, বিগত পাঁচদিনে এতো বহুল জনসমাবেশ দেখা যায়নি। বিক্ষোভকারীদের একাংশকে দেখা যায় হাসপাতালের জরুরি বিভাগের সামনে দাঁড়িয়ে তাঁরা শ্লোগান তুলতে থাকে।\nপ্রশাসনের এক আধিকারিকের কথায়, কার্ফু জারি থাকায় রাস্তায় চারজনের বেশি লোকের জমায়েত নিষিদ্ধ। কিন্তু সেই আইন অমান্য করে কাশ্মীরের স্পেশাল স্ট্যাটাস তুলে নেওয়ার ইস্যুতে একজোট বিক্ষোভ দেখাতে থাকে স্থানীয়রা। বিক্ষোভের আকার বড়ো থাকায় তাদের শান্ত করতে রীতিমতো বেগ পেতে হয় পুলিশকে। বিক্ষোভকারীদের শান্ত করতে চালান হয় টিয়ার গ্যাস। একজন প্রত্যক্ষদর্শীর কথায় পুলিশ আইওয়া ব্রীজের দিকে সরিয়ে নিয়ে যাওয়ার চেষ্টা করে সেখানেই তাদের উপর চালান হয় টিয়ার গ্যাস ও পেলেটগান। তার আঘাতে জখম হয়েছেন বেশ কয়েকজন সাধারণ নাগরিক।\nযাদের ভর্তি করা হয়েছে শের-ই-কাশ্মীর নামের হাসপাতালে ভর্তি করা হয়েছে তাদের। অন্য এক প্রত্যক্ষদর্শীর কথায় পুলিশ আমাদের উপর দু’দিক থেকেই আক্রমণ চালায়। এবং পুলিশের চালান পেলেটে গানের গুলিতে জখম হতে হয় অনেক বিক্ষোভকারীদের। তাঁদের কথায় কয়েকজন শিশু ও মহিলা সেতুর উপর থেকে জলে ঝাঁপ মেরে প্রাণ বাঁচানো চেষ্টা করেন। পুলিশের তরফে জানান হয়েছে, সৌরায় বিক্ষোভ দেখাতে গিয়ে আহত ১২ জনকে এই মুহুর্তে ভর্তি করা হয়েছে রাজ্যের দুটি হাসপাতালে। যদিও চলতি সপ্তাহে কাশ্মীরে বিক্ষোভ দেখাতে গিয়ে আহত হয়েছেন কমপক্ষে ৩০জন।\nPrevious articleকঠিন পরিস্থিতিতেও অদ্ভুতভাবে শান্ত থাকেন মোদী, প্রশংসায় পঞ্চমুখ বেয়ার গ্রিলস\nNext articleসুষমা স্বরাজের প্রয়াণে শোকবার্তা বিশ্বের ৫১ দেশের কূটনীতিকের


২৪ ঘণ্টায় করোনায় আরও ৩১ জনের মৃত্যু, শনাক্ত ১৩৫৮ - nbs24 NBS24.ORG - Bangla News Today\nPrevious নাইজেরিয়ার নৌকাডুবিতে ৪০টিরও বেশি মরদেহ উদ্ধার\nNext ফিরলেন মুশফিকও, বিপদে বাংলাদেশ\n২৪ ঘণ্টায় করোনায় আরও ৩১ জনের মৃত্যু, শনাক্ত ১৩৫৮\nএনবিএস | Friday, May 28th, 2021 | প্রকাশের সময়: 7:11 pm\nঅনলাইন ডেস্ক- শুক্রবার স্বাস্থ্য অধিদপ্তরের অতিরিক্ত মহাপরিচালক অধ্যাপক ডা. নাসিমা সুলতানা প্রেরিত নিয়মিত সংবাদ বিজ্ঞপ্তিতে এ তথ্য জানানো হয়। এ নিয়ে মৃতের সংখ্যা বেড়ে দাঁড়িয়েছে ১২ হাজার ৫১১ জন। মোট করোনা রোগী শনাক্তের সংখ্যা ৭ লাখ ৯৬ হাজার ৩৪৩ জন। ২৪ ঘণ্টায় মৃতদের মধ্যে ১৮ জন পুরুষ এবং ১৩ জন নারী। এর মধ্যে ১ জন ছাড়া সবাই হাসপাতালে মারা গেছেন। এ পর্যন্ত ভাইরাসটিতে মৃত ১২ হাজার ৫১১ জনের মধ্যে পুরুষ ৯ হাজার ৩৭ জন এবং নারী ৩ হাজার ৪৭৪ জন।\nবয়সভিত্তিক বিশ্লেষণে দেখা গেছে, গত ২৪ ঘণ্টায় মৃতদের মধ্যে ১৩ জনেরই বয়স ৬০ বছরের বেশি। এছাড়া ৫১-৬০ বছরের ৭ জন, ৪১-৫০ বছরের ৫ জন, ৩১-৪০ বছরের ৪ জন রয়েছেন। এছাড়া ১১-২০ বছরের ১ জন এবং ১০ বছরের নিচে ১ জন রয়েছে। ২৪ ঘণ্টায় নমুনা পরীক্ষার বিপরীতে শনাক্তের হার ৯ দশমিক ৩০ শতাংশ।\nবিজ্ঞপ্তিতে আরও বলা হয়েছে, দেশে এ পর্যন্ত মোট নমুনা পরীক্ষা করা হয়েছে ৫৯ লাখ ১ হাজার ৮৭৪টি। মোট পরীক্ষার বিপরীতে শনাক্তের হার ১৩ দশমিক ৪৯ শতাংশ। গত ২৪ ঘণ্টায় মৃতদের ৩১ জনের মধ্যে ঢাকা বিভাগে ১০ জন। এছাড়া চট্টগ্রামে ১০, রাজশাহীতে ২, খুলনায় ৬, সিলেটে ১ এবং রংপুরে ২ জন মারা গেছেন।\nএদিকে রাজধানীর ন্যাশনাল ইনস্টিটিউট অব ল্যাবরেটরি মেডিসিন এন্ড রেফাল সেন্টারে ১১২৭টি আর পূর্বেরসহ পরীক্ষা হয়েছে ১১২৭টি। প্রতিষ্ঠানটিতে এপর্যন্ত ৭ লাখ ৫৭,২৫০ জনের নমুনা পরীক্ষা হয়েছে। রোগতত্ব, রোগনিয়ন্ত্রণ ও গবেষণা ইনস্টিটিউট নমুনা সংগ্রহ করেছে ১৭০ আর পূর্বেরসহ পরীক্ষা করেছে ১৭০টি। এপর্যন্ত প্রতিষ্ঠানটি পরীক্ষা ও সংগ্রহ করেছে ১লাখ ৮৭,৮৫৭ জনের নমুনা। এছাড়াও ন্যাশনাল পোলিও মিজেলস ল্যাবরেটরি (এনপিএমএল)-আইপিএইচ নমুনা সংগ্রহ করেছে ৪৬৩টি আর পূর্বেরসহ পরীক্ষা করেছে ৪৬৩টি।\nএপর্যন্ত সংগ্রহসহ নমুনা পরীক্ষা করেছে ২ লাখ ১৩,৪১০ জনের। আইসিডিডিআরবি নমুনা সংগ্রহ করেছে ১৩৫টি পূর্বেরসহ ১৩৫ পরীক্ষা করেছে। এপর্যন্ত প্রতিষ্ঠানটি ৮৮ হাজার ৪০৭ জনের নমুনা পরীক্ষা করেছে। ২৪ ঘন্টায় বিএসএমএমইউ সংগ্রহ করেছে ৯৪ টি, এপর্যন্ত মোট ১ লাখ ৪৩,৩৩২ জনের নমুনা পরীক্ষা করেছে।\nসারাদেশে সরকারি হাসপাতালে সাধারণ শয্যা রয়েছে ১১ হাজার ৯৯৪টি। এর মধ্যে রোগী ভর্তি রয়েছে ২,২১৮ জন, খালি রয়েছে ৯ হাজার ৭৭৬ শয্যা। আইসিইউ শয্যা রয়েছে একহাজার ১৩২ যাতে ভর্তি রয়েছে ৩১০জন আর খালি রয়েছে ৮২২ শয্যা। তিনি বলেন, এছাড়াও বিভাগীয় হাসাপতালগুলোতে সাধারণ শয্যা রয়েছে ৬০৪৪টি, যার মধ্যে ভর্তি রয়েছে এক হাজার ১৩৪ জন। খালি রয়েছে চারহাজার ৯১০ শয্যা। আইসিইউ শয্যা রয়েছে ২৪৯টির মধ্যে ভতি রয়েছে ১১৫ জন আর খালি রয়েছে ১৩৪ শয্যা। সরকারি ও বেসরকারি কোভিড-১৯ ডেডিকেটেড হাসপাতালের অক্সিজেন সংক্রান্ত যন্ত্রপাতি সম্পর্কে ডা. নাসিমা সুলতানা বলেন, অক্সিজেন সিলিন্ডার রয়েছে ২৩ হাজার ১০০টি। হাইফ্লো ন্যাজাল ক্যানুলা রয়েছে একহাজার ৫৮৯টি এবং অক্সিজেন কনসেনট্রেটরের সংখ্যা রয়েছে এক হাজার ৪৬৭টি।


বর্ষায় রান্নাঘরে খুব দুর্গন্ধযুক্ত হয়! সমাধান জানেন তো?\n- রান্নাঘরকে দুর্গন্ধমুক্ত রাখতে রান্নাঘরের ডাস্টবিন আলাদা করুন। শুকনো ও তরল আবর্জনার জন্য দুইরকম ডাস্টবিন ব্যবহার করুন। যেসব জিনিস পচনশীল, সেগুলো রান্নাঘরের ডাস্টবিনে না ফেলে বাইরের ডাস্টবিনে ফেলুন।\n- ঘরের ডাস্টবিন ব্যবহারের আগে ও পরে অ্যান্টিসেপটিক ক্লিনার দিয়ে ধুয়ে ফেলুন। ভালো হয়, যদি বিনের ভিতর গার্বেজ ব্যাগ রেখে তা ব্যবহার করেন।\n- বাঁধাকপি, মুলা বা এ ধরনের সবজি রান্না হলে, সেদ্ধ করার সময় পানিতে এক টুকরো লেবু দিয়ে দিন। এসময় মাছ কাটাকুটি কিংবা রান্না হলে ঘরে কেমন আঁশটে গন্ধ হয়ে থাকে। এমন গন্ধ দূর করতে অল্প একটু অলিভ অয়েলের সঙ্গে এক টুকরো দারুচিনি দিয়ে কিছুক্ষণ ফোটান। গন্ধ দূর হয়ে যাবে।\n- থালা-বাসন পরিষ্কার করার স্পঞ্জ প্রতি সপ্তাহে বদলে ফেলুন। বাসন মুছতে যে তোয়ালেটি ব্যবহার করছেন সেটিও প্রতি তিন-চার দিন পরপর বদলে ফেলুন। তোয়ালেটি প্রতিদিন কাজ শেষে পরিষ্কার করে রাখুন।\n- রান্নাঘরে চুলার পরেই যে জায়গাটি বেশি ব্যবহৃত হয় তা হলো বেসিন ও সিঙ্ক। এগুলো পরিষ্কার রাখুন। রান্না শেষে লিক্যুইড সোপ দিয়ে বেসিন ধুয়ে নিন। খানিকটা ভিনিগার ও বেকিং সোডা দিয়েও ধুতে পারেন।\n- প্রতিদিনের কাজে যে ফ্রিজটি ব্যবহার করছেন সেটিও রাখতে হবে পরিষ্কার। ফ্রিজের ভেতর পরিষ্কার না রাখলেও রান্নাঘর থেকে দুর্গন্ধ বের হয়। ফ্রিজ দুর্গন্ধমুক্ত রাখতে লেবুর টুকরো রেখে দিন ফ্রিজের ভেতর।


ডিসেম্বরের মধ্যে না’গঞ্জ ও কুমিল্লা সিটির নির্বাচন! ডিসেম্বরের মধ্যে না’গঞ্জ ও কুমিল্লা সিটির নির্বাচন! – Coxsbazar Alo\nডিসেম্বরের মধ্যে না’গঞ্জ ও কুমিল্লা সিটির নির্বাচন!\nআপডেটের সময় : শনিবার, ১৭ সেপ্টেম্বর, ২০১৬\nনারায়ণগঞ্জ ও কুমিল্লা সিটি করপোরেশন নির্বাচনের জোর প্রস্তুতি শুরু করেছে নির্বাচন কমিশন (ইসি)। আগামী অক্টোবর মাসে তফসিল ঘোষণা করে নভেম্বর বা ডিসেম্বরে নির্বাচন করার পরিকল্পনা করেছে ইসি। এর আগে সিটি নির্বাচন নির্দলীয়ভাবে হলেও পৌরসভা ও ইউনিয়ন পরিষদের (ইউপি) ধারাবাহিকতায় এবার সিটির নির্বাচনও দলীয়ভাবে হবে। এ লক্ষ্যে স্থানীয় সরকার (সিটি করপোরেশন) নির্বাচন আচরণ ও নির্বাচন পরিচালনা বিধিমালা চূড়ান্ত করা হয়েছে। চলতি মাসের প্রথম সপ্তাহে তা ভেটিংয়ের জন্য আইন মন্ত্রণালয়ে পাঠিয়েছে ইসির আইন শাখা। বিধিমালা দু’টির ভেটিং সম্পন্ন হলে আনুষ্ঠানিকভাবে দুই সিটির তফসিল ঘোষণার দিকে এগুবে নির্বাচন কমিশন।\nএকাধিক নির্বাচন কমিশনার ইত্তেফাককে জানান, দুই সিটির নির্বাচন পৃথকভাবে দুই দিনে করার চিন্তা-ভাবনা আছে। এক্ষেত্রে আগে নারায়ণগঞ্জ ও পরে কুমিল্লা সিটির নির্বাচন হতে পারে। অক্টোবরে তফসিল ঘোষণার চিন্তা রয়েছে। ডিসেম্বরের মধ্যে দুই সিটির নির্বাচন সম্পন্ন করা হবে।\nসূত্র জানায়, কাজী রকিবউদ্দীন আহমদ নেতৃত্বাধীন বর্তমান ইসি আগামী বছরের ফেব্রুয়ারি পর্যন্ত দায়িত্বে রয়েছে। ফলে তাদের অধীনে দুই সিটি করপোরেশনের নির্বাচন ছাড়াও জাতীয় সংসদের দু’টি উপ-নির্বাচন এবং স্থানীয় সরকার পর্যায়ের বেশকিছু নির্বাচন রয়েছে। ২০১২ সালে দায়িত্ব শুরু করা পাঁচ সদস্যর এই কমিশনের অধীনে ২০১৩ সালে পাঁচটি সিটি করপোরেশনের নির্বাচন অনুষ্ঠান প্রশংসিত হলেও পরে অনুষ্ঠিত নির্বাচনগুলো নানা কারণে বিতর্ক এড়াতে পারেনি।\nইসি সংশ্লিষ্টরা জানিয়েছেন, আগামী ডিসেম্বরে নারায়ণগঞ্জ ও কুমিল্লা সিটি নির্বাচন আয়োজনে কমিশন সচিবালয় ইতিমধ্যেই প্রস্তুতিমূলক কাজ শুরু করেছে। সিটি নির্বাচন পরিচালনা বিধিমালায় স্বতন্ত্র প্রার্থী পদে প্রতিদ্বন্দ্বিতার জন্য ৩শ ভোটারের স্বাক্ষর তালিকার বিধান রাখা হয়েছে। আচরণ বিধিতে মন্ত্রী-এমপিদের প্রচারণার বাইরে রাখা হয়েছে। সিটি নির্বাচনের মেয়র পদে দলীয় এবং কাউন্সিলর ও সংরক্ষিত কাউন্সিলর পদে হবে নির্দলীয় নির্বাচন।\nবিগত ড. এটিএম শামসুল হুদার নেতৃত্বাধীন কমিশনের অধীনে ২০১১ সালের ৩০ অক্টোবর নারায়ণগঞ্জ এবং ২০১২ সালের ৫ জানুয়ারি কুমিল্লা সিটি করপোরেশনের নির্বাচন হয়। ওই নির্বাচনের পর নারায়ণগঞ্জ সিটি করপোরেশনের প্রথম সভা হয় ওই বছরের ২৭ ডিসেম্বর। সে হিসেবে এ সিটি করপোরেশনের মেয়াদ শেষ হচ্ছে আগামী ২৬ ডিসেম্বর। স্থানীয় সরকার (সিটি করপোরেশন ) আইন অনুসারে মেয়াদপূর্তির ৬ মাস বা ১৮০ দিন আগে নির্বাচন সম্পন্ন করতে হবে। আর কুমিল্লা সিটি করপোরেশনের প্রথম সভা হয় ২০১২ সালের ৯ ফেব্রুয়ারি। মেয়াদ শেষ হবে ২০১৭ সালের ৮ ফেব্রুয়ারি। ফলে আগামী ২৬ ডিসেম্বরের মধ্যে নারায়ণগঞ্জ ও আগামী বছরের ৮ ফেব্রুয়ারির মধ্যে কুমিল্লার ভোট শেষ করতে হবে।\nপ্রসঙ্গত, নারায়ণগঞ্জ সিটিতে সাধারণ ওয়ার্ড রয়েছে ২৭টি এবং সংরক্ষিত ওয়ার্ড রয়েছে ৯টি। মোট ভোটার সংখ্যা ৪ লাখ ৩ হাজার ৭০৬ জন (আগের নির্বাচনের হিসেব অনুযায়ী)। এর মধ্যে পুরুষ ভোটার রয়েছে ২ লাখ ৩ হাজার ৯৬ জন এবং নারী ভোটার ২ লাখ ৬১০ জন। সর্বশেষ নির্বাচনে মেয়র পদে বিজয়ী হন সেলিনা হায়াত্ আইভী (আওয়ামী লীগ)।\nঅন্যদিকে কুমিল্লা সিটিতেও সাধারণ ওয়ার্ড রয়েছে ২৭টি এবং সংরক্ষিত ওয়ার্ড রয়েছে ৯টি। আগের নির্বাচনের হিসেব অনুযায়ী সেখানে ভোটারের সংখ্যা ১ লাখ ৬৯ হাজার ২৭৩ জন । এর মধ্যে পুরুষ ভোটার রয়েছে ৮৩ হাজার ১৯৯ জন এবং নারী ভোটার ৮৬ হাজার ৭৪ জন। সর্বশেষ নির্বাচনে মেয়র পদে বিএনপি প্রার্থী মো. মনিরুল হক সাক্কু বিজয়ী হন।


ব’য়কটের পর এবার একাত্তর টি’ভিতে বিজ্ঞাপন না দেয়ার আ’হবান নুরের! » বিস্তারিত ভেতরে দেখুন\nব’য়কটের পর এবার একাত্তর টি’ভিতে বিজ্ঞাপন না দেয়ার আ’হবান নুরের!\nশুক্রবার (১৬ অক্টোবর) দুপুরে দ্যা ডেইলি ক্যাম্পাসের সাথে আলাপকালে এ আহবান জানান তিনি। নুর বলেন, ‘একাত্তর টিভি আমাদের সামাজিক-সাংস্কৃতিক মূল্যবোধের বিরো’ধী। এরা গণমাধ্যম বিরোধী কাজ করে। এই ধরনের চ্যানেলকে\nপ্রমোট করা কোনোভাবেই ঠিক না। এরা আমাদের গণতন্ত্রের জন্য, আইনের শাসনের জন্য হুম’কি সরূপ। তাই আমি আশা করবো যারা একাত্তর টিভিতে বিজ্ঞাপন দেয়, তারা সেখানে বিজ্ঞাপন দেয়া থেকে বিরত থাকবে।’\nএকাত্তর টেলিভিশন বয়কটের ডাক দেয়ায় সাংবাদিক নেতাদের নিঃশর্ত ক্ষমা চাওয়া প্রসঙ্গে জানতে চাইলে তিনি বলেন, ‘আমার একাত্তর টেলিভিশন ভালো লাগে না। এটা আমার ব্যক্তিগত বিষয়। এটা কোন সাংবাদিক নেতার বিষয় না। তাই ক্ষ’মা চাওয়ার প্রশ্নই আসে না।’\nনুর বলেন, একাত্তর টেলিভিশন বর্জনের ডাক দেয়ার পর যেসব নেতারা প্রতিক্রিয়া দেখাচ্ছেন; যখন বেশ কয়েকটি টিভি\nচ্যানেল ও পত্রিকা বন্ধ করে দেয়া হয়েছিল, তখন তো তাদের কোন প্রতিক্রিয়া দেখলাম না। সাংবাদিক দম্পত্তি সাগর-রুনি হ-ত্যাকা-ণ্ডের পরেও তো তারা ওইভাবে প্রতিক্রিয়া দেখায়নি। অথচ হ-ত্যাকা-ণ্ডের ৯ বছর পরও তার বি’চার হয়নি।\nতিনি বলেন, একজন ব্যক্তির গণমাধ্যম ভালো না লাগলে ব’র্জন করতেই পারেন। এটি তার একান্তই ব্যক্তিগত ব্যাপার।\nনুরুল হক বলেন, যারা দেশে সামাজিক ও সাংস্কৃতিক মূলবোধের বি’রু’দ্ধে গিয়ে কাজ করছে; যারা সত্য নিউজকে সঠিকভাবে প্রচার না করে গুরুত্বপূর্ণ ব্যক্তিদের টকশোতে নিয়ে হেনস্তা করছে সেই চ্যানেলের পক্ষে নেমেছে এসব সাংবাদিকরা। তাদের পক্ষ নিয়ে কথা বলছে। বিষয়টি খুবই দুঃখজনক।\nনুর বলেন, আমি সেসব সাংবাদিক নেতাদেরকে বলব, একজন ছাত্রনেতা কিংবা ডাকসু ভিপির বিষয়ে এতো মাথা না ঘামিয়ে, দেশের গণমাধ্যম যেভাবে স্বাধীনতা হারিয়েছে বা তাদের কর্মীরা আলোচিত ডিজিটাল নিরাপত্তা আইনে হয়’রানি\nশি’কার হচ্ছেন তাদের পাশে দাঁড়ান এবং তাদের নিয়ে কথা বলুন। তাদের সহকর্মী কাজল আজ কা’রাগা’রে, তা নিয়ে\nতাদের তেমন কোন প্রতিক্রিয়া দেখা যায় না। তাই বুঝাই যাচ্ছে, তারা (সাংবাদিকরা) উদ্দেশ্য প্রণোদিতভাবে একাত্তর টেলিভিশনের পক্ষপাতিত্ব করছে। তারা তাদের পেশাদারিত্ব জায়গা থেকে সেটি করছে না। সুত্র: দ্যা ডেইলি ক্যাম্পাস


রাশিফলে জেনে নিন কেমন কাটবে আপনার দিন ।। songbadprotidinbd.com | সংবাদ প্রতিদিন বিডি ::...\nHome / অন্যান্য / রাশিফলে জেনে নিন কেমন কাটবে আপনার দিন ।। songbadprotidinbd.com\nসংবাদ প্রতিদিন বিডি ডেস্কঃ\nগাড়ি চালানোর সময় যত্নশীল হোন। আপনার খরচা নিয়ন্ত্রণ করতে চেষ্টা করুন এবং আজ কেবলমাত্র জরুরী জিনিসই কিনুন। বাড়ির কাজ ক্লান্তিকর এবং যার বড় কারণ মানসিক দুশ্চিন্তা। মতপার্থক্যের দরুণ ব্যক্তিগত সম্পর্ক ভেঙে যেতে পারে। আপনার সঙ্গীর সঙ্গে মোকাবিলা করা কঠিন হতে পারে। আজ আপনি একজন তারকার মতো আচরণ করুন কিন্তু শুধুমাত্র প্রশংসনীয় কাজগুলিই করুন। আপনার মনে হতে পারে আপনার বিবাহিত জীবন বিরক্তিকর হয়ে যাচ্ছে। কিছু উত্তেজনা খুঁজে বের করুন।\nআপনার মনের মধ্যে ইতিবাচক চিন্তা আনুন। আজ আপনি সহজেই মূলধন, অনাদায়ী ঋণ জোগাড় করতে পারবেন বা নতুন প্রকল্পে কাজ করার জন্য পুঁজির অনুরোধ করতে পারেন। কোনো বিদেশী আত্মীয়ের কাছ থেকে পাওয়া উপহার আপনাকে খুশি করে তুলবে। আপনার প্রেমিকার সাথে প্রতিশোধপরায়ণ হওয়ায় কোনো ফল পাবেন না, এর পরিবর্তে আপনার উচিত মাথা ঠাণ্ডা রাখা এবং আপনার প্রেমিকার কাছে আপনার সত্য অনুভূতিগুলি ব্যাখ্যা করা। আজ সাধারণত আপনার ধার্য করার সীমার ঊর্ধ্বে আপনার লক্ষ্য ঠিক করার একটি প্রবণতা থাকবে, আপনার প্রত্যাশামাফিক ফল না এলে হতাশ হবেন না। পরনিন্দা এবং কুৎসা থেকে দূরে থাকুন। দিনটি আপনার নিয়মিত বৈবাহিক জীবনে স্বতন্ত্র হতে পারে, আজ সত্যিই আপনি অসাধারণ কিছু অভিজ্ঞতা লাভ করবেন।\nবন্ধুরা সহায়ক হবে এবং আপনাকে খুশি রাখবে। কিছু বাড়তি পয়সা উপার্জনের জন্য আপনার উদ্ভাবনী চিন্তার ব্যবহার করুন। পিতা-মাতার স্বাস্থ্যের উন্নতি হবে এবং তাঁরা আপনার ওপর ভালোবাসা বর্ষণ করবেন। আপনার ভালোবাসার মানুষ/স্বামী বা স্ত্রীর কাছ থেকে পাওয়া ফোন কল আপনার দিনটি সফল করে তুলবে। যদি আপনি আজ প্রেম করার সুযোগ না হারান তাহলে আপনি আপনার সমগ্র জীবনে এই দিন ভুলবেন না। আজ আপনার উচিত গুরুত্বপূর্ণ সমস্যায় নজর কেন্দ্রীভূত করা। বিয়ের পর প্রেম কঠিন শোনায়, কিন্তু সারা দিন ধরে এটি আপনার সাথে ঘটবে।\nপরীক্ষায় ভালো না করলে সন্তানকে বকবেন না। বরং পরেরবার ভালো করার জন্য উৎসাহ দিন। মনে রাখবেন সবাই এক রকম হয় না। আর্থিক ক্ষেত্রে উন্নতি আপনার পক্ষে দীর্ঘস্থায়ী বকেয়া এবং রসিদের টাকা প্রদান করা সুবিধাজনক করবে। আপনার গার্হস্থ্য ঘটনা কিছুটা অনিশ্চিত হতে পারে। খুব ছোট কোনো সমস্যা নিয়ে আপনার প্রেমিকার সাথে সম্পর্ক আন্তরিকতাহীন হয়ে উঠতে পারে। সময় আজ সত্যিই কঠিন। কাজের জন্য বেরোনোর আগে নিজেকে প্রস্তুত করুন। আপনার অনুভূতি কী তা সবাইকে জানাতে ব্যস্ত হবেন না। একটি দীর্ঘ সময় পরে, আপনি আজ আপনার স্ত্রীর থেকে একটি সত্যিই আরামদায়ক এবং উষ্ণ আলিঙ্গন পেতে পারেন।\nআপনি অন্যদের সঙ্গে খুশি মুহূর্ত যেভাবে শেয়ার করেন সেইভাবেই স্বাস্থ্য বিকশিত হবে। কিন্তু সতর্কতা অবলম্বন করা আবশ্যক কারণ অবহেলা করলে পরে ঝামেলায় পড়তে হতে পারে। বেশি খরচ করা এবং সন্দেহজনক আর্থিক পরিকল্পনা এড়িয়ে চলুন। যখন আপনি কোনো দলের মধ্যে রয়েছেন তখন কি বলছেন তার প্রতি খেয়াল রাখুন। আপনার আবেগপ্রবণ মন্তব্যের জন্য আপনি তীব্রভাবে সমালোচিত হতে পারেন। আজ প্রেমঘটিত আকস্মিক সাক্ষাৎ দেখা যাচ্ছে। স্বল্পমেয়াদী কর্মসূচিতে নিজের নাম নথিভুক্ত করুন, যা আপনাকে সাম্প্রতিকতম প্রযুক্তি এবং দক্ষতা শিখতে সাহায্য করবে। উত্তেজনাপূর্ণ দিন যখন ঘনিষ্ঠ সহকারীদের সাথে বেশ কিছু বিরোধ মাথা চাড়া দিয়ে উঠতে পারে। আপনি আপনার স্ত্রীর সাথে একটি নিরুদ্বেগ দিন কাটাবেন।\nআজ আপনি হালকা বোধ করবেন এবং উপভোগ করার সঠিক মেজাজে থাকবেন। একদিনের জন্য বাঁচার মানসিকতার ফলে বিনোদনের জন্য খুব বেশি সময় ও অর্থের অপচয় করার প্রবণতা ত্যাগ করতে হবে। যদি আপনি আপনার গৃহস্থালীর কর্তব্যগুলি উপেক্ষা করেন তাহলে আপনি যার সাথে বাস করেন তিনি বিরক্ত হবেন। ছোট ছোট মতভেদের বিস্ফোরণ ঘটিয়ে প্রেম পরাজিত হতে পারে। কেনাকাটা এবং অন্যান্য কাজকর্ম আপনাকে দিনের বেশি ভাগ সময়েই ব্যস্ত রাখবে। বিবাহ শুধুমাত্র একটি চাঁদের নীচে বসবাস করা নয়। আপনার সঙ্গীর সাথে কিছুক্ষন সময় কাটানোও খুব গুরুত্বপুর্ন।\nআপনার বিরাট আস্থা এবং সহজ কাজের সময়সূচি আপনাকে আজ আরাম করতে যথেষ্ট সময় দেবে। যদি আপনি যথাযথ উপদেশ না নিয়েই বিনিয়োগ করে থাকেন তাহলে ক্ষতি হওয়া সম্ভবপর। আপনার বড় অনুষ্ঠানে সবাইকেই আমন্ত্রণ জানান, আজকে আপনার সেই অতিরিক্ত শক্তিটি আছে যা আপনাকে আপনার দলের জন্য অনুষ্ঠান পরিকল্পনা করতে সাহায্য করবে। আপনি জনপ্রিয় হবেন এবং সহজেই বিপরীত লিঙ্গের সদস্যদের আকর্ষিত করবেন। কর্মক্ষেত্রে এই দিনটা আপনার হতে চলেছে! আজ মানুষরা প্রশংসাসূচক মন্তব্য করবেন- যা আপনি সর্বদাই শুনতে চেয়েছেন। প্রতিবেশীরা আপনার বন্ধু এবং পরিবারের কাছে আপনার বিবাহিত জীবনের ব্যক্তিগত দিক নিয়ে ভুল ভাবে প্রকাশ করতে করতে পারেন।\nএকটু আধটু শরীরচর্চা দিয়ে আপনার দিন শুরু করুন- এই সময়ে আপনি নিজেকে নিয়ে ভালো বোধ করতে শুরু করবেন। এটিকে প্রতিদিনের অঙ্গ বানিয়ে ফেলুন এবং এটিতে লেগে থাকার চেষ্টা করুন। আর্থিক ক্ষেত্রে উন্নতি আপনার পক্ষে দীর্ঘস্থায়ী বকেয়া এবং রসিদের টাকা প্রদান করা সুবিধাজনক করবে। কোনো শিশুর স্বাস্থ্য কিছু উদ্বেগের সৃষ্টি করতে পারে। আপনি নিজেকে প্রেমে একে-অপরের মধ্যে সব সময় অনুভব করবেন, এখন শারীরিক অস্তিত্ব কোনোভাবেই বিবেচিত হবে না। আজ আপনি জানতে পারবেন যে আপনার ভালবাসার সঙ্গীই একমাত্র জন যিনি অনন্তকাল পর্যন্ত আপনাকে ভালবাসবে। এমন ব্যক্তির সাথে মেলামেশা বন্ধ করুন যাঁরা আপনার সুনাম নষ্ট করবে। যদি আপনি আপনার স্ত্রীকে দীর্ঘ সময় কোনও বিস্ময়কর কিছু না দেন বিবাহ কখনও কখনও একটি সমস্যা হয়ে ওঠে।\nআপনার স্বযত্নলালিত স্বপ্ন সত্যিতে পরিণত হবে। কিন্তু আপনার উত্তেজনা নিয়ন্ত্রণে রাখা উচিত কারণ খুব বেশী আনন্দ কিছু সমস্যার কারণ হতে পারে। আর্থিক ক্ষেত্রে উন্নতি আপনার পক্ষে জরুরী কেনাকাটা করা সুবিধাজনক করবে। অবিলম্বে প্রয়োজন নেই এমন জিনিসে অর্থ ব্যয় করার জন্য আপনি আপনার স্ত্রীর প্রতি বিচলিত হবেন। কেউ আপনার প্রশংসা করতে পারে। কাজের ধীরগতি সামান্য চাপ আনবে। সেমিনার এবং প্রদর্শনীগুলি আপনাকে নতুন জ্ঞান এবং যোগাযোগ সরবরাহ করবে। আপনার জীবন সঙ্গী আজকের আগে এত চমৎকার ছিল না।\nনিজে নিজে ওষুধ খাবেন না কারণ এতে ওষুধ নির্ভরতা বাড়ে। আপনি রক্ষণশীল বিনিয়োগে সঞ্চয় রেখে আরো বেশি অর্থ উপার্জন করতে পারেন। আপনি যতটা চান তার সব আকর্ষণই কেড়ে নেওয়ার পক্ষে দুর্দান্ত দিন- আপনার সামনে হয়তো অনেক কিছু জড়ো হয়ে থাকবে এবং কোনটি অনুসরণ করবেন সে নিয়ে সিদ্ধান্ত নিতে আপনার অসুবিধা হবে। আপনি আপনার প্রিয়জনের মন্তব্যে অত্যন্ত সংবেদনশীল হবেন, আপনার আবেগ ধরে রাখুন এবং আপনি পরে অনুতাপ করেন, এমন কিছু দায়িত্বজ্ঞানহীনভাবে করা থেকে বিরত থাকুন। অংশীদারিত্বের সুযোগ ভালোই মনে হচ্ছে, কিন্তু সবকিছু কাগজ-কলমে নথিভুক্ত করুন। আপনার কথা এবং কাজের প্রতি খেয়াল রাখুন, যদি আপনি প্রতারণাপূর্ণ কিছু করেন তাহলে কর্তাস্থানীয় ব্যক্তিরা কম সহানুভূতিশীল হবেন। একজন আত্মীয়, বন্ধু, বা প্রতিবেশী আজ আপনার বিবাহিত জীবনে উত্তেজনা আনতে পারে।\nকিছু মানসিক চাপ থাকা সত্ত্বেও স্বাস্থ্য সুন্দর থাকবে। ব্যস্ততার মধ্যে বিনিয়োগ করবেন না- তাতে লোকসান হবেই যদি না আপনি বিনিয়োগ সময় সব দিক লক্ষ্য রাখেন। পরিবারের সদস্যরা অথবা স্ত্রী কিছু উত্তেজনার সৃষ্টি করবে। ভালোবাসার ক্ষেত্রে আপনার রুক্ষ ব্যবহারের জন্য ক্ষমা প্রার্থনা করুন। কর্মক্ষেত্রে এই দিনটা আপনার হতে চলেছে! সামাজিক তথা ধর্মীয় অনুষ্ঠানের জন্য শ্রেষ্ঠ দিন। আজ, আপনি একে অপরের জন্য একে অপরের সুন্দর অনুভূতিগুলির মধ্যে খুব ঘনিষ্ঠভাবে সংযোগ স্থাপন করবেন।\nPrevious: মুস্তাফিজ নৈপুণ্যে টাইগারদের স্বস্তির জয় ।। songbadprotidinbd.com\nNext: বর্তমান সরকারের অধীনে নির্বাচনে যেতে আপত্তি নেই: ড. কামাল ।। songbadprotidinbd.com


আজ আব্দুল্লাহর বিয়ে। - নরাধম এর বাংলা ব্লগ । bangla blog | সামহোয়্যার ইন ব্লগ - বাঁধ ভাঙ্গার আওয়াজ\n২৮ শে মার্চ, ২০১৮ ভোর ৬:২৯\nবনি আসাদ গোত্রের যুবতী ক্বোতাইলাহ তার ঘরের সামনে দাড়িয়ে ছিল, ওরাক্বাহর বোন ক্বোতাইলাহ, মহাসমারোহে বরযাত্রা দেখার উদ্দেশ্যে। কোরাইশ বংশের অসম্ভব হ্যান্ডসাম নওজোয়ান আব্দুল্লাহর বিয়ে, আব্দুল মুত্তালিবের মত মক্কার সম্মানিত লোকের ছেলে। তাই সবার মধ্যে আগ্রহ এ বিয়েকে ঘিরে।\nবরযাত্রীদের ক্বোতাইলাহর ঘরের দোর থেকে দেখা যাচ্ছিল, ক্বোতাইলাহ তন্ময় দৃষ্টিতে আব্দুল্লাহর দিকে তাকিয়েছিল। এত সুন্দর কোন পুরুষ হয়? ক্বোতাইলাহ জানত আব্দুল্লাহর পৌরুষদীপ্ত সৌন্দর্য্যের কথা, সারা মক্কায় আব্দুল্লাহর মত কোন সুন্দর পুরুষ ছিলনা, সবাই বলত আব্দুল্লাহর সৌন্দর্য্য নবী ইউসুফের মত।\nকিন্তু ক্বোতাইলাহ তন্ময় হয়ে আব্দুল্লাহকে দেখার পেছনে শুধু আব্দুল্লাহর পৌরুষদীপ্ত সৌন্দর্য্য না, অন্য একটা কারন ছিল। আব্দুল্লার চোখে-মুখে একটা অপরগাজতিক আলোক খেলা করছিল। এ আলোকের রহস্য কি? ক্বোতাইলাহর হঠাৎ মনে হল আব্দুল্লাহই কি তবে সেই প্রতিক্ষীত নবী? মক্কা-মদীনায় খ্রিস্টান ইহুদীরা অপেক্ষা করছিল এক নবীর, অনেকেই বলেছে এসময়েই সে নবী আসবেন। তাহলে আব্দুল্লাহই কি সে নবী? নাহয় তার চোখেমুখে এ পবিত্র আলোকের উৎস্য কি? কি পাগল করা সৌন্দর্য্য সে আলোর!\nক্বোতাইলাহর তন্ময়তা কাটেনি তখনো, বরযাত্রীরা তার ঘরের দোর অতিক্রম করেছে মাত্র। হঠাৎ কি হল ক্বোতাইলাহর, খুব তরিঘরি করে ব্যাকুলভাবে ডাকল, "ও আব্দুল্লাহ?"\nআব্দুল্লাহ থতমত খেয়ে ফিরে তাকাল, ক্বোতাইলাহ ব্যাকুলতার সাথে জিজ্ঞেস করল, "কোথায় যাচ্ছ আব্দুল্লাহ, কোথায় যাচ্ছ তুমি?"\nআব্দুল্লাহ একটু অবাক হল, মক্কার সবাই জানে সে বিয়ে করতে যাচ্ছে, ক্বোতাইলাহ তার দূর সম্পর্কের কাজিন লাগে, সে না জানার কথা না। থতমত খেয়ে বলল, "আমি তো বাবার সাথে যাচ্ছি।"\n"না, তুমি আমাকে বিয়ে কর, এক্ষুনি, তোমার বাবা তোমার জন্য যত উঠ ক্বোরবানি দিয়েছে, আমি তার থেকে ঢের বেশি উঠ দিব তোমাকে। প্লিজ আমাকে বিয়ে কর। বিয়ে করবে আমাকে?" কন্ঠে তার অসম্ভব ব্যাকুলতা, তার হৃদয়ের সবটুকু আশা নিয়ে, চোখেমুখে কেমন জানি উন্মত্ততা নিয়ে আব্দুল্লাহর উত্তরের জন্য অপেক্ষা করল।\nআব্দুল্লাহ খুবই অবাক হল, বলল, "আমি তো আমার বাবার সাথে যাচ্ছি, তার ইচ্ছের বিরুদ্ধে আমি কিছু করবনা।"\nবিয়ে হয়ে গেল আব্দুল্লাহর, আমিনার সাথে। শ্বশুর বাড়িতে বেশ কয়েকদিন থাকল আব্দুল্লাহ, বিয়ের পরে।\nকয়েকদিন পর আব্দুল্লাহ তার বাড়ি থেকে কিছু একটা আনার জন্য যেতে হল। শ্বশুর বাড়ি থেকে নিজের বাড়িতে যাওয়ার পথে আবার দেখা হল ক্বোতাইলাহর সাথে। ক্বোতাইলাহ এবারও প্রচন্ড ব্যাকুলতার সাথে আব্দুল্লাহর চোখেমুখে কি যেন খুঁজছিল। তার এ কান্ড দেখে আব্দুল্লাহ থামল ক্বোতাইলাহর সামনে, ভাবল ক্বোতাইলাহ নিশ্চয়ই কিছু বলবে।\nকিন্তু ক্বোতাইলাহ তন্ময় হয়ে আব্দুল্লাহর চোখেমুখে শুধু তাকিয়েই থাকল, কিছুই বললনা। অবাক হল আব্দুল্লাহ, জিজ্ঞেস করল, "কি, সেদিনের মত আজকে কিছু বলতে চাওনা?"\n"না, কিছু বলার নেই। সেদিন তোমার চোখেমুখে যে অপরজাগতিক আলোক ছিল, সে আলোক আজ আর নেই।" কেমন জানি দুঃখভরা কন্ঠে বলল ক্বোতাইলাহ, "তোমার মুখের সে আলোক আজ নেই আব্দুল্লাহ, চলে গেছে সে আলো। তাই তোমাকে আমার আর প্রয়োজন নেই।"\n****এর কয়েকদিন পরই সিরিয়ায় বাণিজ্যে গিয়েছিল আব্দুল্লাহ, এবং সেখান থেকে আর জীবিত ফিরেনি। শুধু আলোকটাকে পৃথিবীতে বহন করার জন্যই তার প্রয়োজন ছিল। তার কাজ শেষ, আলোক এখন আমিনার গর্বে। তাই আব্দুল্লাহর পৃথিবীতে থাকার প্রয়োজনও আর নেই।****\n(মার্টিন লিংসের মুহাম্মদ (সাঃ)-এর জীবনি Muhammad: His Life Based on the Earliest Sources বইয়ের ভাবগত অনুবাদ, পৃষ্ঠা ১৮-১৯। এস্টেরিস্কের মধ্যে শেষ দুই লাইন আমার নিজের।)\nসর্বশেষ এডিট : ২৮ শে মার্চ, ২০১৮ সকাল ১০:৫০